އިންޑިޔާގެ ސުޕްރީމް ކޯޓުގެ ފަނޑިޔާރުންގެ ކިބައިން ހިތްވަރު ލިބިގަތުން - Mahfooz's Blog\nadmin 12/01/2018\tޚިޔާލު اضف تعليق 742 ފަހަރު ކިޔާފައި\nއެންމެ މަތީ ކޯޓުން ކަތި ފިޔަވަޅެއް އެޅުމަކީ ޤައުމުގެ އެންމެހައި އިންތިޒާމުތަކަށް ލޮޅުންއަރާނޭ ކަމެކެވެ. އަޅުގަނޑުމެން ބަލަން ތިއްބާ ދިވެހިރާއްޖޭގެ ސުޕްރީމް ކޯޓުން ކިތަންމެ ފަހަރަކު ކައްޗާ ދުއްވައިފިއެވެ. ޝަރުއީ ޙުކުމްތަކުން ސިޔާސީ މީހުންގެ މުހުތާދުތައް ފުއްދައިދެމުން ދިޔައީ ހާމަކަން ބޮޑުކޮށެވެ. އަޅުގަނޑު ހިތުން، ސިޔާސީ ރުނބާގެ ވިޔަގޮއްވަށް ވެގެން އޮންނަންޖެހޭ ވަރަށްވުރެ ސުޕްރީމް ކޯޓުގެ ފަނޑިޔާރުން މާ ޢިލްމީއެވެ. ދުނިޔޭގެ އާޖުފާޖާއި ކަންކުރަންޖެހޭ ގޮތް އޮޅިފައިތިބޭނޭ ހަމައެކަކުވެސް އެތާކު ނެތެވެ. ގޯހަކީ ގޯސްކަން އެ ބޭފުޅުންނަށް މާ ސާފުކޮށް އެނގިވަޑައިގަންނަވާނެއެވެ. ފަނޑިޔާރެއްގެ ނުފޫޒުގައި ގޯހެއް ހަދާއިރު އެކަމާ އެންމެ ކުޑަމިނުން އިޢުތިރާޟުނުކޮށް ހުރުމަކީ ތައުލީމުޔާފުތާޔަކު ހިފައިގެންވާނޭ މަގެއް ނޫންކަން އެބޭފުޅުން ޤަބޫލުކުރައްވާނެއެވެ.\nއިންޑިޔާގެ ސުޕްރީމް ކޯޓުގެ4ފަނޑިޔާރުން އެ ޤައުމުގެ އުއްތަމަ ފަނޑިޔާރާ ދެކޮޅަށް ތެދުވިއިރު، އިންޑިޔާގެ ސުޕްރީމް ކޯޓުން ސިޔާސީ މީހުންގެ އައްޑަނައަކަށް ވެފައި އޮތްކަމުގެ ގިނަ ތުހުމަތުތަކެއް ކުރެވިފައި އޮތީއެއް ނޫނެވެ. އުއްތަމަ ފަނޑިޔާރު ރިޝްވަތު ނަގާކަމުގެ ތުހުމަތެއްވެސް ނެތެވެ. ހަމައެކަނި އޮތީ ބައެއް މައްސަލަތަކުގައި އުއްތަމަ ފަނޑިޔާރު ބޭނުންފުޅުވާ ފަނޑިޔާރުންގެ ބެންޗު އެކުލަވާލުމަށް ބާރު އަޅާ ކަމުގެ ތުހުމަތެވެ. ޤާނޫނާ ޚިލާފް އެ ފަދަ ފިޔަވަޅުތައް ތަކުރާރުވެ، ފުނިޖެހުނީއެވެ. ސުޕްރީމް ކޯޓުގެ4ފަނޑިޔާރުން ނިންމެވީ ނުޙައްޤު މަގެއްގައި ހިނގާލިކަމުގެ މަދު ތުހުމަތުތަކެއްވެސް ބަރުދާސްތުނުކޮށް، ފާޅުގައި ބަސް ވިދާޅުވުމަށެވެ. ކަން ހިނގަމުންދާ ގޮތް ތެދުވެރިކަމާއެކު ރައްޔިތުންނަށް ހާމަކޮށްދެއްވީއެވެ. އެހެން އެވަނީ ކޯޓުތަކުގެ އިންސާފުވެރިކަން ކަށަވަރުކުރުމާއި، ކަރާމާތްތެރިކަން ރައްކާތެރިކުރުމުގެ ރޫހު ހުރި މިންވަރުންކަމުގައި ފެނެއެވެ. ޢަދުލުއިންސާފުގެ މުޅި ދާއިރާ ބިނާވަނީ އެ ދާއިރާއަށް ޢާންމުންކުރާ އިތުބާރެއްގެ މައްޗަށްކަން އެ ފަނޑިޔާރުން ދަނެއެވެ. އަދުލުއިންސާފު ޤާއިމުކޮށްދިނުމުގެ މަސައްކަތަކީވެސް ރައްޔިތުންނަށްޓަކައި ކޮށްދޭންޖެހޭ މަސައްކަތެކެވެ. އެކަމުގައި ހުރަސްތަކެއް ހުރިނަމަ، އަދި އެކަށައެޅިފައިވާ އިންތިޒާމުތަކުގެ ތެރެއިން އެކަންކަން ޙައްލުނުކުރެވޭނަމަ ރައްޔިތުންނަށް އެކަމުގެ މަޢުލޫމާތު ލިބެންޖެހެއެވެ. އެ ބޭފުޅުން އެ ކުރެއްވީ އެ މަސައްކަތެވެ.\nމިރާއްޖޭގައި އެހެންތޯއެވެ. އުއްތަމަ ފަނޑިޔާރުގެ އަމިއްލަފުޅު ރަޢުޔަށް ކަންތައްތައް ނިންމަވާފައި ހުރިކަމަށް ތުހުމަތުކުރެވުނީ މަދު ފަހަރަކުއެއް ނޫނެވެ. ކޮންމެ ނިންމުމަކަށް ފަހުގައި ‘އެ ނިންމުމުން އަޅުގަނޑު ބަރީޢަވަން’ ކަމަށް ސުޕްރީމް ކޯޓުގެ ފަނޑިޔާރުންނަށް އޮތީ ކޮންމެވެސް ބައެއްގެ ގާތުގައި ވިދާޅުވެވިފައެވެ. އެއީ ރައްޔިތުންގެ މަޖިލިސްގެ ގޮނޑިއެއްގެ ސައްޙަކަމާމެދު ނިންމުމެއް ނިންމުން ކަމުގައިވީނަމަވެސް، ނުވަތަ ޤާނޫނީ ވަކީލުން ސަސްޕެންޑްކުރުން ކަމުގައި ވީނަމަވެސް، އެފަދަ ހުރިހާ ވިޔާނުދާކަމެއްގެ ފޫޅުކެނޑެނީ ހަމައެކަނި އުއްތަމަފަނޑިޔާރަށެވެ.\nސުޕްރީމް ކޯޓުގެ ފަނޑިޔާރުން ހިތްވަރު ލިބިގަންނަންވީއެވެ. އުއްތަމަ ފަނޑިޔާރަކީ ސުޕްރީމް ކޯޓުގެ އެހެން ފަނޑިޔާރުގެ މައްޗަށް، ނުވަތަ އެހެން ކޯޓެއްގެ ފަނޑިޔާރެއްގެ މައްޗަށް ވިޔަސް ޚާއްސަ ބާރެއް ލިބިފައިވާ ފަރާތެއް ނޫނެވެ. ޤާނޫނާ ޚިލާފް، އަދި އެތައް ތުހުމަތުތަކެއް ބޮލުގައިއެޅޭ ގޮތަށް ނިންމާ ނިންމުންތަކުގެ ބައިވެރިންނަށްވެގެން ތިބުމުން ސުޕްރީމް ކޯޓުގެ ފަނޑިޔާރުން މަނާވެގަންނަންޖެހޭ ވަގުތަކީ މިއީއެވެ.\nފަނޑިޔާރަކު މިނިވަން މުއައްސަސާތަކަށް ފޮނުވާ ސިޓީތައް، އެ މުއައްސަސާތަކުން ބޭރުވެ، އުއްތަމަފަނޑިޔާރުގެ އަތްޕުޅަށް އަރާކަން ފަނޑިޔާރުންނަށް އެނގިވަޑައިގަންނަވާނެއެވެ. އެ ސިޓީތަކާމެދު މުއްސަސާތަކުން ފިޔަވަޅު އެޅުއްވުމުގެ ބަދަލުގައި ޝަކުވާ ރައްދުވާފަރާތާ މަޢުލޫމާތު ޙިއްސާކުރުމަކީ ކޮށްގެންވާނޭކަމެއް ނޫނެވެ. އުއްތަމަ ފަނޑިޔާރުގެ ޝަކުވާ ޖޭ.އެސް.ސީ އަށް ހުށަހަޅަން މަސައްކަތްކުރި ފަނޑިޔާރުން އޮބިއެޅުވުމަށް އުއްތަމަ ފަނޑިޔާރު ކުރެއްވީ ކީއްކަން ފަނޑިޔާރުންގެ ހަނދުމަފުޅުގައި ހުންނާނެއެވެ. އެ ޝަކުވާ ހުށަހެޅުމުގެ މަގު ބަންދުކުރެއްވީ އުއްތަމަ ފަނޑިޔާރެވެ. އެފަދަ ކަންކަމަށް ދެން ޙައްލު ހޯދައިދޭނީ ރައްޔިތުންނެވެ.\nސުޕްރީމް ކޯޓާއި، ޝަރުޢީ ދާއިރާގެ އަގު ހިފެހެއްޓުމަކީ އުއްތަމަ ފަނޑިޔާރު ދަންވަރުގެ ވަގުތުގައި ނެރުއްވާ ކޯޓު އަމުރަކުން ކުރެއްވޭނޭ ކަމެއް ނޫނެވެ. ޝަކުވާ ހުށަހަޅަން މަސައްކަތްކުރާ ފަނޑިޔާރުންނަށް ބިރު ދައްކައިގެންވެސް ޙުރުމަތުގެ ހާސަރެއް ދެން ވިކޭކަށް ނެތެވެ. ސުޕްރީމް ކޯޓުން ޤާނޫނާ ޚިލާފްވުން ހުއްޓާލައި، ޤާނޫނުއަސާސީއަށާއި، ރައްޔިތުންނަށް އިޚްލާސްތެރިވާންފަށާ ދުވަހު ސުޕްރީމް ކޯޓަށްވެސް ރައްޔިތުން އިޙްތިރާމް ކުރާނެއެވެ.\nސުޕްރީމް ކޯޓުގެ ނިވާފަތްގަނޑުގައި އުއްތަމަފަނޑިޔާރު ނިންމާ ނިންމުންތަކުގެ ބައިވެރިންނަށް ވެގެން ތިއްބެވުމަކީ ސުޕްރީމް ކޯޓުގެ ފަނޑިޔާރުން ހިފުން ރީތި މަގެއް ނޫނެވެ. ރައްޔިތުން ތިބޭނީ އިންސާފު ޤާއިމުކުރަން މަސައްކަތްކުރާ ބަޔަކާއެކުގައެވެ. ސުޕްރީމް ކޯޓުގެ ފަނޑިޔާރުން ހިތްވަރު ލިބިގަނެ، މި ދަނޑިވަޅުގައި ނިންމުމެއް ނިންމަންޖެހެއެވެ. ސުޕްރީމް ކޯޓުގެ ފަނޑިޔާރުންނަށް އޮތީ އެންމެ ސުވާލެކެވެ. ތަބާވާނީ އުއްތަމަ ފަނޑިޔާރަށްތޯ ނުވަތަ ޤާނޫނުއަސާސީއަށްތޯއެވެ.\nކުރިއަށް ސެކިއުރިޓީއާއި ޒާތީ ދިރިއުޅުމުގެ ޙައްޤު\nފަހަތަށް ރައްޔިތުންގެ މަޖިލިސް ތެރެއިން އިދިކޮޅަށް ބޮޑު ބާރެއް


Raees Dhidhdhoo council aa bahdhalukurahvaifi\nރާއްޖެ - ރައީސް އިބްރާހީމް މުޙައްމަދު ސޯލިހު\nރައީސް ދިއްދޫ ކައުންސިލާއި ބައްދަލުކުރައްވައިފި\nރަށުގައި އެކަށީގެންވާ ބަނދަރެއް ނެތުމުގެ މައްސަލަ ކައުންސިލަރުން ފާހަގަ ކުރެއްވި\nރަށްގިރުމުގެ މައްސަލައާއި ފެނާ ނަރުދަމާގެ ނިޒާމު ޤާއިމު ކުރެވިފައި ނެތުމުން ދިމާވާ ދަތިތަކުގެ ވާހަކަ ކައުންސިލަރުން ހިއްސާ ކުރެއްވި\nރަށުގެ އުމްރާނީ އަދި އިޤްތިޞާދީ ތަރައްޤީއަށް ބޭނުންވާ ކަންކަން ކައުންސިލަރުން ފާހަގަކުރެއްވި\nކ. މާލެ 8 ސެޕްޓެންބަރ 2019 | އާދީއްތަ 18:04 5,762\nރައީސުލްޖުމްހޫރިއްޔާ، ދިއްދޫ ކައުންސިލާއި ބައްދަލުކުރެއްވުމުގެ ތެރެއިން - އާކައިވް\nރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު, އަރިއަތޮޅު ދެކުނުބުރީ ދިއްދޫ ކައުންސިލަރުންނާ ބައްދަލުކުރައްވައި ރަށުގެ ތަރައްޤީއާ ގުޅޭ ކަންކަމާ ގުޅޭގޮތުން މަޝްވަރާ ކުރައްވައިފިއެވެ.\nއާދިއްތަ ދުވަހު މެންދުރު ފަހު ރައީސް އޮފީހުގައި ބޭއްވި މި ބައްދަލުވުމުގައި، ދިއްދޫ ކައުންސިލުން ހުށަހެޅުއްވި ކަންކަމުގެ ތެރޭގައި ރަށުގެ ތަރައްޤީއަށް ބޭނުންވާ އެންމެ މުހިންމު ޕްރޮޖެކްޓްތަކާއި ބައެއް ޚިދުމަތްތައް ރަނގަޅު ކުރުމާއި ރައްޔިތުންގެ ކަންބޮޑުވުންތައް ހިމެނެއެވެ.\nއެންމެ މުހިންމު ކަމެއްގެ ގޮތުގައި ކައުންސިލަރުން ފާހަގަކުރެއްވީ ރަށުގައި އެކަށީގެންވާ ބަނދަރެއް ނެތުމުގެ މައްސަލައެވެ. މީގެ އިތުރުން ރަށްގިރުމުގެ މައްސަލައާއި ފެނާ ނަރުދަމާގެ ނިޒާމު ޤާއިމު ކުރެވިފައި ނެތުމުން ދިމާވާ ދަތިތަކާއި ޞިއްޙީ ދާއިރާއިން ހުރި ކަންބޮޑުވުންތަކާއި ރަށުގެ އުމްރާނީ އަދި އިޤްތިޞާދީ ތަރައްޤީއަށް ބޭނުންވާ ކަންކަން ކައުންސިލަރުން ފާހަގަ ކުރެއްވިއެވެ.\nޒުވާނުންގެ ތަރައްޤީއަށް ބޭނުންވާ ކަންކަން ވެސް ކައުންސިލަރުން ރައީސް ސޯލިހުއާ ޙިއްޞާކުރެއްވިއެވެ. މި ބައްދަލުކުރެއްވުމުގައި އެމަނިކުފާނު ވަނީ ދިއްދޫ ކައުންސިލަރުން ފާހަގަ ކުރެއްވި ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫއުތަކާ ބެހޭ އެންމެފަހުގެ މަޢުލޫމާތު ކައުންސިލަރުންނާ ޙިއްޞާ ކުރައްވާފައެވެ. އެގޮތުން ކައުންސިލަރުން ފާހަގަ ކުރައްވާފައިވާ ބަނދަރުގެ މަސައްކަތް މި އަހަރުގެ ފަހުކޮޅު ފައްޓަވައި އަންނަ އަހަރުގެ ތެރޭގައި މަސައްކަތް ނިންމެވުމަށް ރާއްވަވާފައިވާ ކަމަށް ރައީސް ވިދާޅުވިއެވެ.\nފާހަގަކުރެއްވި ކަންކަމުގައި ކަމާގުޅޭ އިދާރާތަކާ މަޝްވަރާކުރައްވައިގެން ޙައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި އެމަނިކުފާނު ވިދާޅުވިއެވެ. މީގެ އިތުރުން ރައީސް ވަނީ ލާމަރުކަޒީ ޤާނޫނަށް ގެންނަ ބަދަލުތަކާއެކު ކައުންސިލުތަކަށް ލިބޭނެ ކުރިއެރުންތަކާއި އިތުރުވެގެންދާ ޒިންމާތަކާއި ހިންގުން ހަރުދަނާވެ ލިބޭނެ ފަސޭހަތައް ފާހަގަކުރައްވައި އެކަމުގެ ބައެއް ތަފްޞީލުތައް ވެސް ކައުންސިލަރުންނާއި ޙިއްޞާ ކުރައްވާފައެވެ.


Raajje gai America ge Resident Embassy eh hulhuvanee\nއެމްބަސީ ހުޅުވުމުގެ މަސައްކަތް ފެށުމަށް ވަނީ ނިންމާފައި\nއެމެރިކާއަށް ދިއުމުގައި ދިވެހިންނަށް ބޮޑެތި ލުއިތަކެއް ލިިބިގެން ދާނެ\nކ. މާލެ | 28 އޮކްޓޯބަރ 2020 | ބުދަ 16:00 | 8,123\nއެމެރިކާގެ ސެކެޓްރީ އޮފް ސްޓޭޓް ރާއްޖެއަށް ކުރެއްވި ދަތުރުފުޅުގެ ތެރެއިން - ރައީސް އޮފީސް\nއެމެރިކާގެ ރެޒިޑެންޓް އެމްބަސީއެއް ރާއްޖޭގައި ހުޅުވަން ނިންމިކަން ޕޮމްޕެއޯ ހާމަ ކުރެއްވީ ބުދަ ދުވަހުގެ ހަވީރު ފުލް މޫން ބީޗް ރިސޯޓުގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުންނެވެ.\nޕޮމްޕެއޯ ވިދާޅުވީ އެމެރިކާއިން ރާއްޖޭގައި ރެސިޑެންޓް އެމްބަސީއެއް ގާއިމް ކުރުމުގެ ސަބަބުން ދެ ގައުމުގައި ދެމެދުގައި އޮތް ގުޅުން އިތުރަށް ވަރުގަދަ ވެގެންދާނެ ކަމަށެވެ. އަދި އެމްބަސީއެއް ހުޅުވަން ނިންމި ނިންމުމުން ވެސް މިހާރު އޮތް ގުޅުމުގެ ހަރުދަނާކަން ސާބިތުވެގެންދާ ކަމަށް ވިދާޅުވިއެވެ.\nއެ މަނިކުފާނު ރާއްޖެއަށް ކުރައްވާ ދަތުރުފުޅަށް އަލިއަޅުއްވާލައްވާ ވިދާޅުވީ މިދަތުރުގެ ސަބަބުން ބައިނަލްއަގުވާމީ މައިދާނުގައި ރާއްޖެ އިތުރަށް ވަރުގަދަ ވެގެންދާނެ ކަމަށާއި، އިންޑޯ ފެސިފިކް ރީޖަންގައި ރާއްޖޭގެ ދައުރު ބަޔާންކޮށްދީ ރާއްޖޭގެ ދާހިލީ އަދި ބައިނަލްއަގުވާމީ ދައުރާ މެދު ވެސް އިތުރަށް މަޝްވަރާ ކުރެވިގެންދާނެ ކަމަށެވެ. ޕޮމްޕެއޯ ވިދާޅުވީ އިންޑޯ ފެސިފިކް ރީޖަންގައި ރާއްޖެއިން އަދާކުރެވޭނެ ދައުރާ މެދު ވެސް މަޝްވަރާ ކުރެވޭނެ ކަމަށެވެ.\nރާއްޖެއަކީ އެމެރިކާގެ ބެޓަރ ޔޫޓިލައިޒޭޝަން އޮފް އިންވެސްޓްމެންޓް ލީޑިން ޓު ޑިވެލޮޕްމެންޓް އެކްޓްގެ ކެޓަގަރީގައި ހިމެނިފައިވާ ގައުމެއްކަމުން ރާއްޖެ އަދި އިންޑޯ ފެސިފިކް ރީޖަންގެ ގައުމުތަކުގެ ޕްރައިވެޓް ސެކްޓަރ އިތުރަށް ހަރުދަނާ ކުރުމަށް އެމެރިކާގެ އެހީތެރިކަން ލިބިގެންދާނެ ކަމަށް ވެސް ޕޮމްޕެއޯ ވިދާޅުވިއެވެ.\nއެމެރިކާއާއި ރާއްޖޭއާ ދެމެދުގައި ގިނަ ދާއިރާތަކެއްގައި އެހީތެރިކަން އަދި މައުލޫމާތު ހިއްސާކުރާކަން ފާހަގަކުރައްވައި ޕޮމްޕެއޯ ވިދާޅުވީ ތިމާވެށި ހިމާޔަތްކުރުމާއި، ސައިބަރ ސެކިއުރިޓީ ވަރުގަދަކޮށް ނިރުބަވެރިކަމާއި ދެކޮޅަށް ކުރަމުންދާ މަސައްކަތްތައް ހަރުދަނާކުރުމާއި، އިންޑޯ-ޕެސިފިކް ސަރަޙައްދުގެ މިނިވަންކަން ދަމަހައްޓައި، އެ ސަރަޙައްދުގެ ވިޔަފާރި ކުރިއެރުވުމާ، ގަވާއިދާ ހިލާފަށް ކުރަމުންދާ މަސްވެރިކަން ހުއްޓުވުމުގެ އިތުރުން ކޮވިޑް-19ން އަރައިގަތުމަށް ދެ ގައުމުން އެކުގައި މަސައްކަތް ކުރާނެ ކަމަށެވެ.\nކޮވިޑް-19 އާ ގުޅިގެން ރާއްޖެއަށް ދިމާވެފައިވާ އިގްތިސާދީ ހީނަރުކަމުން އަރައިގަތުމަށް އެމެރިކާގެ އެޖެންސީ ފޯ އިންޓަނޭޝަނަލް ޑިވަލޮޕްމެންޓް އިން2މިލިއަން ޑޮލަރު ދިނުމަށް ނިންމައިވެއެވެ. އަދި 60 ކްރިޓިނަލް ކެއަރ ވެންޓިލޭޓަރާއި، ޕީޕީއީ ވަނީ ހަދިޔާކޮށްފައެވެ.\nމީގެ އިތުރުން 2019 ވަނަ އަހަރުގެ މާރިޗު މަހުގެ 12 ވަނަ ދުވަހު ދެ ޤައުމުގެ ދެމެދު ވެފައިވާ ޑިވެލޮޕްމަންޓް އޮބްޖެކްޓިވް ގްރާންޓް އެސިސްޓެންޓް އެއްބަސްވުމުގެ ދަށުން ފޯރުކޮށްދޭ 35 މިލިއަން އެމެރިކާ ޑޮލަރުގެ އެހީ ދިނުމަށް ނިންމާފައިވެއެވެ.


Sarukaarun gellundheefa thibi meehunah haggu badhalu nagaidheveyne: Raees Office - vNews.mv\nއާމިނަތު އަމީނާ (އަނާ) 19 August 2019, 01:04\nނިމިދިއަ ސަރުކާރުން އެއްވެސް ސަބަބެއް ބަޔާންނުކޮށް ކޮންޓްރެކްޓް ބާތިލްކޮށް އަދި އެނޫން ގޮތްގޮތަށްވެސް ގެއްލުންވާގޮތަށް ބާތިލްކޮށްފައި ހުރި މައްސަލަތައް އެބަހުރި ކަމަށާއި، އެފަދަ ފަރާތްތަކަށް ދައުލަތުން ބަދަލުދޭންޖެހޭ ކަމަށް ސަރުކާރުން ބުނެފިއެވެ.\nސަރުކާރުގެ ފަރާތުން މިހެން ވިދާޅުވީ ރައީސް އޮފީހުގެ ލީގަލް ކައުންސެލް އަލްއުސްތާޛު އަހުމަދު އަބުދުﷲ އަފީފުއެވެ.\nވީނިއުސްރޫމްގެ ފަސްމަންޒަރު ޕްރޮގްރާމްގައި ވާހަކަފުޅުދައްކަވަމުން، އަލްއުސްތާޛު އަހުމަދު އަބުދުﷲ އަފީފު ވިދާޅުވީ، ހައްގު ގޮތުގައި ބަދަލުދޭންޖެހޭ ފަރާތްތަކަށް ދައުލަތުން ބަދަލުދެވޭނެ ގޮތްތަކެއް ބަލަމުންދާކަމަށެވެ.\nދައުލަތުން ބަދަލުދޭންޖެހޭ އެފަދަ ބޮޑެތި ގިނަ މައްސަލަތައް ހުރިކަން ފާހަގަކުރައްވައި އަފީފު ވިދާޅުވީ، ކުރީގެ ސަރުކާރުން ވެފައިވާ އެއްބަސްވުންތައް ޤާނޫނާއި ޚިލާފަށް ބާތިލްކޮށްފައި އެބަހުރި ކަމަށެވެ. އަދި އެފަދަ މައްސަލަތައް ސިންގަޕޫރުގެ އާބިރޭޝަން ކޯޓާއި، ރާއްޖޭގެ ކޯޓުތަކުގައިވެސް އެބަހުރި ކަމަށެވެ. އަދި އާބިޓްރޭޝަނުންނާއި ކޯޓުތަކުން މައްސަލަ ބަލާއިރު ފުރަތަމަވެސް ބަލާނީ ދެފަރާތުގެ އެއްބަސްވުން އޮތްގޮތަށް ކަމަށާއި، އަދި އެއްބަސްވުމަކާއި ހިލާފުވެއްޖެނަމަ ބަދަލުދޭންޖެހޭނެ މިންވަރު ސަރުކާރަށްވެސް އެނގޭނެ ކަމަށެވެ.\nއެހެންކަމުން އެފަދަ މައްސަލަތަކުގައި ދައުލަތަށް އެންމެ ފައިދާހުރި ގޮތަކީ ކޮބައިތޯ ބަލައި ދައުލަތަށް ގެއްލުން ކުޑަވާނެ ގޮތަކަށް މަސައްކަތް ކުރުމަކީ ސަރުކާރުގެ ޒިންމާއެއް ކަމަށް އަފީފު ވިދާޅުވިއެވެ.\n"ދައުލަތަށް އެންމެ ފައިދާހުރި ގޮތަކީ އެ އަދަދު އަންނަންދެން މަޑުކުރުންތޯއޭ. ނުވަތަ އެ ފައިސާލިބެންޖެހޭ މީހާއާ ވާހަކަދައްކައިގެން ދައުލަތަށް ލިބެންއޮތް ގެއްލުން ކުޑަކުރަންތޯ؟ އަޅުގަނޑަށް ފެންނަގޮތުގަ އެކަންކުރަންޖެހޭ ގޮތަކީ ދައުލަތަށް އެއްމެ ފައިދާހުރި ގޮތަށް. އެހެންވީމަ ސަރުކާރުން މިހާރު ކުރަމުންދާ ކަމަކީ އެގޮތަށް ކަނޑައެޅިގެން މިދިއަ ސަރުކާރުން ގެއްލުންދީފަތިބި ވިޔަފާރިވެރިންނާ ވާހަކަދައްކައިގެން ކުރިއަށްދާން." އަފީފު ވިދާޅުވިއެވެ.\nރައީސް އޮފީހުގެ ލީގަލް ކައުންސެލް އަލްއުސްތާޛު އަހުމަދު އަބުދުﷲ އަފީފު ވިދާޅުވީ އެފަދަ ފަރާތްތައް ކޯޓަށް ގޮސްފިނަމަ، ދައުލަތަށް އަންނަ މާލީ ބުރަ ބޮޑުވެގެންދާނެ ކަމަށެވެ.


Fenuge kaarisaa akun salaamai vaan 65 million dollar ge mashrooeh!\nފެނުގެ ކާރިސާއަކުން ސަލާމަތްވާން 65 މިލިއަން ޑޮލަރުގެ މަޝްރޫއެއް\nފެނުގެ ހިދުމަތް ދޭ ނިޒާމް ޑިސެންޓްރަލައިޒް ކުރާނެ\nމައި ޕްލާންޓްގެ ސްޓްރަކްޗާއަށް ބަދަލު ގެންނާނެ\nއަމަލީ މަސައްކަތް އަންނަ އަހަރު ފަށާނެ\nއެމްޑަބްލިއުއެސްސީގެ އެމްޑީ، ފަޒުލް. -- އަވަސް ފޮޓޯ\nމިދިޔަ އަހަރުގެ ޑިސެމްބަރު މަހުގެ ތެރޭގައި ގައުމީ ފެން ކުންފުނު، އެމްޑްބްލިއުއެސްސީގައި ރޯވެ މުޅި މާލެއިން ފެނުގެ ހިދުމަތް ކެނޑުނު ހާދިސާ ފަދަ އެހެން ކާރިސާއެއް ތަކުރާރު ވިޔަ ނުދިނުމަށް 65 މިލިއަން ޑޮލަރުގެ ޕްރޮޖެކްޓެއް ކުރިއަށް ގެންދާ ކަމަށް، އެ ކުންފުނިން މިއަދު ބުނެފި އެވެ.\nފެނުގެ ކާރިސާއަށް އަހަރަށް ވެފައިވާ އިރު އެކަމާ ގުޅިގެން ހިދުމަތް ރަނގަޅު ކުރުމަށް އެޅި ފިޔަވަޅުތަކާ ގުޅޭ މައުލޫމާތު "އަވަސް"އާ ހިއްސާ ކުރައްވަމުން އިބްރާހިމް ފަޒުލް ރަޝީދު ވިދާޅުވީ، އެފަދަ ކާރިސާއެއް ތަކުރާރު ވިޔަނުދިނުމަށް ދިރާސާތަކެއް ކުރުމަށް ފަހު ފެނުގެ ހިދުމަތް ދޭ މައި ޕްލާންޓްގެ ސްޓްރަކްޗާއަށް ބަދަލުތަކެއް ގެނައުމުގެ މަސައްކަތް ފެށުމަށް ތައްޔާރުވެފައިވާ ކަމަށެވެ. އަދި މާލޭގެ އެކި ސަރަހައްދުތަކުގައި އިތުރު ޕްލާންޓްތައް ހެދުމުގެ މަސައްކަތް ވެސް އޭގެ ތެރެއިން ކުރިއަށްދާ ކަމަށް ފަޒުލް ވިދާޅުވި އެވެ. އޭނާ ވިދާޅުވި ގޮތުގައި އެ މަސައްކަތްތައް ކުރިއަށް ދާތީ އެމްޑަބްލިއުއެސްސީ ފުރަގަސް މަގު މިހާރު ވަނީ ބަންދުކޮށްފަ އެވެ. އަދި ފެނުގެ ހިދުމަތް ދޭ މައި ޕްލާންޓް ވީހާ ވެސް ރައްކާތެރި ކަމާ އެކު ބެހެއްޓުމަށް މި މަޝްރޫއުގެ ދަށުން އިސްކަން ދީފައިވާނެ ކަމަށް ވެސް ވިދާޅުވި އެވެ.\n"އަޅުގަނޑުމެން މިހާރު ރީ-ޕްލޭން ކުރުމުގެ މަސައްކަތްތަކެއް މި ކުރަމުން ދަނީ. ދެން އަޅުގަނޑުމެން މާލޭގެ އެކި ސަރަހައްދުތަކަށް ޑި-ސެންޓްރަލައިޒް ކުރުމާއި އެތަން ރީ-ޑިޒައިންކޮށް ރީ-ސްޓަރަކްޗަރ ކުރުމަށްފަހު އަމަލީ މަސައްކަތް ފަށައިގަތުމުގެ މަރުހަލާގައި މި އުޅެނީ. ގާތްގަނޑަކަށް މި މަޝްރޫއަށް 65 މިލިއަން ޑޮލަރު ހަރަދުވާނެ،" ފަޒުލް ވިދާޅުވި އެވެ.\nމާލޭގެ ރައްޔިތުން ފެން ހޯދުމަށް މަގުތަކުގައި ކިޔު ހަދައިގެން. -- އަވަސް ފޮޓޯ\nއޭނާ ވިދާޅުވީ އަންނަ އަހަރުގެ ތެރޭގައި އަމަލީ މަސައްކަތްތައް ފަށައިގަންނާނެ ކަމަށެވެ. އަދި އެ މަޝްރޫއު ނިމުމުން މާލެއަށް ފެން ފޯރުކޮށްދޭ ނިޒާމު މިހާރަށް ވުރެ މާބޮޑަށް ހަރުދަނާވެ ޒަމާނީވާނެ ކަމަށް އޭނާ ވިދާޅުވި އެވެ. ފަޒުލް ވިދާޅުވި ގޮތުގައި އެ ޕްރޮޖެކްޓް ނިމޭ އިރު، ކާރިސާއެއްގައި ވެސް ފެންފޯރުކޮށްދެވޭނޭ އިންފްރަސްޓްރަކްޗާ ހުންނާނީ ގާއިމް ކުރެވިފަ އެވެ.\nއެމްޑަބްލިއެސްސީގެ އިންޖީނުގޭގައި ރޯވެ ހިނގި ކާރިސާގައި ގާތްގަނޑަކަށް ހަފްތާއެއްހާ ދުވަހުގެ މުއްދަތަށް މާލެއިން ފެންކެނޑުނެވެ. އަދި ސްކޫލާއި އޮފީސް ފަދަ ތަންތަން އެކީ ބަންދު ކުރަން ޖެހުނެވެ. އަދި ސާފު ފެން ހޯދުމަށް އާންމުން މާލޭގެ އެކި ތަންތަނުގައި ދިގު ކިޔޫތައް ހެދި އެވެ.\nއެފަދަ ކާރިސާއެއް ހިނގާ ނުދިޔުމަށް ގިނަ ފިޔަވަޅުތަކެއް އަޅާނެ ކަމަށް އޭރު ސަރުކާރުން ބުނެފައިވެ އެވެ.\nފެން ކުންފުނިން ވަކިކުރި މީހެއްގެ ރިޕޯޓް ދޫކުރަން އަންގައިފި


Muzaaharaa Ah Huras Alhaa Fuluhunves Idhikolhaa Gulheyne - Idhikolhu Party Thah - Vaguthu\nމުޒާހަރާއަށް ހުރަސް އަޅާ ފުލުހުން ވެސް އިދިކޮޅު ފަރާތްތަކާއި ގުޅޭނެ - އިދިކޮޅު ޕާޓީތައް\nމުޒާހަރާތަކަށް ހުރަސް އަޅަމުން އަންނަނީ މަދު ފުލުހުންތަކެއް ކަމަށާއި ކުރިމަގުގައި އެ ފުލުހުން ވެސް އިދިކޮޅު ފަރާތްތަކުގެ މަސައްކަތާ ގުޅޭނެ ކަމަށް މަޑުއްވަރީ ދާއިރާގެ މެމްބަރު މުހައްމަދު އަމީތު މިރޭ ވިދާޅުވެއްޖެ އެވެ.\nގުޅިފައިވާ އިދިކޮޅު ފަރާތްތަކުން ކުނޫޒުގައި ބޭއްވި ނޫސްވެރިންގެ ބައްދަލުވުމެއްގަ އަމީތު ވިދާޅުވީ އިދިކޮޅު ފަރާތްތަކުން މާލޭގައި ކުރިއަށް ގެންދާ އެއްވުންތައް ނުހުއްޓުވޭނެ ކަމަށާއި މިއަދު ހަވީރު ގިނަ ބަޔަކު އެއްވި ގޮތަށް މިރޭ ވެސް އެއްވާން ގޮވާލާ ކަމަށެވެ.\nނޫސްވެރިނާއި ވާހަކަ ދައްކަވަމުން ހިތަދޫ ދެކުނު ދާއިރާގެ މެމްބަރު އަލީ ނިޒާރު ވިދާޅުވީ މުޒާހަރާ ކުރުމަށް ސަރުކާރުގެ ހުއްދަ ހޯދަން ނުޖެހޭ ކަމަށާއި އެ ހައްގު ގާނޫނުން ކަށަވަރުކޮށްދޭ ކަމަށެވެ.\n"ދިވެހި ގައުމު ސަލާމަތް ކުރުމަށް ހުރިހާ ދިވެހިން ނުކުންނަން ޖެހޭ. އެހެން ނޫނީ ދުވަހުން ދުވަހަށް އަޅުގަނޑުމެންގެ ހާލަތު ދާނީ ދަށަށް. މިހާރު އަޅުގަނޑުމެންނަށް ކައިގެން ތިބެވިދާނެ. އެހެން ނަމަވެސް ރައީސް ޔާމީން ވެރިކަން ދޫކޮށްލާފައި ދާއިރު އަޅުގަނޑުމެންނަށް ނުހުންނާނެ ބާކީ އެއްވެސް އެއްޗެއް،" ނިޒާރު ވިދާޅުވި އެވެ.\nމިދިޔަ ފެބްރުއަރީ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އާދަޔާ ހިލާފު އަމުރު ތަންފީޒު ކުރުމަށް ގޮވާލައި އިދިކޮޅު ފަރާތްތަކުން މިއަދު ހަވީރުން ފެށިގެން މާލޭގެ މަޖީދީ މަގުގައި ބޭއްވި އެއްވުމުގެ ތެރެއިން، ރައްޔިތުންގެ މަޖިލީހުގެ ކުރީގެ ރައީސް އަދި ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދާއި ކުރީގެ ޕޮލިސް ކޮމިޝަނަރު، ކިނބިދޫ ދާއިރާގެ މެމްބަރު އަބްދުﷲ ރިޔާޒާއި ދިއްދޫ ދާއިރާގެ މެމްބަރު އަބްދުއްލަތީފް މުހައްމަދުގެ އިތުރުން އާންމުންތަކެއް ވެސް ވަނީ ހައްޔަރުކޮށްފަ އެވެ.\nއިދިކޮޅު ސިޔާސީ ބޭފުޅުން ވެސް ހިމެނޭ ގޮތުން ނުވަ ގައިދީއަކު ދޫކޮށްލުމަށް އަންގައި މިދިޔަ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އަމުރު ފަހުން ސްޕްރީމް ކޯޓުން ވަނީ ބާތިލް ކޮއްފައެވެ.\nމާޗް 3, 2018 00:39\nޔާމިނުވެސް އިދިކޮޅު ފަރާތްތަކާއި ގުޅޭނެ\nމާޗް 3, 2018 01:53\nފުލުހުން ނަކީ ފިސާރި ބައެއް. ކަލޯމެން ގޮނބޯހެއްދޭނީ ރީނދޫ ސިހުރު ޖެހިފަ ތިބިމީހުން.\nއަންނި އަމާވެސް ގޮނބޯ ހައްދާފަ މަގައްނެރެފި. ދެން މަހީ ހީީ\nމާޗް 3, 2018 06:27\nގާނޫނާއި ޙިލާފުވާ ކޮންމެ މީހަކު ގޮސްފާނެ. އަދި ގޮސްގެން ގެއްލުންވާނީ ހަމަ އެކުދިންނަށް . ގެއްލޭނީ އެކުދިންގެ ވަޒީފާ. ލޮލް.\nމާޗް 3, 2018 07:34\nކަލޭމެން ރީނދޫމީހުންގެ ވެރިކަމެއް 2013 ގައި ގާއިމުވިނަމަ. ކަލޭމެންގެ ލާދީނީ ފާޙިޝް ވެރިކަން ވެއްޓެން މެދުވެރިވި ސަބަބު ކަމަށް ގިނަ މީހުންބުނާ ފުލުހުންނަށް ވަރުގަދަ ލޮޓިއެއް ދޭން އޮތީ ރާވާފައެވެ. އެގޮތުން ފުލުހުންގެ ޢަދަދު ވަރަށް ބޮޑުތަން މަދުކޮށް، ފުލުހުންގެ އިދާރާ މާލޭސިޓީ ކައުންސިލްގެ ދަށަށް ގެންގޮސް މުޅި ފުލުހުންގެ ބާރު ނައްތާލަން އޮތީ ރާވާފައެވެ. (ދުނިޔޭގެ ހުރިހާ ގައުމެއްގައި ވެސް ފުލުހުންގެ ބާރު ގާއިމުކޮށްފަ އޮންނަނީ އެގައުމެއްގެ ދާޚިލީ ވުޒާރާގެ ދަށުން ހިންގާ ބާރެއްގެ ގޮތުގައެވެ). ކުރިންވެސް ބުނިހެން ރީނދޫ ވެރިކަން ވެއްޓުނީ ފުލުހުންގެ ސަބަބުން ކަމަށް ރީނދޫ އެތެރެ ކޮއިލުން ގަބޫލު ކުރާތީ އެބާހުންނަށް އަދަބު ދީ ނިކަމެތި ކޮށްލުމުގެ ގޮތުން، ފުލުހުންނަށް ދުއްތުރާލާ ނިކަމެތިކަން ދޭން ރާވާފައި ވީއިރު ފުލުހުން އަމިއްލަ އަށް އެމީހުންނަށް ނިކަމެތި ކަމެއް ލިބޭނެފަދަ ކަމެއް ކުރާނެ ކަމަކަށް ނުބެލެވެއެވެ. އަމުދުން ރީނދޫ ޑިކްޓޭޓަރ ކެރަފާ ނަޝީދަކީ ބުނާބަހުގައި އެއްވެސް އިތުބާރެއް ނެތް މީހަކަށްވެސް ވާތީއެވެ.\nމާޗް 3, 2018 09:48\nހާދަ ފިރިހެން މަންޖެއެކޭ އައްޗީޑި ކެރީމާ


India sifain raajje nufonuvaane kamuge yageen kan libijje\nއިންޑިޔާ ސިފައިން ރާއްޖެ ނުފޮނުވާނެ ކަމުގެ ޔަގީންކަން ލިބިއްޖެ\nއިންޑިޔާ ސިފައިން ރާއްޖެ ނުފޮނުވާނެ ކަމުގެ ޔަގީންކަން އެ ގައުމުން ދީފައިވާ ކަމަށް މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން ބުނެފިއެވެ.\nއެމްއެންޑީއެފުން މިއަދު ނެރުނު ނޫސްބަޔާނެއްގައި ބުނެފައިވަނީ ރާއްޖޭގައި އުފެދިފައިވާ ސިޔާސީ ހަމަނުޖެހުންތަކާ ގުޅިގެން، ރާއްޖެއަށް އިންޑިއާގެ ސިފައިން ފޮނުވުމަށް ނުވަތަ އަސްކަރީ ފިޔަވަޅުތައް އެޅުމަށް ގޮވާލާ އެކަމަށް ހިތްވަރުދީ، ރާއްޖޭގެ ސިޔާސީ މައިދާނުގައި ހަރަކާތްތެރިވާ ބައެއް ދިވެހިންނާޢި އިންޑިއާގެ ބައެއް ސިޔާސީ ފަރާތްތަކުންނާއި އަދި ބައެއް ނޫސްތަކާއި މީޑިއާތަކުން ވާހަކަ ދައްކާފައިވާ ކަމަށެވެ.\nނަމަވެސް ރާއްޖެ އާއި އިންޑިޔާ ދެމެދު ޒަމާނުއްސުރެއް އޮންނަ ގާތް ގުޅުމުގެ މިހާރުވެސް ދަމަހައްޓަމުންދާ ކަމަށާއި އިންޑިޔާއިން ސިފައިން ރާއްޖެއަށް ނުފޮނުވާނެ ކަމުގެ ޔަގީންކަން ސަރުކާރަށް ލިބިފައިވާ ކަމަށް އެމްއެންޑީއެފް އިން ބުންޏެވެ\nއެފަދަ ވާހަކަތަކަކީ ދެގައުމުގެ ގުޅުމާމެދު ސުވާލު އުފެއްދުމުގެ ނިޔަތުގައި ދައްކާ ވާހަކަތަކެއް ކަމަށާއި އެ ފަދަ ވާހަކަތައް ނުދެއްކުމަށް ޑިފެންސް މިނިސްޓްރީން ވަނީ އިލްތިމާސްކޮށްފައެވެ..\nއޭގެ އިތުރުން ބޭރުގެ އެއްވެސް ފަރާތެއްގެ އެހީތެރިކަމަށް ސަރުކާރުން އެދިފައި ނުވާނެ ކަމަށާއި އެހެންކަމުން ސިފައިން އަތުވެދާނެ ކަމުގެ ބިރުވެރިކަމެއް ވެސް ނެތް ކަމަށް އެމްއެންޑީއެފް އިން ބުންޏެވެ. އަދި ގައުމުގެ މިނިވަންކަން ގެއްލޭނެ ފަދަ ކުޑަ ކަމަކަށް ވެސް ސަރުކާރުން ޖާގައެއް ނުދޭނެ ކަމަށް ވެސް އެމްއެންޑީއެފް އިން ވަނީ ބުނެފައެވެ.\nޑިފެންސް މިނިސްޓްރީން ބުނީ ދިވެހިރާއްޖެއާ ދެކޮޅަށް ބޭރު ގައުމެއްގެ ސިފައިން އަތުވެދާނެ ކަމުގެ ބިރުވެރިކަމެއް ނެތް ކަމަށާއި ގައުމުގެ މިނިވަންކަމާޢި އިސްތިގްލާލަށް ގެއްލުންވެދާނެ ކުޑަވެސް ކަމަކަށް ދިވެހި ސަރުކާޜުން ފުރުސަތު ނުދޭނެކަމުގެ ޔަގީންކަން އަރުވާކަމަށެވެ.


Islaamee Maahdhaa Thah Kiyavaidheyn Vaki University Eh Hunnaakah Nujehey - Hisaan - Vaguthu\n7 މަސް ކުރިން ( ޖޫން 24, 2019 )\nކޮންމެ މާއްދާއަކަށް ވަކި ފެކަލްޓީ އެއް ނުވަތަ ވަކި މާއްދާތަކަކަށް ޙާއްޞަ ޔުނިވާރސިޓީ އެއް ހުރުމަކީ މުޙިއްމު ކަމެއް ނޫން ކަމަށް، ތުޅާދޫ ދާއިރާގެ މެމްބަރ ހިސާން ޙުސައިން ވިދާޅުވެއްޖެ އެވެ.\nހިސާން މިހެން ވިދާޅުވީ، 19 ވަނަ ރައްޔިތުންގެ މަޖިލީހުގެ 11 ވަނަ ޖަލްސާގައި މިއަދު ވާހަކަފުޅު ދައްކަވަމުންނެވެ.\n"ކޮންމެ މާއްދާއަކަށް ވަކި ފެކަލްޓީ އެއް ނުވަތަ ވަކި މާއްދާތަކަކަށް ޙާއްޞަ ޔުނިވާރސިޓީ އެއް އެޅުމަކީ އަޅުގަނޑުމެން އެކަން ކުރަންޖެހޭ ގޮތެއް ނޫން. އޭގެ އެންމެ މުޙިއްމު ކަމަކީ ކިޔަވައިގެން ނިކުންނަ ކުދިންނަކީ އަމިއްލަ ސިކުނޑިން ވިސްނުން ބިނާ ކުރުމަށް އެނގޭ ކުދިންނަށް ވުން. އެގޮތަށް އަޅުގަނޑުމެންނަށް އެކުދިންނަށް ޓްރެއިނިން ދެވޭނީ ރަނގަޅު މެނޭޖްމަންޓަކާއެކު ހަރުދަނާ އުޞޫލުތަކަކާއި އެކު ޔުނިވާރސީޓީ ހިންގިގެން. އިސްލާމިކް ޔުނިވަރސިޓީ އެއް ވަކިން ހުރުމަކީ އެންމެ ރަނގަޅު ގޮތެއް ކަމަށް އަޅުގަނޑު ނުދެކުން." ހިސާން ވިދާޅުވިއެވެ.\nމީގެ އިތުރުން ހިސާން ވިދާޅުވީ، ޤައުމީ ޔުނިވާރސިޓީގެ ފެކަލްޓީ ތަކާއި، ކެމްޕަސް ތައް ހުއްޓުމަކަށް އައިސް، އެތަންތަނުގެ ޚިދުމަތް އެންމެ އެދެވޭ ގޮތެއްގައި ލިބެމުން ނުދާ ކަމަށާއި، ސިޔާސީ ގޮތުން މުޅި ޔުނިވާރސިޓީގެ މެނޭޖްމަންޓް ކޮރަޕްޓް ވެގެން ގޮސްފައިވާ ކަމަށެވެ.\n"ދިވެހި ރާއްޖޭގައި މިހުރި ޔުނިވާރސިޓީ ތަކަކީ ފެންވަރު ރަނގަޅު، ތަންތަން ކަމުގައި ހަދަން ޖެހޭ. އެ ޔުނިވަރސިޓީ ތަކުގެ ފެކަލްޓީ ތަކުގެ މަޤްޞަދަކަށް ވާން ވާނީ ފެންވަރު ރަނގަޅު ޑިގްރީ ތަކެއް ދަރިވަރުންނަށް ފޯރުކޮށްދިނުން. ނަމަވެސް އެ ތަންތަނުގެ ފެކަލްޓީ ތަކާއި، ކެމްޕަސް ތައް ހުއްޓުމަކަށް އައިސް، އެތަންތަނުން ޚިދުމަތް ލިބެމުން ނުދާ ކަމީ އަޅުގަނޑުމެން ފާހަގަ ކުރަންޖެހޭ ކަމެއް. އަޅުގަނޑު ޤަބޫލުކުރާ ގޮތުގައި ސިޔާސީ ގޮތުން މުޅި ޔުނިވާރސިޓީގެ މެނޭޖްމަންޓް ކޮރަޕްޓް ވެގެން ދިއުމުގެ ސަބަބުން، ތަޢުލީމު ފޯރުކޮށްދެން ޖެހޭ ގޮތަށް އަތޮޅުތަކުގައި ހުރި ކެމްޕަސް ތަކުން ވަނީ ފޯރުކޮށްދިނުމަށް ނުކުޅެދިފަ." ހިސާން ވިދާޅުވިއެވެ.\nއިސްލާމިކް ޔުނިވާސިޓީގެ ނަމުގައި ތަނެއް ބެހެއްޓުން މުހިންމު ނޫންކަމަށް އެމްޑީޕީގެ މެމްބަރުން ވިދާޅުވަމުން ގެންދާއިރު، ރައީސް ޞާލިހްގެ ވެރިކަމަށް ހަތް މަސް ދުވަސް ވެގެން ދިޔައިރު އަދިވެސް އިސްލާމިކް ޔުނިވަސިޓީ އަށް ޗާންސެލަރަކު އައްޔަން ކުރައްވާފައެއް ނުވެއެވެ.\nތުއްތު ކުއްޖާ ރޭޕް ކުރި މީހުންގެ ދިފާޢުގައި ވާހަކަދެއްކި މަދީހާގެ ކެންޑިޑެސީ ބާތިލްކޮށްފި\nހުރިހާ އަތޮޅުތައް ހިމެނޭ ގޮތަށް އެމްޑީޕީން ކެމްޕޭން ވޯކްޝޮޕެއް ފަށަނީ\nޖޫން 24, 2019 15:47\nބޭރުން ބޮޑު އަމުރު ކަލޭމެނަށް އައީ ދޯ. ތިއީ ކަނޑައެޅިގެން ހިންގާ ބޮޑު ޖަރީމާ އެއް.\nޖޫން 24, 2019 15:53\nއުދުހޭ މުސަލަމެން މިއަދު ތިޔަހެން ބުނީމަ އަތްޖަހާ މީހުން އަބަދަކު ނުތިބޭނެކަން ހަނދާން ކުރާތީ ތިބެހެނީ މިޤައުމުގެ ދީނާ އިރާދަކުރެއްވިޔާ ވަރަށް އަވަހަށް ވެއްޓޭނެ.\nޖޫން 24, 2019 15:56\nތިހެން ބުނާނީ އިސްލާމްީނާއި ގުޅޭގޮތުން މަތީތައުލީމް އުގެނިގެން ތިބިމީހުން.... ލޯޔަރަކަށްވީމާ ހުރިހާ ކަމެއް އެނގުނީ ކަމަށް ނަހަދާތި.... ދީނަށް ކުރާ ކޮންމެ ފުރައްސާރައަކީ ތިމާމެންނާއިމެދުގައި މީހުން ނުރުހުން ވާނެ ކަމެއް.. އަނެއްކާ އަނެއް 23 ޑިސެމްބަރު ގެންނަން ތިޖެހުނީ....\nޖޫން 24, 2019 15:57\nނުހިންގެނީ އޭ ނުބުނާތި\nޖޫން 24, 2019 16:06\nއެމްޑީޕީ ކިޔާ ޕާޓީއެއްވެސް އޮންނާކަށް ނުޖެހޭ.\nޖޫން 24, 2019 16:16\nމަޖިލީސް ކުރާނެ ގެޔެއްވެސް ހުންނާކަށް ނުޖެހޭ!\nޖޫން 24, 2019 16:22\nކޮބައި އިލްޔާސް ޙުސައިން؟\nޖޫން 24, 2019 16:25\nއަހަ ތަންނުވެގެއި އެތަންނެ ިސާބާއި އިގިރޭސިޔާއި އަދި އެހެން މާއްދާތަން ކޭވައި ދެނެކަމާ\nޖޫން 24, 2019 16:44\n"އިސްލާމް" މި ލަފުޒު ފެނުނަސް، އަޑު އިވުނަސް މި ބޭފުޅުން މިގަންނަނީކީ އަމަށަކު ބިރެއް ނޫނިއްޔާ. ހާދަހާ ބިރެކޭ ތިގަންނަނީ. ފެންނަނީ "އިސްލާމް" މިލަފުޒު ބަހުގެ ރަދީފުން އުނިކޮށްލަން..\nޖޫން 24, 2019 16:49\nއަދި މީނާ ބުނާނެ ނަމާދުކުރާކަށް ކޮންމެހެން މިސްކިތްތަކެއްވެސް ހުންނާކަށް ނުޖެހެޔޭ ، ގޭގައިވެސް ނަމާދު ކޮއްލީމަ އޯކޭ ވާނެޔޭ\nޖޫން 24, 2019 18:05\nމި ލޮބުވެތި ޤައުމު ސަލާމަތް ކުރައްވާނދޭ، މި ޤައުމުގައި އިސްލާމްދީން ދަމަހައްޓަވާންދޭ!\nޖޫން 24, 2019 18:27\nސަހަރޯ ހިސާން؟ ބަލަގަ ދީނޭކިޔައި ގެން ކަމަނާއަށް އަނގަ ބޮޑު ނުކުރެވޭނެ؟\nކިހާ ބޮޑު ތަވާއެއް\nޖޫން 24, 2019 18:44\nމިމީހަކު މަޖިލީހަށް ހޮވަން ވޯޓުދިން ބަޔަކަށް ހަލާކުހުރި..\nޖޫން 24, 2019 18:45\nމިގޮތްވެސް ހަމަވަރިހަމަވާނެ މިއަދު އެހެންނުވާނީ ހަމަމިމީހުންގެ ބާރުގަ މަޢުހަދުއްދިރާސާތު ވެސްއުވާލީ ނަމަވެސް މިކަންވެސް ބޮޑެއްނުވި އެކަމު 100 ޕަސެންޓް މުސްލިމޯ ފަހެ މިގައުމުގެ ރައްޔިތުން ހަމަހޭގަބާތިބީ މިހެންގޮސް ދެންބުނާނީ ކޮންމެހެން މިސްކިތް ހުރުމަކީ މުހިއްމުކަމެއްނޫނޭ ގޭގަވެސް ކުރެވޭނެވިއްޔާއޭ މިގޮތަށްވެސް ހަމަވަރިހަމަވެ ރުހިގެން ތިބޭނެ ނަހަލާލު ވެރިކަމަށް ދަހިވެތިވި ބައިގަނޑު އުތަ އިމުރާނާ އިލިޔާސް އަދި ސިދާތާޔާ އަލީޒާހިރަށް ކޮންކަމެއް އެތިބީ އަދާލަތު ޕާޓީ އުފައްދައިގެން ހެވިފަވިއްޔަ ޔާﷲ މިގައުމު ސަލާމަތް ކުރައްވާށި އާމީން\nޖޫން 24, 2019 18:48\nކަލޭމެން ދެން ނަތަންޔާހޫއާއި މޯދީއާއި ޓުރަމްޕުތަ ގެންނަނީ އިސްލާމް ކިޔަވައިދޭން.\nޖޫން 24, 2019 18:55\nކިލޯގަޔާ މިހާރު ބުނެފި ކޮންމެމީހެއްގެ އަތުގަ ސްމާޓް ފޯނެއް އޮންނައިރު ކީއްކުރާ ތާޅަފިލި ތަކެންހޭ....... ޤައުމުގެ 85% އެއީ އަރުމެންކަމަށް....\nދީން އުވާލަން ކުރާމަސައްކަތް... އެމެރިކާ އާއި އެއްކޮޅަށް ރާއްޖޭގައި އިސްލާމް ދީނަށް ފުރައްސާރަކުރާ މީހުނަށް އެމެރިކާގެ ސަރުކާރުން ނަސާރާ ދީން ފެތުރުމާއި ބެހޭ ވުޒާރާއިން ވަނީ ސަރުކާރުގެ ހަޔަރ ލެވަލްގެ ބޭފުޅަކު ދީނަށް ކެރިގެން ހަޖޫޖަހާނަމަ ހިމާޔަތް ދޭނެކަމަށާއި އެބަޔަކަށް ފުރައްސާރައިގެ ބާވަތަށް ބަލާފައި ބޮޑެތި އަދަދުތަކުން ރިސްވަތުގެ ފައިސާ ލިބޭނެ ސިއްރު އެމް.އޯ.ޔޫ އެއްގައި ސޮއިކޮށްފައި... ވވވ ވާހަކަ މިއީ...\nޖޫން 24, 2019 18:56\nކޮބާތަ ހުރިހާ ދީނީ އިލްމްވެރިން ކޮބާ އިލްޔާސް ؟ކޮބާ އިމްރާން ؟ކޮބާ ޑރ އިޔާޒް؟ ހަމަ ބުނާނެ އެއްވެސް އެއްޗެއްންތީތަ ؟ މަގާމަށް ޓަކައި ދީން ވިއްކާނުލާ ހެޔޮނުވާނެ\nޖޫން 24, 2019 19:06\nއިސްލާމް ނަމެއްކިޔާތީ ލަދެއްނުގަނޭތަ..މަންޖެެޭ!!\nޖޫން 24, 2019 19:59\nއެހެންނުންވާނީ އިސްލާމަކަށް ވީތީވެސް ހިސާން ލަދުގަންނަހެން ހީވާނީ އެމެރިކާއަށް މީނަ ބަދަލުވާންފެނޭ. ދީނީ އިލްމެއް ނެއްޖާހިލުން ވީމަ ގޮވާނެ އަގަފުޅަކޮށްފަ މިފަދަ ފުރައްސާރަ މި ހިސާނަށް ކިހާ ބައިވަރެއް ޔަހޫދީ އެމެރިކާއިން ދިނީ ސުވާލު ކުރަންފެނޭ\nޖޫން 24, 2019 20:00\nގައިގަ ދަވާދު ލާގެން އޮރިޔާމުން ތިބޭމީހުން ގޮވާނެ އިސްލާމް ދީނެއް ބާއްވާކަށް ވެސް ނުފެންނަކަމަށް އަދި\nޖޫން 24, 2019 20:04\nކަންތަކާޖެހުނީ މި... މާދަމާ ބުނެފާނެ ދިވެހި ދައުލަތުގެ ދީނަކީ އިސްލާމްދީނޭ ކޮންމެހެން ޤާނޫންއަސާސީގަ އޮންނާކަށް ނުޖެހެޔޭވެސް... ޢެޖެންޑާގެކަންތައް ފެށުނީ... ޔާﷲ މިގައުމު މި މަކަރުވެރިންގެ އަތްދަށުން ސަލާމަތް ކުރައްވާށި. ޢާމީން.\nޖޫން 24, 2019 20:09\nމުޒާހަރާއަށް ނިކުންނަންވީ ކިހަާ ބޮޑު ކަމެއް\nޖޫން 24, 2019 20:28\nމިބައިގަނޑަށް ކިހިނެއްތަ ވެގެން މިއުޅެނީ ސަރުކާރަށް ހިލޭ އެހީގެ ގޮތުގަ ލިބުނު ފައިސާއިން ވީނުވީއެއް ނޭނގުނު 1.6 ބިލިއަން ހޯދަން އުޅެބަލަ އިސްލާމް ދީނާ ނުބެހި\nޖޫން 24, 2019 22:22\nފުރަތަމަ މީޙާ އަވުރަ ނިވާކޮށްބަލަ . ތީއީ އމޑޕ ގެ ވައްތަރު.ކަލޭ ޙީކުރީ ކަލޭ ލޯޔަރަކަށް ވީ މަ ހުރިހާކަމެއް އެގުނީ ކަމަށްތަ.\nޖޫން 25, 2019 01:02\nމިނިސްޓްރީތަކުގަ ޔުނިޓްތަކާ ޑިޕާޓްމެންޓްތަކާ ނުވިތާކަށް ކޯނާތަކާ ޑެސްކް ތަކެއްވެސް އެބަހަދާ ހިންގުން ހަރުދަނާކުރާށޭ ކިޔާފަ.މީގެ ބޭނުމަކީ ކޮބާތޯ؟ކީއްކުރަންތޯ މިނިސްޓްރީތަކެއް ހަދާފަ ބޮޑެތި މުސާރަދީފަ ވަރުވަރުން މުއައްޒިފުންލައިފަ އެތިބެނީ ރައީސްއޮފީހުގަ ޑެސްކެއް ބޭންދީމަ ނިމުނީނޫންތޯ؟ޔޫތު މިނިސްޓްރީއެއް ހަދާފަ ޒުވާނުންގެ މަރުކަޒެއް،ކުޅިވަރު އެކުވެންޏެއް،ކޮންމެ ކުޅިވަރަކަށް ވަކިއޮފީހެއް ކީއްވެތޯ ހަދާފަ އެހުންނަނީ.އެކަންކަން ކުރިއަރުވަން ނޫންތޯ؟އިސްލާމް ދީނާބެހޭކަން ކުރިއަރާދާނެތީ ތިޔަހާބިރުން ތިޔައުޅުއްވަނީ ވަކިބަޔަކު ނުރުހިދާނެތީތޯ؟\nޖޫން 25, 2019 02:15\nސޭހެއްގެ ދަރިޔަކު އައުރަ ނިވާ ނުކޮށްހުރެގެން އިސްލާމް ދީން ނައްތާލުމަށް ތިޔަ ކުރާ މަސައްކަތަކީ އެޖެންޑާ 19 ގެ ހަޤިޤީ މަޤުޞަދު އަދި ރޫޙު\nޖޫން 25, 2019 08:43\nޤާނޫނު ހަދަން ވަކި މަޖިލިސެއްވެސް އޮންނާކަށް ނުޖެހޭ މިނިސްޓްރީތަކުން އެހަދާލާފަ ގެޒެޓް ކޮށްލީމަ މާރަގަޅުވާނެ !\nޖޫން 25, 2019 13:47\nކޮންމެހެން މިޤައުގަ ކޮންމެ ކަމަކަށް ވަކި މިނިސްޓްރީ އެއް ހުންނާކަށް ނުޖެހޭ... ކަމަނާ.. ހޭޅިގަނޑު ކޯޓުން ވެސް ހުރިހާ ކަމެއް ކުރެވޭނެ.. އަދި ހިސާން މަޖިލީހުގައި ވެސް ހުންނާކަށް ނުޖެހޭ.. ތިޔައީ ކާކު..\nޖޫން 25, 2019 14:02\nހިސާން ހުސައިނަށް އައުރަ ނިވާކުރުމަކީވެސް ކޮންމެހެން ކުރަންޖެހޭކަމެއްނޫން.\nޖޫން 25, 2019 22:42\nހިޝާން އެބުނީ ހަމަ ހިޝާން ބުނަންޖެހޭގޮތަށް އެއީ ކޮންމެހެން މުސްލިމެއްވިއްޔާ އައުރަ ނިވާކުރަންވެސް ނުޖެހޭތީބާ އިޝާން އައުރަނިވާނުކޮށް އެހުންނަނީ\nޖޫން 26, 2019 01:56\nޔާﷲ އިސްލަމުންގެ ނަމުގައި ތިބެމެ އިސްލާމް ދީނާއި ދެކޮޅަށް މަސައްކަތް ކުރާ މިފަދަ ދައްޖާލުންގެ މައްޗަށް މިދުނިޔޭގައިވެސް އިބަސުވާމީންގެ ކޯފާއާއި ޢަޒާބު ކޮންމެވެސް ސިފައެއްގައި ދައްކަވާނދޭވެ. އާމީން\nޖޫން 26, 2019 10:47\nޢިވޭގޮތުގަ މިއީ ދީނީމީހެއްގެ ދަރިއެކޯ މިބައްޕަ ގިޔާމަތްދުވހު މިކަމާ ސުވާލުކުރެވޭނެ\nޖޫން 26, 2019 13:26\nހިސާނަށް އިންގިވަޑައިގަންނަވާތޯ ތިޔަ ވިދާޅުވެވޭ އެއްޗެއް.\nއިސްލާމީ ޢުލޫމަކީ މާއްދާއެއް ނޫން.\nއެ ޢިލްމަކީ ޢުމުރު ހުސްވިޔަސް ކިޔަވާ ނިމޭނެ ޢިލްމެއް ނޫން.\nތިޔަ ދައްކަވާ ވާހަކަފުޅުން ދޭހަވަނީ އަޅުގަނޑުމެންގެ ޢިލްމީ ކޮށިކަން.\nކޮންމެ ދަރިއެއް އުފަންކުރަން މަންމައެއް ބޭނުންވާ ފަދައިން ކޮންމެ ޢިލްމެއްވެސް ދަސްކުރެވޭނީ އެގިންތީއެއްގެ ޢިލްމުވެރިންގެ ގާތުން. އެ ޢިލްމުގެ ހުރިހާ ބައިތައް ހިމެނޭ ޕްރޮގްރާމުތައް ފަރުމާކޮށްފައިވާ ސިސްޓަމެއްގެ ތެރެއިން މެނުވީ ޙާޞިލެއް ނުކުރެވޭނެ.\nއައި.ޔޫ.އެމް އަކީ މި ހުރިހައި ބައިތައް ހިމެނޭ ޕްރޮގަރާމުތައް ކިޔަވާދޭ ޔުނިވަރސިޓީއެއް.\nވީމާ ޚިޔާލާއި ފިކުރުގެ ފުރިހަމައަށް ބޭނުންކުރައްވައިގެން ދުރުވިސްނުން އިސްކުރައްވައިގެން ބުއްދީގެ ބެނުން ހަމަގޮތުގައި ހިއްޕަވައިގެން ކަންކަމާމެދު މަޝްވަރާ ކުރުން ރަންގަޅުވާނެކަމަށް އަޅުގަނޑަށް ވަރަށް ފެނޭ\nޖޫން 26, 2019 18:50\nހެދުން ލައިގެން އޮރިޔާމުން އުޅޭ އަންހެނުން\nޖޫން 27, 2019 16:35\nސައިތާނީ ވިސްނުން ކަމަނާ ތިގެން ގުޅެނީ މޮޅޭ ބުނާނަން ތިބިކު ފާސް ކޮށްބަލަ\nޖޫން 28, 2019 15:50\nގަމާރާ އިސްލާމްދީނަކީ ވަކި މާއްދާއެއް ނޫނެވެ އުއްމަތެކެ އިސްލާމްދީނުގައި އެތައް ކަމެއް އެކުލެވެއެވެ މަޖިލީހައް ވަދެތިތިބީ ކުފޫހަމަވެގެން ނެއްނޫނެވެ އަބޫޖަހުލަކީވެސް ރަސޫލާ ގެ އާއިލީ ބޭފުޅެއްކަމައްބުނެވެއެވެ.ހިސާނުގެ ބައްޕައކީ ކާކުކަް އިންގެއެވެ.


ނަޝީދު ހުށަހެޅުއްވި މައްސަލަ ބޭރުކޮށްލަން ވޯޓް ދިން މެންބަރުންގެ ނަންތައް ލީކްވި ގޮތް ބަލަނީ – Dhen.mv\nމުޙައްމަދު ސަނީޙް June 9, 2021 - 3:14 pm\nމިނިސްޓަރ އޮފް ޑިފެންސްގެ ނައިބު، ހަސަން ޒަމީލްގެ މައްޗަށް ޖިނާޢީ ދައުވާ ކޮށްދެއްވުމަށް އެދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އިމްތިޔާޒު ކޮމިޓީއަށް ފޮނުއްވި މައްސަލައިގައި މެންބަރުން ވޯޓު ދެއްވި ގޮތުގެ މައުލޫމާތުތައް އާންމުވި މައްސަލަ ބަލައިދިނުމަށް ރައްޔިތުންގެ މަޖިލީހުގެ އިމްތިޔާޒު ކޮމިޓީއަށް ހުށަހަޅައިފިއެވެ.\nމިމައްސަލަ ކޮމިޓީއަށް ހުށަހެޅުއްވީ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފެވެ. އޭނާއަކީ މިމައްސަލަ ބަލަން ނުފެންނަ ކަމަށް އެމްޑީޕީން ވޯޓް ދެއްވި ހަތަރު މެންބަރުންގެ ތެރެއިން އެއް މެމްބަރެވެ. ސަނީފްގެ އިތުރުން މި މައްސަލަ ނުބަލަން ވޯޓް ދެއްވީ، ގަމު ދާއިރާގެ މެންބަރު މުހައްމަދު ވިޝާމާއި މިލަންދޫ ދާއިރާގެ މެންބަރު އަލީ ރިޒާ އަދި ކޮމަންޑޫ ދާއިރާގެ މެންބަރު ހުސެއިން ވަހީދެވެ.\nޒަމީލްގެ މައްޗަށް އިމްތިޒާޔް ކޮމިޓީއަށް ފޮނުވި މައްސަލައިގެ ބައްދަލުވުން ބާއްވައިފައި ވަނީ ސިއްރުންނެވެ.\nޒަމީލް މައްޗަށް މަޖިލީހުގެ އިމްތިޔާޒަށް އަރައިގަތް ކަމަށް ރައީސް ނަޝީދު މަޖިލީހުގެ ކޮމިޓީއަށް މައްސަލަ ހުށަހެޅުއްވީ، ރައީސް ނަޝީދު އަވަހާރަކޮށްލަން ދިން ޓެރެރިސްޓް ހަމަލާއާ ގުޅިގެން މަޖިލީހުގެ 241 ކޮމިޓީއިން ކުރިޔަށް ގެންދާ އިންކުއަރީއަށް ވަކިވަކި ސިފައިން ހާޒިރު ނުކުރެވޭނެ ކަމަށް ޒަމީލް ސޮއި ކުރައްވައި ޑިފެންސް މިނިސްޓްރީގެ ފަރާތުން މަޖިލީހަށް ސިޓީއެއް ފޮނުވުމާ ގުޅިގެންނެވެ.\nރައީސް ނަޝީދަށް އަމާޒުކޮށް ދިން ހަމަލާ ރައްޔިތުންގެ މަޖިލިސް\nފަހާދުވުންނޫން ކަމެއް ކުރާކަށްނޭގޭދޯ.\nވޯޓު ނުދިން ކަމީވަރަށްސާފުކޮމް އެގޭ ހަގީގަތެއް ވޯޓުނުދިން4ކޭންބެއިން އެތިބީ ހަޑިމުޑުދާރު ރިޝްވަތު ބަޑުފުރާކާގެން !ިށައްކެއްނެތި ޔަގީންކަމެއ،،


ބުނާނެ އެއްޗެއް ނޭނގިފައި އަހްސަން އިރުކޮޅަކު ހުއްޓެވެ. ހީވާ ކަހަލައެވެ. އަހަރެން ބުނި އެއްޗެއް އަހްސަނަށް އިވުނީ ރަނގަޅަކަށް ނޫނެވެ. އަހްސަން ދެ ފިޔަވަޅެއް ކުރިޔަށްއަޅައި އަހަންނާ ތަންކޮޅެއް ގާތަށްޖެހިލިއެވެ.\n“ކީކޭ؟ އަދި އެއްފަހަރު ބުނެބަލަ!” އަހްސަން ބުންޏެވެ.\n“އަހަރެން ބުނީ ރާޝިދަށޭ އަހަރެން ގުޅައިގެން އިނީ،” ދެން ވާނެގޮތެއް ނޭނގޭ ހާލުގައި އަހަރެން ބުނީމެވެ. “ރާޝިދާ ވާހަކަދައްކާތާ މިހާރު ކިތަންމެ ރެޔެއް.”\nއަހަރެންގެ މޫނުމަތީގައި ޖަހަންވެގެން އަހްސަން އަތް މަޅައިލުމާއެކު އަހަންނަށް ދެއަތް ހުރަސްކޮށްލެވުނެވެ. އަދި ލޯމަރައިލެވުނެވެ. ޖަހާކަށް އަހްސަނަކަށް ނުކެރުނެވެ. އެކަމަކު ރަނގަޅުވީހީ ޖެހި ނަމައެވެ. އޭރުން ވަރިވާނެ ހިތްވަރު އަހަންނަށް ލިބުނީހެވެ. ސަބަބެއް ދެއްކުނީހެވެ. ރާޝިދަށް ކޮންމެވެސް އުންމީދެއް ދެވުނީހެވެ.\n“ރާޝިދަށޭ؟” ދެ ލޯ ބޮޑުކޮށްލައިފައި އަހްސަން ބުންޏެވެ. “ލަދެއް ވެސް ނުގަނޭތަ ތިހެން ބުނަން؟”\n“ތެދަށް ބުނަން ކޮން ލަދެއްގަންނާކަށް،” އަހަރެން ވަރަށް ހަމަޖެހިލައިފައި މަޑުމަޑުން ބުނީމެވެ. “އަހަންނަކީ އަހްސަނެއް ނޫނޭ އޮޅުވައިލައިގެން ކަންކަންކުރާކަށް.”\nއަހަރެން އެހެން ބުނީ ކީއްވެގެންތޯއެއް އަހްސަން ނާހައެވެ. އެއީ ކީއްވެގެން ހެއްޔެވެ؟ ކުށެއްނުކުރާ މީހެއްގެ ބޮލުގައި އެ ވަރުގެ ތުހުމަތެއްއަޅުވައިފިއްޔާ އެ މީހެއްގެ ހިތުގައި ސުވާލެއް ނުއުފެދޭނެ ހެއްޔެވެ؟ އިތުރު ތަފުސީލު ބޭނުމެއްނުވާނެ ހެއްޔެވެ؟ އަހްސަން ފޯނު ދަމައިގަތްގަތީނުން ނަރު ބުރިވިއެވެ. ފޯނުގެ އަތްގަނޑު ވިއްސައިގެންދިޔަގޮތުން ތަނެއްގައި ޖެހިފައި ކޮންމެވެސް ތަނެއް ނައްޓައިގެންދިޔަ އަޑު ކަހަލަ އަޑެއްއިވުނެވެ.\n“ދެން ފޯނުގަ އަތްލައިފިއްޔާ ނިމުނީ!” ރުޅިއައިސްފައި އަހްސަން ބުންޏެވެ. “އަހަންނަށް ވަގަށް ހިލޭ ފިރިހެނުންނާ ވާހަކަދައްކަން މޫނިއަށް ކެރުނީތީ މަ ހަމަ އަޖައިބުވެއްޖެ!”\n“ވަގަށޭ؟” އަހަރެން ބުނީމެވެ. “އަހްސަން އެހީމަ މި ބުނީނު ރާޝިދާއޭ ވާހަކަދެއްކީ. ކިތަންމެ ރެޔަކު ވާހަކަދައްކައިފީމޭ ވެސް ބުނެފީމެއްނު. ކޮންކަމެއް އަހަރެން ވަގަށްކުރީ؟ ރާޝިދުގެ ސިޓީ ލިބުނު ވާހަކަ ވެސް ބުނިން.”\n“ކާކު ސިޓީ ގެނެސްދިނީ؟” އަހްސަން އެހިއެވެ.\nއަހަރެން ޖަވާބެއްނުދެމެވެ. އަހަރެންގެ ސަބަބުން ރާޝިދަށް ގެއިން ނުކުންނަން ޖެހިއްޖެއެވެ. ނާސިހާއަކީ ހާލުގައިޖެހިފައިވާ ކުއްޖެކެވެ. އޭނަ ގެއިން ނެރެލަން އަހްސަނަށް ފުރުސަތެއް ނުދެވޭނެއެވެ.\n“އަހަންނަށް ގޭގަ ނޫޅެވޭތީ އޭގެ ފައިދާ ތި ނަގަނީދޯ؟” އަހްސަން ބުންޏެވެ. “މޫނި ތި ހީކުރަނީ އަނބިދަށުވެގެން އަހަރެން ގޭގައިންނާނެކަމަށް؟ ހާދަހާ ކަޓު ވިސްނުމެކޭ ތި ގެންގުޅެނީ. މޫނި ދެން ރާޝިދާ ވާހަކަދައްކައިފިއްޔާ މަގޭ އަތުން ބޮނޑިއެއްބޯނެ.”\n“އަހަރެން މަރުނުވެ ދުނިޔޭގަ ހުރެއްޖެއްޔާ އަދިވެސް ވާހަކަދައްކާނަން،” ވަރަށް ސާފުކޮށް އަހަރެން ބުނީމެވެ. “އަހްސަން އަހަރެން މަރާލާ! ނިމުނީނު!”\n“ވަރަށް މަރުވާހިތްވޭތަ؟” އަހަރެންގެ މޫނަށް ނޭވާއެޅޭހާ ގާތްވެލައިފައި އަހްސަން ބުންޏެވެ. “މިރެޔަށްފަހު ވަކި މީހަކަށް ނޫން، އެއްވެސް މީހަކަށް ފޯނުކުރުން މޫނިއަށް މަނާ!”\nއަހަރެން އިތުރު އެއްޗެއް ނުބުނަމެވެ. ބުނެވޭނީ ކޯޗެއް ހެއްޔެވެ؟ އަހްސަނާ ހިފައިގަނެގެން އަހަރެން މޮޅެއްނުވާނެއެވެ. ގަދަކަމުން އަހްސަނު އަތުން ފޯނު އަތުލުމަކީ ވެސް އަހަންނަށް ކުރެވޭނެކަމެއް ނޫނެވެ. އަހަންނާ ދިމާއަށް އަހްސަން ވަރަށް ގިނަ އެއްޗެހިކިއެވެ. ހަޑި އެއްޗެހި ވެސް ކިއެވެ. އަހަރެން ކިޔަމަންތެރިކަމާ އެކުގައި އަޑުއެހީއެވެ. ކިޔާނެ އެއްޗެއް ކިޔައިފައި، ފޯނު ގެންގޮސް އަލަމާރިއަށް ލައިފައި އަހްސަން ދިޔައެވެ. ވިސްނާލަން އިރުކޮޅަކު އިނދެފައި އަހަރެން ނަމާދަށްއެރީމެވެ. ދެ ރަކުއަތް ނަމާދެއްކޮށް ނިންމައިލިއިރު އަހަރެންގެ ހިތަށް ފިނިކަން ލިބިއްޖެއެވެ. ދެން ކަންތައްކުރަންވީ ގޮތް ވިސްނިއްޖެއެވެ. ނުވިސްނުނީ ފިރިހެނުންގެ ވައްތަރެވެ. އެކަކީ އަހްސަނެވެ. އޮޅުވައިލައިގެން އަހަންނާ ކައިވެނިކޮށް ދަރިން ލިބުނުއިރު ވެސް އަހަރެންދެކެ ލޯބިނުވާ ފިރިމީހާއެވެ. އަނެކަކީ ރާޝިދެވެ. އަހަރެން ލިބޭނެކަމުގެ އެއްވެސް އުންމީދެއް ނެތަސް އިންތިހާއަށް އަހަރެންދެކެ ލޯބިވާ ފުރަމިތުރެވެ. އެކަކު ހިނގި މަގަކާ ޖެހިގެން އޮންނަ މަގުން ވެސް އަނެކަކަށް ނުހިނގޭހާ ތަފާތު ދެ މީހުންނެވެ.\nޖެހިގެންއައި ދުވަހު، އަނެއްކާ ވެސް ގެއަށް އަލަށް މީހަކު އައެވެ. އެއީ ކެންދޫ މީހެކެވެ. އޭނަގެ ނަމަކީ ވާފިރެވެ. ގޭގައި ތިބި އެހެން ކުދިންނާ އަޅާބަލާއިރު ވާފިރުގެ އުމުރުން ދޮށްޓެވެ. ވާފިރު ގެއަށް އައީ ކީއްކުރަންކަމެއް އަހަންނަކަށް ނޭނގެއެވެ. އޭނަ ބައްޔެއް ނޫނެވެ. ތަނަކަށް ކިޔަވަން ވަންނަ ވާހަކައެއް ނުވަތަ ވަޒީފާގެ ވާހަކައެއް ނުދެކެވެއެވެ. އަހަންނަށް އެނގޭކަމަކީ ވާފިރު ގެނައީ އަހްސަންކަމެވެ. އަހްސަން ގެއަށް އަތުވެއްޖެއްޔާ ވާފިރާ ދެ މީހުންގެ ދެމެދުގައި ސިއްރު، އޮލަ ވާހަކަތަކެއް ދެކެވެއެވެ. އަހަންނަށް ޝައްކުކުރެވުނު ގޮތުގައި ވާފިރުގެ ވަޒީފާއަކީ އަހަންނަށް ފާރަލުމެވެ.\nގެއަށް އައި ފުރަތަމަ ދުވަހު ވާފިރުގެ ފަރާތުން އަހަންނަށް ކަމެއް ފާހަގަވިއެވެ. އަހަރެން ކޮޓަރިން ނުކުމެއްޖެއްޔާ ވާފިރު އިންނަނީ އަހަރެން ފެންނަ ހިސާބެއްގައެވެ. ފޮތެއްކިޔާކަމަށް ހެދިގެންނެވެ. ރޭޑިޔޯ އަޑުއަހަން ވެސް އިނދެދާނެއެވެ. އަހަރެން ކޮޓަރިއަށް ވަންނައިރަށް ވާފިރު ވެސް އޭނަގެ ކޮޓަރިއަށް ވަދެއެވެ. ދުވަހަކު ވެސް އަހަންނާ އަނގަޔަކުން ނުބުނެއެވެ. އަހްސަން ހީކުރަނީ އަހަންނަކީ ގަމާރެއް ކަމަށެވެ. ބުއްދިއަކީ ހަމައެކަނި އަހްސަނަށް ދެއްވި އެއްޗެއްކަމަށެވެ. ވާފިރަކީ އަހަރެންގެ ބޯކޮޅުބަލަން ގެނެވުނު މީހެއްކަން އަހަންނަށް ކަށަވަރުވިއެވެ. އެކަމަކު އަހަންނަށް ފާރަލައިދޭނެ ކުދިން ގޭގައި މާ ގިނަވާނެކަމެއް އަހްސަނަކަށް ނުވިސްނެއެވެ. އަހްސަން ގާތުގައި ވާފިރު ދައްކާ ވާހަކަތައް ސިއްރު އަޑުއަހައިގެން އަހަންނާ ހަމައަށް ގެނެސްދިނީ ނާސިހާއެވެ. ހަގީގަތުގައި ވާފިރަށް ފެންނަނީ ވާފިރަށް ދައްކަން އަހަރެން ކުޅޭ ތަމްސީލެކެވެ. ފަޅޯ މަންޒަރުތަކެކެވެ.\nރޭގަނޑު ރާޝިދު ގުޅަން ބުނެފައިއޮތް ވަގުތު ކައިރިވަމުން އައިއިރު އަހަރެން ހުރީ ކޮޓަރީގައި ދެކޮޅަށް ހިނގައިލަހިނގައިލައެވެ. ރާޝިދު ގުޅާނެއެވެ. އެއީ ޔަގީންކަމެކެވެ. ކަންތައް ހިނގައިދިޔަގޮތެއް ރާޝިދަކަށް ނޭނގޭނެއެވެ. އަންގާކަށް ބޭނުމެއް ވެސް ނޫނެވެ. ވަރަށް ގިނައިރު ވިސްނުމަށްފަހު އަހަރެން ކޮޓަރި ތަޅުލީމެވެ. ފޯނަށް ގުޅާ ނަރުގެ ދާފަރާތް ވަޅިޔަކުން ކަހައިލައިފައި ދެ ނަރު ގުޅައިލީމެވެ. ނެއްޓިފައިހުރި އިސްކުރުތަކުން ފެނުނު އިސްކުރުތައް ޖަހައި ފޯނު ރާވައިލީމެވެ. އެއީ އަހަރެން ކޮށްއުޅޭ ކަންތަކެވެ. ފޯނުގެ އަތްގަނޑު ކަންފަތުގައި ޖައްސައިލިއިރު، ނަސީބަކުން ފޯނު ހަލާކެއް ނުވެއެވެ. ކެތްތެރިކަމާއެކު ރާޝިދުގެ ކޯލަށް އަހަރެން އިންތިޒާރުކުރަން ފެށީމެވެ. އަހަންނަށް ލިބުނު މޮޅަކީ އަހްސަން އެ ފޯނަށް ނުގުޅާނެކަމުގެ ޔަގީންކަމެވެ. ފޯނުގެ ނަރު ކަނޑައިލައިފައިހުރުމުން ފޯނުކުރޭތޯ އަހަންނަށް ފާރަލުމުގެ ބޭނުމެއް އަހްސަނަކަށް ނޯންނާނެއެވެ. އަހަރެން އޭގެ ފައިދާނެގީމެވެ. ރާޝިދު ބުނި ގަޑިއަށް އޭނަ ގުޅިއެވެ. އަހަރެން ވާހަކަ ވެސް ދެއްކީމެވެ. އެކަމަކު ފޯނަށް އިރުއިރުކޮޅާ އަޑުތަކެއްއަރާތީ ރާޝިދަށް އޭގެ ހަގީގަތް ކިޔައިނުދީ ފަރެއްނުޖެހުނެވެ.\n“ޔާރައްބީ!” ކަންބޮޑުވެފައި ރާޝިދު ބުންޏެވެ. “ތިކަން އެނގުނު ނަމަ އަަހަރެން ނުގުޅީމުހޭ. އޭނައަށް އެނގިއްޖެއްޔާ މޫނިއަށް އަނިޔާ ވެސް ކޮށްފާނެއްނު!”\n“ރާޝިދު ނުގުޅީމަ ލިބޭ އަނިޔާ މާ ބޮޑުވާނެ،” އަހަރެން ބުނީމެވެ. “އަހަރެން ބިރުނުގަންނައިރު ރާޝިދު ކޮން ބިރެއްގަންނާކަށް. އަހަންނަށް ހިތްވަރުދީބަލަ! ތީ އަހަރެން ހާދަ ލޯބިވާ މީހެކޭ. ރާޝިދާ ދިމާނުވި ނަމަ ނޭނގެ މިހާރު އަހަރެން ކޮން ހާލެއްގަ ކަމެއް ވެސް އުޅޭނީ. ސަހަރާގަކަން ނޭނގެ އަހަރެން އޮންނާނީ.”\n“ކީއްވެ އަހަރެންދެކެ ތިހާ ލޯބިވަނީ؟” ރާޝިދު އެހިއެވެ. “އަހަރެންމީ މޫނިގެ ކާކު؟ ފިރިމީހާއެއް ނޫން. ކުދިންގެ ބައްޕައެއް ނޫން. އިހަށް ދުވަހަކު ދިޔަ ރަށަކުން ދިމާވި ފާޑެއްގެ މީހެއް. މާދަންކަން ނޭނގެ އަހަރެން މީހަކާ އިންނާނީ. ދެން މޫނި ކިހިނެއްހަދާނީ؟ އެންމެ ދެތިން ސިކުންތުގެ ހަނދާނެއްނު ރައްކާކުރެވިފައޮތީ. އަހަރެންގެ ހަނދާނުގަ ނުކައިނުބޮއި މޫނި މުޅި އުމުރުދުއްވާލާނީތަ؟ ނޫނީ ނިތްކުރިމަތީގަ އަތްބާއްވައިލައިގެން ރާޝިދު، ރާޝިދު ކިޔަން ހަތަރުދަމު ހޭލާއޮންނާނީ؟”\n“ލޯބި ކިޔަނީ އެޔަށޭ މޮޔަޔާ!” އަހަރެން ބުނީމެވެ. “އަހަރެން އުމުރުގެ ބާކީއޮތް ހުރިހާ ދުވަހަކަށް، ތި ބުނި އެންމެ ދެތިން ސިކުންތުގެ ހަނދާން ފުދިފަ ބާކީ ވެސް ވާނެ.”\nރާޝިދަށް ނޭނގެނީއެވެ. ހަނދުވަރުން މަހުރޫމުވެފައިވާ ބަގީޗާއަކުން ހިތަށް ލިބޭނެ އުފަލެއް ނެތެވެ. ލޯބިން މަހުރޫމުވެފައިވާ ކައިވެންޏަކުން ހަޔާތަށް ލިބޭނެ ދިރުމެއް ވެސް ނެތެވެ. މާތައް ފޮޅޭނެއެވެ. ދަރިންލިބޭ ފަދައިންނެވެ. އެހެނަސް ހަނދުވަރަށް ކުރާ އިންތިޒާރަށް ދުވަހަކު ވެސް ނިމުމެއް ނާންނާނެއެވެ. ކޮންމެ ރެޔަކު ވެސް އަހަރުމެން ވާހަކަދައްކައި ނިންމައިފައި ފޯނު އަލުން އަލަމާރިޔަށް ލަމެވެ. އަހަރެން ފޯނު ބަހައްޓަނީ އަހްސަން އެންމެ ފުރަތަމަ ފަހަރު ފޯނު ބެހެއްޓި ތަނުގައި، ބެހެއްޓި ދިމާއަށް އަނބުރައިފައެވެ. ފަސޭހަކަމެއް ނޫނެވެ. އެކަމަކު އެހެން ގޮތެއް ނެތެވެ. އަހްސަން ގެއަށް އައިސް ބަލާކަން އަހަންނަށް އެނގެއެވެ. އަހަރެން ދެނަހުރިކަމަކަށް ނަހަދަމެވެ. ކޮންމެވެސް ވަރަކަށް އަހްސަނަށް ޝައްކުވާހެން އަހަންނަށް ހީވެއެވެ. ރާޝިދާ ވާހަކަނުދެއްކޭ ނަމަ އަހަރެންގެ މިޒާޖަށް ބަދަލުތަކެއް އަންނާނެކަން އަހްސަނަށް އެނގޭނެއެވެ. އަހަރެން ހުންނަނީ ވަރަށް ހަމަޖެހިފައެވެ. ޝަކުވާއެއް ނުކުރަމެވެ. ފޯނު ގުޅައިދޭކަށް ނުބުނަމެވެ. ސަބަބަކީ ކޮބައިކަމެއް އަހްސަނަކަށް ނޭނގެއެވެ.\n“އެނގޭތަ މިއަދު ވާފިރާ އަހްސަން ދެއްކި ވާހަކައެއް؟” އެއްދުވަހަކު ނާސިހާ ބުންޏެވެ. “އަހްސަން ބުނަނީ ފޯނަކުން މިހާރަކު މޫނިއަކަށް ވާހަކައެއް ނުދެއްކޭނޭ. ރާޝިދާ މޫނިޔާ ދެމީހުން ކޮންމެވެސް ގޮތަކުން އެބަ ބައްދަލުކުރެޔޭ. ނުކުރެޔޭ ނުކުރެޔޭ ވާފިރު ބުނާއިރު ވެސް އަހްސަން ގަބޫލެއް ނުކުރޭ.”\n“ދެން އަހަރެން އެ ކަހަލަ ކަމެއް ނުކުރާނެއްނު!” އަހަރެން ބުނީމެވެ. “އެކަމަކު ރާޝިދު ވަރަށް ދެކިލާހިތްވޭ!”\n“ގެންނަމާ މި ގެއަށް؟” އެ ހިޔާލު އެންމެ ފުރަތަމަ ކުރި މީހާގެ ޝަރަފުލިބިގަންނަމުން ނާސިހާ ބުންޏެވެ.\nއަހަރެންގެ އަތްފައި ފިނިވެގެންދިޔައެވެ. ކަމުގެ ބިރުވެރިކަމުންނެވެ.\n“އޭރުންނޯ؟” އަހަރެން ބުނީމެވެ.\n“ކޮބާ މައްސަލައަކީ؟” ނާސިހާ ވަރަށް ހަމަޖެހިލައިފައި ބުންޏެވެ. “މޫނިގެ ގެ. އޭނަ ގެނެސް ތި ކޮޓަރިއަކަށް ނުވައްދާނެއްނު! ފެންޑާގަ ތިބެލާފަ ދިޔައިމަ ނިމުނީ. އިރުއޮއްސޭ ގަޑީގަ ވާފިރެއް ވެސް ނޫޅޭނެ.”\nކަމެއްގެ ޝައުގުވެރިކަން މާ ބޮޑުވުމުން، ކިތަންމެ މޮޔަކަމެއް ނަމަވެސް އެ ކަން ކުރުމަށް ހިތް ވަސްވާސްދެއެވެ. އަހަރެން އެ ވަސްވާހުގައިޖެހުނެވެ. މޮޅު ރޭވުމެއް ރޭވީމެވެ. މައިންބަފައިން އަހަރެންގެ ނިތްކުރީގައި ޖަހާނީ ކޮންކަހަލަ ސިއްކައެއްކަމެއް، ދަރިން ދެކޭނީ ކިހިނެއްކަމެއް އަހަންނަކަށް ވިސްނައެއް ނުލެވުނެވެ.


SunOnline: COLUMN: saikal fuheneetha?\nމުޙައްމަދު ޤާސިމް 28 Nov 2021, 09:25\nއޮގަސްޓް 5، 2021: ކާނިވާ ސަރަހައްދުގައި ސައިކަލް ފޮހެދޭ ބިދޭސީއެއް -- ސަން ފޮޓޯ/ ފަޔާޒު މޫސާ\nއެކުވެރިއަކާއެކު ސަޔެއް ބޮއިލާން ކާނިވަލަށް ދިޔަ ދުވަހެކެވެ. ކާނިވަލަށް ވަންނާން ހުންނަ ދޮރުން އެތެރެއަށް ވަންނާން ހިފާލިއިރު، ދޮރުމަތީގައި ތިން ހަތަރު ބިދޭސީން މަޑުކޮށްލައިގެން ތިއްބެވެ. ކޮންމެ މީހަކު ވެސް ހުރީ، ދާވެފައިވާ، ބާ ހެދުމެއްގައެވެ. އެ އިން ކޮންމެ މީހެއްގެ ނަޒަރު ވެސް ހުއްޓިފައި ހުރީ އަޅުގަނޑާ ދިމާއަށެވެ. މާ ކުރީއްސުރެ އަޅުގަނޑުގެ އިންތިޒާރުގައި މަޑުކޮށްލައިގެން ތިބި ބައެއް ކަހަލައެވެ.\nކާނިވާތެރެއަށް ވަންނަން ދިމާކޮށްލުމާއެކު، އިންތިޒާރުގައި ތިބި މީހުންތައް ގަޔާދިމާއަށް އަންނާން ފަށައިފިއެވެ. އެއްޗެހިތަކެއް ކިޔަމުންނެވެ. އެމީހުނަށް ދަސްވެފައިވާ ދިވެހިބަހުންނެވެ. އަދަބެއް، ސަދަބެއް އިހުތިރާމެއް ނެތް ގޮތަކަށެވެ.\n"ސައިކަލް ފުހެނީތަ؟ ވަރަށް ރީތިކޮށް ފުހެދެނީ. ބަރާބަރު ރީތިކުރަނީ." އެ މީހުން ބޭނުންވީ، އަޅުގަނޑުގެ ސައިކަލް ފުހެދޭށެވެ.\nމިއީ ކާނިވަލަށް ވަންނަ މީހުންނަށް އާ ކަމެއް ނޫނެވެ. ހެނދުނެއް ހަވީރެއް ތަފާތެއް ނޫނެވެ. އަޅުގަނޑަކަށް ވެސް މިކަން އާ ކަމަކަށް ނުވެއެވެ. ސައިކަލުގައި ވިޔަސް، ކާރުގައި ވިޔަސް، ކާނިވަލަށް ވަންނަ ކޮންމެ މީހަކާ ވެސް، އެ މީހުންގެ މި ކަންތައްގަނޑާ ލައިގަންނާނެއެވެ. އެހެންކަމުން އެއިން އެއް ވެސް މީހަކަށް ޖަވާބެއް ދިނުމެއްނެތި ކާނިވާތެރެއަށް ވަދެއްޖައީމެވެ. އެ މީހުންލައްވާ ސައިކަލް ފޮހެން ބޭނުންނުވާތީއެވެ. އޭގެ ކުރީ ދުވަހު ގަރާޖަކަށް ގެންގޮސްގެން ސައިކަލް ހުރީ ދޮވެ، ކިޓްކޮށްފައެވެ.\nކާނިވަލަށް ވަދެ ކުރިއަށް ދުއްވާލުމާއެކު، އެއްކަލަ ގުރޫޕު ފަހަތުން ވެސް އަންނާން ފަށައިފިއެވެ. ތަންކޮޅަކަށް ގޮސްފައި އެނބުރި ބަލައިލިއިރު، އޭގެތެރެއިން ބަޔެއް މީހުން، ވަކި ހިސާބަކަށް އައިސްފައި އަނބުރާލާފައި ދަނީއެވެ. އެހެންނަމަވެސް ދެ މީހަކު، އޭރުވެސް ދުވެފައި ކަހަލަ ގޮތަކަށް، އަޅުގަނޑުގެ ފަހަތުން އާދެއެވެ. ސައިކަލް ޕާކުކޮށްލަން މަޑުކޮށްލުމާއެކު، އެ ތަނުން އެކަކު އަރައި ހަމަކޮށްފިއެވެ.\n"ވަރަށް ހަޑި ހުންނަނީނު! ސާފުކުރަން ބޭނުން." ސައިކަލަށް ބަލައިލަމުން އެ މީހާ ބުންޏެވެ.\nސައިކަލް ހަޑިނުވާ ވާހަކައާއި އިއްޔެ ދޮވެފައި ހުރި ވާހަކަ ބުނެފައި ސައިކަލުން ފައިބައިފީމެވެ.\n"މިހާރު ހަޑިވަނީނު. ވަރަށް ރިތިކޮށް ސާފުކުރަނީ. މައްސަލަ ނެތީ."\nމި ޖެހުނީ ކިހައި ދެރަ ކަމެއް ހެއްޔެވެ؟ އަޅުގަނޑުގެ ސައިކަލެކެވެ. އަޅުގަނޑަކަށް މި ސައިކަލް އަދި ހަޑިއެއް ނުވެއެވެ. ސާފުކުރާވަރެއް ނުވެއެވެ. އެހެންނަމަވެސް މީނާއަށް މި ސައިކަލް ވަރަށް ހަޑިވެއްޖެއެވެ. އެހެންވެ މިހިރީ ސައިކަލް ފުހެން ބަލާ އައިހެވެ.\nމިއަދު ސައިކަލް ފުހެން ބޭނުންނުވާ ވާހަކަ، ވަރަށް ސާފުކޮށް ބުނުމުން، އޭނާ އަޅުގަނޑާ ދިމާއަށް ފާޑަކަށް ބަލަހައްޓައިގެން ހުއްޓެވެ. އަޅުގަނޑު ކުރިއަށް ހިނގައިގެންފީމެވެ. ތަންކޮޅަކަށް ދިޔަ ތަނާ ފަހަތުން އަޑެއް އިވިގެން އެނބުރި ބަލައިލިއިރު، އެއްކަލަ މީހާ އަޅުގަނޑުގެ ސައިކަލްގެ ހަރު ނައްޓާލައިގެން ކޮންމެވެސް ދިމާއަކަށް ގެންދާން މަސައްކަތްކުރަނީއެވެ. އަޅުގަނޑު އަވަސް އަވަހަށް އޭނާއާ ދިމާއަށް އަތުވެއްޖައީމެވެ. އަދި ތީ ކޮންކަމެތޯ އަހައިފީމެވެ.\n"ސާފުކުރާނެކަމެއް ނެތޭ ބުނީމާވެސް، ސާފުކުރަންޖެހޭތަ؟ ސައިކަލް ހުރިތާ ބަހައްޓާ! ހުއްދަ ނެތި މީސްމީހުންގެ އެއްޗިއްސަށް އަތްލުމަކީ މަނާކަމެއް!"\nއަޅުގަނޑު ހިތްހަމަނުޖެހުމުން، ސައިކަލް އެ ތަނުގައި ބަހައްޓާފައި އޭނާ އައި ކޮޅަށް އެނބުރި ހިނގައްޖެއެވެ.\nމިހިރީ މިއަދު މި ގައުމުގައި ބިދޭސީންގެ ކަންކަން ގޮސްފައި ހުރި މިންވަރެވެ. ކާނިވަލާއި، ދުއްވާ ތަކެތި ޕާކުކުރާ ބޮޑެތި ޕާކިންޒޯނުތަކުގައި ބިދޭސީން ބައިހަދާފައި، ސައިކަލް ފުހެގެން އެތައް ފައިސާއެއް ދިވެހިން އަތުން އެބަ ނަގައެވެ. މައްސަލައަކީ ފައިސާ ނެގުމެއް ނޫނެވެ. މި މީހުންގެ ކިބައިން ފެންނަ ނާތަހުޒީބު ސިފަތަކެވެ. ސައިކަލެއްގައި ނުވަތަ ކާރެއްގައި މީހަކު ވަންނައިރަށް، އެ މީހަކު ފަހާދުވެ، އަޑުގެކޮޅަށް އެކަކަށްވުރެ ބާރަށް އަނެއްކަކު ގޮވައިނަގާއިރު މި ކަންކަން މަނާކުރެވޭނެ ގޮތެއް، ހުއްޓުވޭނެ ގޮތެއް ނެތީމައެވެ.\nސައިކަލު ފުހުމާއި ދޮވުމާއި މަރާމާތުކުރުމަށް ޓަކައި ގަރާޖުތައް ރަޖިސްޓްރީކޮށްގެން ހިންގާ މީހުން މާލޭގައި އެބަ އުޅެއެވެ. މި ގޮތަށް ބިދޭސީންގެ ޢަމަލުތައް ހުރުމުގެ ސަބަބުން، ގަރާޖުތަކަށް ވެސް ލިބެމުން މި އަންނަނީ، ކިހައި ބޮޑު ގެއްލުމެއް ހެއްޔެވެ؟ ޤަވާއިދުގެ ބޭރުން ކަންކުރާ މީހުންގެ ޖީބުތައް ފުރެމުން، ޤާވާޢިދާ އެއްގޮތަށް މަސައްކަތްކުރާ މީހުންގެ ޖީބު ހުހަށް ހުރުމަކީ، ރަނގަޅު ހަމައެއް ނޫނެވެ.\nމިއީ ހައްލުކުރާން ޖެހިފައިވާ ބޮޑު މައްސަލައެކެވެ. ގަވާޢިދާ ޚިލާފަށް މާލޭގައި އުޅޭ ބިދޭސީންގެ މި ފަދަ ޢަމަލުތައް ނުހުއްޓުވޭ ނަމަ، މި ފަދަ ކަންކަން އެއް ދުވަހުން އަނެއް ދުވަހަށް އިތުރުވަމުން ގޮސް އަތުނުޖެހޭ ހިސާބަށް ހިނގައިދާނެއެވެ. އެހެން އެކަން ވެއްޖެ ނަމަ، އެ ވާނީ ވަރަށް ހިތާމަ ހުރި ކަމަކަށެވެ. ގައުމުގެ މިނިވަންކަމާއި އިސްތިޤުލާލަށް އޮތް ބޮޑު ބިރަކަށް ވެސް ވެދާނެއެވެ.


Street Dancer 3D ge furathama lava ah bodu tharuheebeh\n"ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް\n22 ޑިސެމްބަރ 2019 - 08:04:29\nބޮލީވުޑްގެ ކުޅަދާނަ ނެށުންތެރިޔާ ރެމޯ ޑި ސޫޒާގެ ކުރިއަށް އޮތް ފިލްމު "ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް ލިބިމުން އެބަދެއެވެ.\nބޮލީވުޑްގެ ކުޅަދާނަ ނެށުންތެރިޔާ ރެމޯ ޑި ސޫޒާގެ ކުރިއަށް އޮތް ފިލްމު "ސްޓްރީޓް ޑާންސާ 3D"ގެ ފުރަތަމަ ލަވައަށް ބޮޑު ތަރުހީބެއް ލިބިމުން އެބަދެ އެވެ.\nއެލަވަކީ ކުރީގެ މަޝްހޫރު ލަވައެއް ކަމަށްވާ "މުގާބުލާ"ގެ ރިމޭކެކެވެ. އެލަވައިން ފެނިގެންދަނީ ވަރުން ދަވަން އާއި ޝްރައްދާ ކަޕޫރު އަދި ޕުރަބޫދެވާ އެވެ. އެ ތިން ފަންނާނުންގެ ވެސް ނެށުން ގަނޑު ވަރަށް ފުރިހަމައަށް ލަވައިން ދައްކާލާފައިވާއިރު ގިނަ ބަޔަކަށް ވަނީ އެލަވަ ކަމުގޮސްފަ އެވެ.\nފިލްމުގައި އެ ތިން ފަންނާނުންގެ އިތުރުން ރާގަވް އާއި ޕުނިތް އަދި ދަރުމޭޝް ފެނިގެންދާނެ އެވެ. ދާދި ފަހުން ފިލްމުގެ ޓްރެއިލާ ވެސް ވަނީ ނެރެފަ އެވެ. އެޓްރެއިލާ އަށް ވެސް ވަނީ ބޮޑު ތަރުހީބެއް ލިބިފަ އެވެ.\nޕްރަބޫދޭވާ އާއި ރާގަވް އާއި ޕުނިތް އަދި ދަރުމޭޝް ވަނީ އޭބީސީޑީގެ ފުރަތަމަ ބައިން އަދި ދެވަނަ ބައިން ވެސް ފެނިފަ އެވެ.\nފިލްމު ނެރުމަށް ހަމަޖެހިފައިވަނީ އަންނަ އަހަރުގެ ޖެނުއަރީ މަހުގެ 24 ވަނަ ދުވަހު އެވެ. ގިނަ ބަޔަކު ގަބޫލުކުރާ ގޮތުގައި ފިލްމަށް "އޭބީސީޑީ 3" ނުކީ ނަމަވެސް އެއީ ޑާންސް ސީރީޒް "އޭބީސީޑީ"ގެ ތިންވަނަ ބައެވެ.\nވަރުން ދަވަންްޝްރައްދާ ކަޕޫރުމުނިފޫހިފިލުވުން


ރައީސުލްޖުމްހޫރިއްޔާގެ އަނބިކަނބަލުން، ކަރޓަރ ބަރޑަން/ ލިއޮނަރޑް ކޮވެލޯ ސީނިއަރ ޕްރޮގްރާމް ސެންޓަރަށް ޒިޔާރަތްކުރައްވައިފި - The President's Office\nރައީސުލްޖުމްހޫރިއްޔާގެ އަނބިކަނބަލުން، ކަރޓަރ ބަރޑަން/ ލިއޮނަރޑް ކޮވެލޯ ސީނިއަރ ޕްރޮގްރާމް ސެންޓަރަށް ޒިޔާރަތްކުރައްވައިފި\n22 ސެޕްޓެންބަރު 2021، ރިފަރެންސް: 2021-386-UNGA76\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އަރިހުގައި ނިއުޔޯކް ސިޓީއަށް ކުރައްވަމުންގެންދަވާ ދަތުރުފުޅުގައި، އެމަނިކުފާނުގެ އަނބިކަނބަލުން ފަޒްނާ އަޙްމަދު، ނިއުޔޯކް ސިޓީގައި ހުންނަ ކަރޓަރ ބަރޑަން/ ލިއޮނަރޑް ކޮވެލޯ ސީނިއަރ ޕްރޮގްރާމް ހިންގާ މަރުކަޒަށް މިއަދު ޒިޔާރަތްކުރައްވައިފިއެވެ.\nމި ޒިޔާރަތުގައި އެކަމަނާ ވަނީ މި ޕްރޮގްރާމް ހިންގެވުމާ ޙަވާލުވެގެން ތިއްބަވާ ބޭފުޅުންނާ ބައްދަލުކުރައްވައި، މި މަރުކަޒުގައި ދޮށީ ޢުމުރުގެ މީހުންނަށް ކުރިޔަށް ގެންދާ ޕްރޮގްރާމްތަކުގެ މަޢުލޫމާތު އޮޅުންފިލުއްވާފައެވެ. އަދި، ރާއްޖޭގައި މިފަދަ ޕްރޮގްރާމްތައް ހިންގިދާނެގޮތްތަކާ ގުޅޭގޮތުން އެކަމަނާ ވާހަކަފުޅު ދެއްކެވިއެވެ.\nކަރޓަރ ބަރޑަން/ ލިއޮނަރޑް ކޮވެލޯ ސީނިއަރ ޕްރޮގްރާމަކީ ނިއުޔޯކް ސިޓީގައި ދޮށީ ޢުމުރުގެ މީހުންނަށް އަމާޒުކޮށްގެން ގުޅުން ބަދަހިކުރުމުގެ ޙަރަކާތްތަކާއި، ހޭލުންތެރިކަމާއި، މުނިފޫހިފުލުވުމުގެ ޙަރަކާތްތައް ހިމަނައިގެން ކުރިޔަށްގެންދާ ޕްރޮގްރާމެކެވެ. މި ޕްރޮގްރާމަކީ 60 އަހަރުން މަތީ މީހުންނަށް ޚާއްޞަކޮށްގެން އާޓް ވަރކްޝޮޕްތަކާއި، ހެލްތް އެންޑް ވެލްނެސް މަންސަތައް ހިމެނޭ ގޮތަށް ފަރުމާ ކޮށްފައިވާ ޕްރޮގްރާމެކެވެ. މި މަރުކަޒުން އެހެން އިޖްތިމާޢީ ޖަމާޢަތްތަކާ ގުޅިގެން ޞިއްޙީ ޚިދުމަތްތަކާއި، ހޭލުންތެރިކަމުގެ ވަރކްޝޮޕްތަކާއި، ޞިއްޙީ ކަންކަމާގުޅޭ ލެކްޗަރތައް ދެމުންއާދެއެވެ.\nރައީސުލްޖުމްހޫރިއްޔާގެ އަނބިކަނބަލުންގެ އަރިހުގައި، ސްޕެޝަލް އެންވޯއީ ފޮރ ކްލައިމެޓް ޗޭންޖް، ޞަބްރާ އިބްރާހީމް ނޫރައްދީން މި ޒިޔާރަތުގައި ބައިވެރިވެވަޑައިގެންނެވިއެވެ.


Loabeege Gothun Gulhigen Ulhenee Ekakaai Kan Engumun2Meehunves Eyna Dhookohffai Chuttee Ah! - Vaguthu\nކޮވިޑް-19: މާލޭގެ އަދަދު އެއްވަރެއްގައި! -7މިނެޓް ކުރިން\nމިއީ ބަދަލު ހިފުމުގެ ގޮތުން މި ދެ މީހުން ރޭވި ބޮޑު ޕްލޭނެކެވެ. ބޭނުންވީ އެ މީހުންނަށް ބޭވަފާތެރިވަމުންދާ ލޯބިވެރިޔާއަށް ހަނދާނުން ފިލާ ނުދާނެ ވަރުގެ ލަނޑެއް ދޭށެވެ. މިކަމަށް ތައްޔާރުވެފައި ވަނީ، އެ މީހުންގެ ލޯބިވެރިޔާ ދުވަހަކުވެސް ހީކުރި ގޮތަކަށް ނޫނެވެ.\nކޮން ގައުމެއްކަން ހާމަކޮށްފައިނުވާމި ދެ އަންހެނުންނަށް އެ މީހުން ލޯބީގެ ގޮތުން ގުޅިގެން އުޅެނީ އެކަކާއި ކަން މި ވަނީ ހާމަވެފައެވެ. މީގެ އަށް ވަރަކަށް މަސް ކުރިން ފަށައިގެން އެ މީހުން ލޯބީގެ ގޮތުން ގުޅިގެން އުޅުނީ އެކަކާއި ކަން އެނގުމުން އެ މީހުން އޭނާއަށް ބޮޑު އަދަބެއް ދޭން ބޭނުންވެގެން ޕްލޭން ކުރަމުން ދިޔައީ އެކުގައި ޗުއްޓީއަށް ގޮސް، އެއާޕޯޓް ތެރެއިން އެކަން ފަޅާ އަރުވާލައި، ދެ އަންހެނުން އެކުގައި ޗުއްޓީއަށް ދިއުމަށެވެ.\nކްރިސްޓިން ބިޝޮޕް ބުނެފައިވާގޮތުގައި، އޭނާއަށް މިދިޔަ މާރިޗް މަަަހު ފަހުކޮޅު އެއިރު އޭނާ އެއްވެސް ވަރަކަށް ނުދަންނަ މީހެއް ކަމަށްވާ ސޯފީ މިލާގެ ފަރާތުން ވޮއިސް މެއިލްއެއް އައެވެ. އަދި ސޯފީގެ އެ މެސެޖުގައި ބުނެފައި ވަނީ ކްރިސްޓީންގެ ލޯބިވެރިޔާ އެޑަމް (އަސްލު ނަމެއް ނޫން) އުޅެނީ އޭނާއާ ލޯބީގެ ގޮތުން ގުޅިގެންނެވެ.\nފުރަތަމަ އޭނަ ސޯފީގެ ވާހަކަ ގަބޫލެއް ނުކުރެއެވެ. އެހެން ނަމަވެސް، ސޯފީ ވަނީ އެޑަމްގެ ގޭއަށް ގޮސް ކްރިސްޓީންއަށް ވީޑިއޯ ކޯލް ކޮށްފައެވެ. އަދި އެކަން ކަށަވަރު ކުރެވޭ ވަރުކޮށްފައެވެ.\nމިއާއެކު ދެ މީހުން ވިސްނީ މިކަން ފަޅާ އަރުވަން ބޮޑު ޕްލޭނެއް ތައްޔާރު ކުރުމަށެވެ. އެގޮތުން ކްރިސްޓިން އާއި އެޑަމް އިސްޓަންބުލްއަށް ކުރަން އޮތް ޗުއްޓީ ދަތުރުގައި އެކަން ފަޅާ އަރުވަން ސޯފީ އާއި ކްރިސްޓީން ނިންމިއެވެ. އެގޮތުން އެޑަމްއަށް ނޭނގި ސޯފީވެސް ތުރުކީއަށް ދިޔައެވެ. އެހެން ފްލައިޓެއްގައެވެ. ބޭނުންވީ އެއާޕޯޓް ތެރެއިން އެކަން ފަޅާ އަރުވާލާށެވެ.\n"ސޯފީ އައީ އެހެން ފްލައިޓެއްގައި، އެއީ އަހަރެމެން ބޭނުންވީ އެޑަމްއަށް އެކަން ނޭނގެން". ކްރިސްޓީން ބުނެފައި ވެއެވެ.\nއަދި އިސްޓަންބުލްގެ ފާހަނަ ތެރެއިން ދެ މީހުން ބައްދަލު ކުރަން ފުރަތަމަ ނިންމިއެވެ. އަދި ހުރިހާ ޕްލޭންތަކެއް ހެދިއެވެ.\nއެގޮތުން ޓާމިނަލް ތެރޭގައި ކްރިސްޓީންވަނީ ހުރިހާ ކަމެއް ފަޅާ އަރުވާލާފައެވެ. އަދި އޭނައަށް ހުރިހާ ކަމެއް އެނގޭ ކަމަށް އެޑަމް ކައިރީގައި ބުނެފައެވެ. އަދި އެޑަމް އާއެކު ހަދާފައިވާ ހުރިހާ ރިޒަވޭޝަންއެއް ސޯފީގެ ނަމަށް ބަދަލުކޮށްފައިވާކަންވެސް ވަނީ ހާމަކޮށްފައެވެ. އެ ހުރިހާ ޒުވާބެއްގެ ތެރެއިން ސޯފީ އަށް ހަނާ އަޅާ އޭނާ އެތަނަށް ގެންނަތަން ފެނުމުން އެޑަމްއަށް ލިބުނީ ބޮޑު ސިހުމެއް ކަމަށް އެ މީހުން ބުނެފައި ވެއެވެ.\nއެންމެ ފަހުން އެޑަމް އެތަނަށް ދޫކޮށްލާފައި ސޯފީ އާއި ކްރިސްޓީން ވަނީ ޗުއްޓީއަށް ގޮސްފައެވެ.\nޖޫން 18, 2021 20:27


Hajjaajeen Mecca ah dhaan fashaifi | Atoll News\nހައްޖާޖީން މައްކާއަށް ދާން ފަށައިފި\nޝާއިޢުކުރީ: ފާޠިމަތު ފާޒިހާ ޖުލައި 17, 2021, 14:49\nމިއަހަރުގެ ހައްޖުގެ އަޅުކަމުގައި ބައިވެރިވާ ހައްޖާޖީން މާތްވެގެންވާ މައްކާއަށް ދާން ފަށައިފި އެވެ.\nކޮވީޑް-19 އާއި ގުޅިގެން މިއަހަރު ހައްޖުގެ އަޅުކަމުގައި ބައިވެރިވާނީ ސައުދީ ރައްޔިތުންނާއި އެ ގައުމުގައި ދިރިއުޅޭ އެހެން ގައުމުތަކުގެ މުސްލިމުންގެ ތެރެއިން60،000 މީހުންނެވެ.\nސައުދީ ސަރުކާރުން އިންތިޒާމް ހަމަޖައްސާފައިވާ ގޮތުން މިއަދު ހެނދުނުން ފެށިގެން އެކި ސިޓީތަކުގައި ދިރިއޫޅޭ މީހުންގެ ތެރެއިން ހައްޖުވުމުގެ ފުރުސަތު ލިބުނު މީހުން ޖިއްދާއަށް ވަނީ ފަށާފައި އެވެ. އެމީހުން މައްކާއަށް ގެންދިއުމަށް200 ބަސް ބޭނުން ކުރާނެ އެވެ.\nބަހަށް އަރާ ހިސާބުން ހައްޖާޖީންނަށް ހާއްސަކުރެވިފައިވާ އެޕްލިކޭޝަންއެއް ފޯނަށް އަޅަން ޖެހެ އެވެ. އެ އެޕްލިކޭޝަން މެދުވެރިކޮށް ހައްޖުވެރިޔާ އާއި ގުޅޭ މައުލޫމާތާއި އޭނާގެ ހުރުން ހަމަޖެހިފައިވާ ހޮޓަލާއި އެނޫންވެސް ސިއްހީ ކަންކަމުގައި އަމަލު ކުރަންޖެހޭ ގޮތުގެ މައުލޫމާތު ލިބެ އެވެ.\nމި އެޕްލިކޭޝަން ފޯނަށް އަޅައި ރެޖިސްޓްރީވުމުން މާތްވެގެންވާ ބިންތަކުގައި އުޅޭއިރު ސެކިއުރިޓީ އާއި ގުޅޭ ކަންކަމުގައި ސަމާލުވާން ނުޖެހޭނެ ކަމަށް ސައުދީ ސަރުކާރުން ބުނެ އެވެ. މިއަހަރު ޒަމްޒަމް ފެން ދިނުމުގައި ހަރަމް ފުޅުގައި ހަރަކާތްތެރިވަނީ ރޮބޮޓުންނެވެ.\nމިދިޔަ އަހަރެކޭ އެއްގޮތަށް މިއަހަރުވެސް ކޮވިޑާއި ގުޅިގެން ރައްކާތެރިކަމުގެ ފިޔަވަޅުތައް ވަނީ ވަރަށް ވަރުގަދަ ކޮށްފައި އެވެ. އެގޮތުން 60،000 ހައްޖާޖީން ތޮވާފް ކުރުމާއި އެނޫންވެސް އަޅުކަންތައް ކުރުމުގައި ހަރަކާތްތެރިވާނީ އިޖްތިމާއީ ގައިދިރު ކަމުގައި އެވެ.\nމިއަހަރުގެ ހައްޖުގެ އަޅުކަމުގައި ބައިވެރިވަނީ ކޮވިދް ވެކްސިން ދެ ޑޯޒު ފުރިހަމަ ކޮށްފައިވާ އުމުރުން 65-18 އަހަރާއި ދެމެދުގެ މީހުންނެވެ. އަދި އެ މީހުންނަކީ ބޮޑެތި ބައްޔަކަށް ފަރުވާ ކުރާ މީހުންނެއް ނޫނެވެ. މީގެ އިތުރުން މިއަހަރު ހައްޖުގެ އަޅުކަން އަދާ ކުރުމުގެ ފުރުސަތު ދީފައި ވަނީ މިދިޔަ ފަސް އަހަރު ހައްޖުވެފައި ނުވާ މީހުންނަށެވެ.


Askaree gulhun varugadhakuran Russia aa eku gina mashvaraathakeh\nރަޝިއާގެ ޑިފެންސް މިނިސްޓަރު ސަރުގެއި ޝޮއިގޫއާއެކު ޑިފެންސް މިނިސްޓަރު މާރިޔާ އަހުމަދު ދީދީ ބޭއްވި ބައްދަލުވުމުގެ ތެރެއިން. -- ފޮޓޯ: ރަޝިއާ ޑިފެންސް މިނިސްޓްރީ\nރާއްޖެއާ ރަޝިއާއާ ދެމެދު އަސްކަރީ އަދި ސަލާމަތީ ގޮތުން އޮންނަ ގުޅުން އިތުރަށް ހަރުދަނާކުރުމާ ގުޅޭގޮތުން އެގައުމުގެ ޑިފެންސް މިނިސްޓަރު ސަރުގެއި ޝޮއިގޫއާއެކު ޑިފެންސް މިނިސްޓަރު މާރިޔާ އަހުމަދު ދީދީ މަޝްވަރާކުރައްވައިފި އެވެ.\nރަޝިޔާގައި ބޭއްވުނު 10 ވަނަ އިންޓަނޭޝަނަލް މީޓިންގް އޮފް ހައި ރޭންކިންގް އޮފިޝަލްސް ރެސްޕޮންސިބަލް ފޮ ސެކިއުރިޓީގައި ބައިވެރިވެވަޑައިގެންނެވުމަށް މާރިޔާ އެގައުމަށް ކުރެއްވި ދަތުރުފުޅުގެ ތެރެއިން އެގައުމުގެ ސިފައިންގެ އެންމެ މަތީ ވެރިޔާގެ މަގާމުވެސް އަދާކުރައްވައި ޝޮއިގޫއާ ބައްދަލުކުރެއްވީ ހުކުރު ދުވަހު އެވެ.\nއެ ބައްދަލުވުމުގައި ދެގައުމުގެ މެދުގައި އަސްކަރީ އަދި ސަލާމަތީ ގޮތުން އޮންނަ ގުޅުން އިތުރަށް ހަރުދަނާ ކުރުމުގެ އިތުރުން ފަންނީ އެހީތެރިކަން ފޯރުކޮށްދިނުމާ ގުޅޭގޮތުން މަޝްވަރާކުރެވުނުކަމަށް އެގައުމުގެ ޑިފެންސް މިނިސްޓްރީން ނެރުނު ބަޔާނެއްގައި ބުނެފައިވެ އެވެ.\nރަޝިއާގެ ޑިފެންސް މިނިސްޓްރީން ބުނި ގޮތުގައި މި ބައްދަލުވުމުގައި އެ ގައުމުގެ ޑިފެންސް މިނިސްޓަރު ވަނީ ރާއްޖޭގެ ޑިފެންސް މިނިސްޓަރު މާރިޔާ ރަޝިޔާއަށް ކުރެއްވި ޒިޔާރަތުން ދިވެހިރާއްޖެއިން ރަޝިޔާއާއެކު ސިޔާސީ ގުޅުން ބަދަހިކޮށް ސިޔާސީ މަޝްވަރާ ކުރަން ބޭނުންވާ މިންވަރު ސާފުވެގެން ގޮސްފި ކަމަށް ވިދާޅުވެފަ އެވެ. ވަކިން ހާއްސަކޮށް ދެ ގައުމުގެ އަސްކަރީ އިދާރާތައް ގުޅިގެން މަސައްކަތް ކުރުމުގެ ވިސްނުން ރާއްޖޭގައި އޮތް ކަން ސާފުވި ކަމަށް އޭނާ ވިދާޅުވި އެވެ.\nއެގޮތުން، އަންނަ އަހަރު އެޕްރީލް މަހު ރަޝިއާގެ ވެރިރަށް މޮސްކޯގައި ބޭއްވުމަށް ހަމަޖެހިފައިވާ އިންޓަނޭޝަނަލް ސެކިޔުރިޓީ ކޮންފަރަންސްގައި ބައިވެރުވުމަށް ޝޮއިގޫ ވަނީ ރާއްޖެއަށް ދައުވަތު އަރުވައިފަ އެވެ.\nއޭގެ އިތުރުން، އަންނަ އަންގާރަ ދުވަހު ފެށިގެން ފަސް ދުވަހަށް ރަޝިއާގައި ކުރިއަށްގެންދަން ހަމަޖެހިފައިވާ އިންޓަނޭޝަނަލް މިލިޓަރީ އެންޑް ޓެކްނިކަލް ފޯރަމުގައި ބައިވެރިވެވަޑައިގަތުމަށް ރަޝިއާގެ ޑިފެންސް މިނިސްޓަރު ވަނީ ދިވެހި ސަރުކާރަށާއި އަސްކަރިއްޔާއަށް ދައުވަތު އަރުވައިފަ އެވެ. އަދި އަންނަ އޮގަސްޓު މަހު އެ ގައުމުގައި އޮންނަ އިންޓަނޭޝަނަލް އާމީ ގޭމްސްގައި ބައިވެރިވުމުގެ ދައުވަތު ވެސް ރަޝިޔާގެ ޑިފެންސް މިނިސްޓަރު ދެއްވި އެވެ.\nޑިފެންސް މިނިސްޓަރު މާރިޔާގެ ވާހަކަފުޅުގައި ވެސް އެންމެ ބޮޑަށް ފާހަގަކުރެއްވީ ދެ ގައުމުގެ ދެމެދުގައި އޮތް ޒަމާންވީ ގުޅުންތަކުގެ މައްޗަށާއި ކުރިއަށް އޮތް ތަނުގައި ދެ ގައުމުގެ ގުޅުން އިތުރަށް ބަދަހި ކުރުމާ ގުޅޭ ގޮތުންނެވެ. ވަކިން ހާއްސަކޮށް ދެ ގައުމުގެ ދެމެދު އަސްކަރީ ގުޅުން ކުރިއަށް އޮތް ތަނުގައި ބަދަހިކޮށް ފުޅާ ކުރުމުގެ ޝައުގުވެރިކަން މިނިސްޓަރު މާރިޔާ ފާޅު ކުރެއްވި އެވެ.\nއަދި ދެގައުމުގެ ދެމެދުގައި އޮންނަ އަސްކަރީ ގުޅުން އިތުރަށް ހަރުދަނާ ކުރުމަށް އިކުއިޕްމަންޓް ފޯރުކޮށްދިނުމާ ގުޅޭގޮތުން މިނިސްޓަރު މާރިޔާ ވެސް ވަނީ އެ ބައްދަލުވުމުގައި ޝައުގުވެރިކަން ފާޅުކުރައްވައިފަ އެވެ.\nރަޝިއާއަށް ކުރެއްވި ދަތުރުފުޅުގެ ތެރެއިން، މާރިޔާ ވަނީ ރަޝިއާގެ ސެކިޔުރިޓީ ކައުންސިލްގެ ސެކްރެޓަރީ ނިކޮލާއި ޕަޓްރޫޝޭވް އާ ވެސް ބައްދަލުކުރައްވައިފަ އެވެ.\nދަރަނީގެ ބުރައަކީ ގައުމީ ސަލާމަތަށް ނުރައްކަލެއް: މާރިޔާ


SunOnline: Column: Maahefumakee roadha mahuge hulhevihandhubalan thayyaaruvaa kamuge iulaanekeve.\nމުޙައްމަދު ސަލީމް (ހޯރަފުށި) 20 May 2017, 15:00\nދިވެހި ކެއުން: މާހެފުމަކީ ދިވެހިންގެ ޒަމާންވީ އާދަކާދައެއް ---\n"މާހެފުން" ދިވެހިންގެ ޤަދީމީ ޒަމާނުގައި ފެންނަމުންދިޔަ ގޮތާ، މިއަދު އެކަންކަން ހިނގަމުން އަންނަގޮތާއި ތަފާތު ތަކެއް ހުރެދާނެއެވެ. އެހެން ނަމަވެސް ޒަމާނަށް އަންނަ ބަދަލުތަކާ އެކު، އައު ކުލަތަކެއް ޖެހިގެން ނަމަވެސް ފެންނަމުންދަނީ، ދިވެހި މުޖުތަމަޢުގައި ދިރިއުޅެމުންދާ އަހުލުވެރިންގެ މެދުގައި ޒަމާނުއްސުރެ އޮތް ދިރިއުޅުމުގެ ހުނަރުތަކާއި ފަންނުތައް ދައްކައިދޭ" ފޯކްއާޓްސް" އާއި އާދަކާދަ ނުވަތަ ދިވެހިންގެ "ފޯކްލޯރް" ދެމި އޮތް ކަމުގެ ހެކި ތަކެވެ.\n"މާ" މި ބަހުން ތަފާތު މާނަތައް ދޭހަ ކޮށްދެއެވެ. މިބަހުގެ އެއް މާނައެއްގައި "މައު" އޭ ބުނުމުން ދޭހަވަނީ މަލެކެވެ. މަލާ އަދި މާމެލާމެލީގެ ސިފަވުން ތަކުގެ އިތުރުންވެސް "މާ" އޭ ބުނުމުން ކިތަންމެ މާނަ ތަކެއް ދޭހަކޮށް ދެއެވެ. އަދި އެއީ އާދައިގެ ކުޑަކުޑަ ކަމަކަށްވުރެ ބޮޑުކަމެއްކަން ދޭހަކޮށްދޭ މާނަތަކެއް، މި ބަހުން ދެނެގަނެވެއެވެ.\nމިސާލަކަށް " މާކަނޑު" މިހެން ބުނުމުން އެއީ ބޮޑު ކަނޑެއްކަން ދޭހަ ކޮށްދެއެވެ. "މާބަނޑުވުން" މިހެން ބުނުމުން އެއީ އާދައިގެ ކުޑަކުޑަ ކަމެއް ނޫންކަން އެނގެއެވެ. " މާހަޅަ" އޭ ބުނުމުން އެއީ ހަޅައިގެ ދުވަސްވަރު އާދަޔާ ޚިލާފަށްވާ ގަދަ އެވެ. "މާ ނަކަތް" މިހެން ބުނުމުން ދޭހަވާ މާނައަކީ، ގަދަ ވިއްސާރަ ކުރާނެކަމެވެ. އަދި މާނަކަތް ހުސްވުމުން ކަނޑު މުށެއްހައިތަން ތިރިވާނެ ކަމަށް ކާބަފައިން ބުނެފައިވާ ވާހަކައިން ދޭހަކޮށްދޭ، ދޭހަވެސް ހަނދާނަށް ގެނެވެއެވެ. މި އުސޫލުން ބަލާއިރު، މައުޟޫޢުގައި އެވާ "މާހެފުން" އެއީވެސް އާދައިގެ ކުޑަކުޑަ ކަމަކަށް ނުވާނެކަން އެނގެއެވެ. ބަހުގެ ލަފުޒީ މާނައަށް އެކަނި ވިސްނައިލިޔަސް ސާދާ އިބާރާތަކުން ދަންނަވާނަމަ، ބޮޑު ހެފުމަކަށް ވެގެން ދާނެ ކަމެއްކަން އެނގެއެވެ.\nދިވެހިންގެ ޤަދީމީ ޒަމާނަށް ބަލައިލަމާތޯއެވެ؟ ރާއްޖޭގައި އޮތް ޒަމާންވީ ރަސްކަމުގެ ބައެއް އާދަކާދަތަކަށް ބަލައިލާއިރު، ފެންނާން އޮތް އެއް ކަމަކީ، "ބޮނޑިމަސްކާށި" ގެ ނަމުގައިވެސް މިއަދު މާހެފުމުގެ ގޮތުގައި މިމާނަކުރާ، އާދަކާދަ ގަނޑުވަރުތެރެއިން ފެންނަން އޮތް ކަމެވެ.\nއެކަން ހިނގައިދާ ގޮތަކީ، ރޯދަޔަށް ހަނދުބަލާރޭ ހަނގުބޭކަލުން (ރަސްގެފާނުގެ ސިފައިން)، ރަދުންގެ ފައިންފުޅު ހިފައި ނިމޭއިރަށް ދާލަބޮޑުއަށި ކައިރީގައި، ހަނގުބޭކަލުންނަށް ތައްޔާރުކޮށްފައި ހުންނަ ބޮޑު ކެއުމެއްގައި ނުވަތަ މާހެފުމެއްގައި އެބޭކަލުން ބައިވެރިވާންޖެހޭ އާދަކާދައެކެވެ. މީގައި ހުންނާނީ ބޮނޑިއާއި އާރުހާއި، މަހާއި ކާއްޓެވެ. މިއީ އެޒަމާނުގައި އޮންނަ މާހެފުމެވެ.\nއިހުޒަމާނުގައި މާހެފުން ބާއްވަނީ ޝަޢުބާން މަހުގެ 29 ވަނަ ދުވަހު އެވެ. ވީމާ، މިއީ ރޯދައަށް ކުރިމަތިކޮށް އެމަސްފެށުމުގެ ކުރިން އެމަހުގެ ފުރަތަމަ ދުވަހާއި ގާތް ދުވަހެއްގައި ޖަމާޢަތް ހަދައިގެން މާހެފުމުގެ ނަމުގައި ކާ ކެއުމެއްކަން އެނގެއެވެ.\nރޯދައަށް ހަނދުބަލައި އުޅުނީ ޝަޢުބާން މަހުގެ 29 ވަނަ ދުވަހުގެ ރެއެވެ. އެރޭ އެފެންނަ ހަނދަށް މުޚާތަބުކޮށް އުޅުނީ "ހުޅެވިހަނދު" ގެ މާނައިގައެވެ. މި ބަހުގެ ޢާންމު މާނައަކީވެސް، ހަނދުމަހެއްގެ ފުރަތަމަ ރޭގެ ހަނދެވެ. ނުވަތަ ހަނދުމަހެއް ފެށުމެވެ. ބޯދާބަހުގައި ހުޅެވި ހަނދަށް "ޅަސަނދު" ވެސް ކިޔައި އުޅުނެވެ. އަދި ހަނދު ބެލުމުގެ ސަޤާފަތުގެ ތެރޭގައި "ތިންމަހު ރޯދައަށް ހަނދުބެލުން" މިހެން މުޚާތަބު ކުރެވޭ ހަނދުބެލުމުގެ އާދަކާދައެއް ވެސް، ދިވެހީންގެ ތެރޭގައި އޮތެވެ. އެއީ ރަޖަބު، ޝަޢުބާން، ރަމަޟާން، މި ތިންމަހަށް ހަނދުބަލަމުން އައި އާދަކާދައެކެވެ.\nދިވެހި ބަހުގެ ރަދީފުގައިވެސް، "މާހެފުން" ކަމަށް ބުނެފައިއޮތީ، "އެއީ ރޯދައަށް ކުރިމަތިކޮށް އެމަސް ފެށުމުގެ ކުރިން އެމަހުގެ ފުރަތަމަ ދުވަހާއި ގާތް ދުވަހެއްގައި ޖަމާޢަތް ހަދައިގެން މާހެފުމުގެ ނަމުގައި ކާ ކެއުން" ކަމަށެވެ.\nކޮންމެއަކަސް، އިސްވެ ދެންނެވި ހެކިތަކަށް ބަލާއިރު، މާހެފުމަކީ، ތަފާތު ނަންނަމުގައި ފާހަގަ ކުރެވިގެންދިޔަ ދިވެހިންގެ ޒަމާންވީ އާދަކާދައެއްކަން ޔަޤީން ކުރެވެއެވެ. އަދި މިކަމަކީ ރޯދަމަސް ފެށުމުގެ ކުރިން އެމަސް ފެށުމާއި ގާތް ދުވަހެއްގައި ކޮށް އުޅުނު ކަމެއްކަންވެސް އެނގެއެވެ.\nދިވެހިންގެ މާޒީއަކީ، ދިގު މާޒީއެކެވެ. ދިވެހިން ދެކެފައިވާ ޒަމާންތައްވެސް އެހައިމެ ގިނައެވެ. އެކިދުވަސްވަރު ކެއުންބުއިމުގެ އާދަކާދަވެސް ތަފާތެވެ. އެކަންކަން ބިނާވެފައި އޮންނަނީ އެދުވަސްވަރެއްގައި ލިބެން ހުންނަ ކާބޯތަކެއްޗަށާއި އެދުވަސްވަރެއްގައި ކާތަކެތި ތައްޔާރުކޮށް އުޅުނު ގޮތެއްގެ މައްޗަށެވެ. އެހެންކަމުން މާހެފުމުގައިވެސް ކައިއުޅުނީ އެގޮތުގެ މަތީން ތައްޔާރު ކޮށްފައި ހުންނަ ތަކެއްޗެވެ. އާރުހާ ބޮނޑި ކައި އުޅުނީ އެބާވަތުގެ ތަކެތީގެ މަޤުބޫލުކަން އޮތް ޒަމާނުގައެވެ. ފާރޮއްޓަކީ ފަހުގެ ޒަމާނެއްގައި ތަޢާރަފުވި ބާވަތަކަށް ވުމުން، ކުޅިފާރޮށްޓާއި ފޮނިފާރޮށި ތައްޔާރުކުރާންފެށީ ފާރޮށި ތަޢާރަފުވި ހިސާބުންނެވެ. އެހައިތަނަށް އައިއިރު، އާރުހުގެ ޒަމާން މާޒީވެއްޖެއެވެ.\nއާރޮހަކީ، ކަށިކޭލުގައި ހިލާ ބާވަތެއްގެ ހަލުވާއެކެވެ. މީގައި ގިތެޔޮލައިފައެއް ނުހުރެއެވެ. ބަނބުކޭލާއި އަލައިގައިވެސް ދިވެހިން އާރޮސް ހިލައި އުޅުނެވެ. މިހުންނަނީ ހިކި ކެޔޮފަތަށް ލައިފައެވެ.\nމިއަދު މާހެފުމުގައި މިޒަމާނުގެ ތަފާތު ވައްތަރުތައް ބޭނުންކޮށް އުޅެއެވެ. އެއީ މިއަދު ދިވެހިންނަށް މިފަދަ ކެއުމެއްގައި ހުންނަން ޖެހޭނެކަމަށް ފެންނަ ބާވަތް ތަކެވެ. އެއީ އެންމެ މިހާރުގެ ކެއުމަށްވުރެން ޢުމުރުގެ ގޮތުން ބަލާއިރު ދޮށީ ބާވަތް ތަކެކެވެ.\nމިސާލަކަށް ކުޅި ފާރޮށްޓާ ފޮނި ފާރޮށްޓާއި މުގުބޮނޑިބަތާ ބަނބުކެޔޮ ބޮނޑިބަތާއި ވަޅޯމަހާ ކާށްޓާއި ކަދުރު ފަދަ، ޚާއްސަ ބާވަތް ތަކެވެ. މިއީ އެންމެ މިޒަމާނުގެ ދިވެހީންގެ ކެއުމުގެ ބާވަތްތައް ކަމުގައި ވީނަމަ، ފެންނާނީ "ޕާސްތާ"،އާ "ސްޕެގެޓީ"އާއި "ބިރިޔާނީ" ނުވަތަ "ނޫޑުލުސް" އާއި "ޑެވިލްޑްޗިކަން" ފަދަ ބާވަތްތަކާއި "އެނަރޖީ ޑްރިންކްސް" ފަދަ ވައްތަރު ތަކެވެ. އޭގެ ބަދަލުގައި، އަދިވެސް ގިނައިން ފެންނަނީ، މި ބާވަތްތަކުގެ ކުރީން މި ދަންނަވާލި ޚާއްސަ ބާވަތް ތަކެވެ. އެއީ މާހެފުމުގައި މިއަދު ޢާންމު ގޮތެއްގައި ބޭނުންކުރާ ތަކެތީގެ ގޮތުގައެވެ.\nސުރުޚީގައި ދެންނެވި ފަދައިން، ކިތަންމެ މީރު ބާވަތް ތަކެއް ތައްޔާރުކޮށްގެން ނަމަވެސް، އަޅުގަނޑުމެން ފާހަގަކުރާ މާހެފުމަކީ، ނުވަތަ އެންމެ ޤަދީމީ ޒަމާނުގެ "ބޮނޑިމަސްކާށި" ނިސްބަތްވަނީ، ރަމަޟާން މަހުގެ ހުޅެވި ހަނދު، ބަލަން ތައްޔާރުވުމުގެ މުނާސަބަތުގައި ކައިއުޅުނު ކެއުމެއްގެ ގޮތުގައެވެ. ރޯދައިގެ ހުޅެވިހަނދު ފެންނާނެކަމުގެ އުފަލުގައި ތިބެއެވެ. ރޯދަމަހަށް ތައްޔާރުވަނީ ކަމުގެ އުފާވެރި އިޢުލާނެއްގެ ގޮތުގައެވެ.


Aadheehtha Dhuvahu Addu Gai Kaalhu Maran Fashanee - Vaguthu\n12 މަސް ކުރިން ( އޮކްޓޯބަރ 23, 2020 )\nއައްޑޫ ސިޓީގައި ކާޅު އަލާވެ ދޮންދީނި ނެތި ދިއުމުގެ ބީރު ހީވެފައި: ކާޅުތައް މަރަން ފަށަން ތައްޔާރުވެއްޖެ -- ފޮޓޮ: މީސްމީޑިއާ\nއައްޑޫ ސިޓީގައ ކާޅު ގިނަވުމުގެ ސަބަބުން އެ ސިޓީގައި އުޅެމުންދާ ދޮންދީނިގެ އާބާދީ ނެތިގެން ދިއުމުގެ ބިރު ބޮޑުވުމާ ގުޅިގެން އެ ސިޓީގައި ކާޅު މަރަން ފެށުމުގެ މަސައްކަތް ފަށަން ތައްޔާރުވެއްޖެއެވެ.\nއައްޑޫ ސިޓީގެ ދޮންދީނި އާބާދީ ނެތިގެން ދިއުމުގެ ކަންބޮޑުވުން ފާޅުކުރެއްވި އިސް ބޭފުޅުންގެ ތެރޭގައި ހިމެނިވަޑައިގަންނަވާ، ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ މީދޫގައި އެމްއެންޑީއެފް އިން ކާޅު މެރުމުގެ މަސައްކަތް މާދަމާ ނޫނީ އަންނަ އާދީއްތަ ދުވަހު ފަށާނެ ކަމުގެ މައުލޫމާތު ދީފައިވާ ކަމަށެވެ.\n"އަޅުގަނޑުމެން އެދެނީ ވީހާ ވެސް އަވަހަކަށް ކާޅުތަކުގެ ކިބައިން ދޮންދީނިތައް ސަލާމަތް ވުން، މި ކަމަށް ޑިފެންސް މިނިސްޓަރ މާރިޔާ އަހުމަދު ދީދީ ދެއްވަމުން ގެންދަވާ އެއްބާރުލުމަށް ވަރަށް ބޮޑަށް ޝުކުރިއްޔާ،" ރޮޒައިނާގެ ޓްވީޓްގައި ލިޔުއްވާފައިވެއެވެ.\nއައްޑޫގައި ކާޅު އާލާވެ ދޮންދީނިގެ އާބާދީ ނެތިގެން ގޮސްދާނެ ކަމުގެ ބިރު ހީވުމުން، އެންވަޔަރަމެންޓް މިނިސްޓްރީން ވަނީ ކާޅަކީ އައްޑޫގައި އާންމު ގޮތެއްގައި އުޅޭ ބާވަތުގެ ދޫންޏަކަށް ނުވާތީ ކާޅުގެ ސަބަބުން ކުރިމަތިވާ އެހެން އުނދަގޫތައް ނައްތާލުމަށް ކާޅު މެރުމުގައި މައްސަލައެއް ނެތް ކަމަށް އައްޑޫ ސިޓީ ކައުންސިލަށް ލަފާ ދީފައެވެ.\nމި މައްސަލައާ ގުޅިގެން އައްޑޫގެ ގިނަ ބަޔަކު މީސްމީޑިއާގައި ކަންބޮޑުވުން ފާޅުކޮށްފައިވެއެވެ. ކަންބޮޑުވުން ފާޅުކުރަމުންދާ އައްޑޫގެ ރައްޔިތުން ބުނާ ގޮތުގައި އައްޑޫގައި އުޅޭ ދޮންދީނިތަކަށް ކާޅުތަކުގެ ހަމަލާތައް އަމާޒުވެ އެތައް ދޫންޏެއް މަރުވެގެން ގޮސްފައިވެއެވެ.\nއައްޑޫގައި ކުއްލި ގޮތަކަށް ކާޅު ގިނަވެގެން އުޅެނީ ބަޔަކު މީހުން ގަސްތުގައި ކުރި ކަމެއްގެ ގޮތުގައި ބެލެވޭ ކަމަށް ބުނެ އައްޑޫގެ ގިނަ ބަޔަކު މީސްމީޑިއާގައި ތުހުމަތު ކޮށްފައިވެއެވެ. އެ ގޮތުން ބައެއް ރަށްރަށުން އަންނަ ފަރާތްތަކުން ކާޅު ގެނެސް އަލާ ކުރާ ކަމަށް ބައެއް މީހުން ތުހުމަތުކޮށްފައިވެއެވެ.\nއޮކްޓޯބަރ 23, 2020 20:15\nކާޅު މެރުމާއި ދެކޮޅަށް ލަންކާގަ މުޒާހަރާއެއްޖައްސަނީ ވާގޮތުން ރާއްޖެވެސް އަރާފާނެ އެމީހުންގެ ގައުމީ ދޫނި ސަލާމަތްކުރަން އެމީހުންނިކުންނަނީ\nއޮކްޓޯބަރ 23, 2020 21:12\nރޮޒޭނާގެ މެގަ ޕުރޮޖެކްޓެށް\nއޮކްޓޯބަރ 23, 2020 22:24\nއަތޮޅުގެ ރަށެއް އެއްކޮށްކަހަލަގޮތަކަށް ހިފައިގެން ރާއްޖެއާއި އިންޑިއާގެ ހަތިޔާރުއެޅި ބޮޑު ލަޝްކަރެއް އެބައޮވޭ، ދޮޅުމަސްވެގެންދާއިރު ރަށުގައުޅޭ ކާޅެއް މަރާލެވޭނެގޮތެއްނުވި.\nއޮކްޓޯބަރ 23, 2020 23:23\nކާޅަށް ކުރާ އަނިޔާ ހުއްޓާލާ.... އެއީ ހަމަ ދޮންދީނި ދޮންވެފަ ކާޅު ކަޅުވީމަ ތަ\nއޮކްޓޯބަރ 26, 2020 09:50\nއޮކްޓޯބަރ 26, 2020 09:53\nރޮޒޭގެ ހަޔާއްކުޑަކަން މަށަކީވެސްކާޅެއްތަ ރޮޒޭބުނެލިއެވެ ނިހާންބުންޏެވެ ތީރުޑިހައްކަޅު ކާޅެއް\nއޮކްޓޯބަރ 28, 2020 17:37\nބަލަ ކާޅަކީވެސް ދޮންދީނި ފަދަ ﷲ ލެއްވި ދޫނި އާއިލާގެ ދެ މަހުލޫޤުން ތަފާތަކީ އެކަތީގައި ކަޅު ކުލަޔާއި އަނެކަތީގައި ހުދު ކުލަހުން !


Mayor Muizzu Raees'aa Bahdhalu Kurahvaifi - Vaguthu\nމޭޔަރު މުއިއްޒު ރައީސްއާ ބައްދަލުކުރައްވައިފި\nމާލެ ސިޓީގެ މޭޔަރ ޑރ. މުޙައްމަދު މުއިއްޒު، ރައީސް އިބްރާހީމް މުހައްމަދު ސޯލިހްއާ މިއަދު ބައްދަލުކުރައްވައިފިއެވެ.\nއެ ބައްދަލުކުރެއްވުމުގައި، ދެ ބޭފުޅުން މާލެ ސިޓީގެ ހާލަތާއި ގުޅޭގޮތުން މަޝްވަރާކުރެއްވިއެވެ. އެގޮތުން މާލެ ސިޓީއަކީ އަމާން ތަނަކަށް ހެދުމަށް ކުރެވެން ހުރި ކަންތައްތަކާއި، މާލެ ސިޓީއަށް ކުރިމަތިވެފައިވާ ގޮންޖެހުންތަކާއި، އެކަންކަން ހައްލުކުރުމަށް އެޅެން ހުރި ފިޔަވަޅުތަކާއި، ގުޅޭ ގޮތުން ފުޅާ ދާއިރާ އެއްގައި މަޝްވަރާ ކުރެއްވި ކަމަށް ރައީސް އޮފީހުން ވިދާޅުވިއެވެ.\nމާލެ ސިޓީ ކައުންސިލުން މިހާރު ކުރަމުން ގެންދާ މައިގަނޑު މައްސައްކަތްތަކާއި، އަދި ކުރިއަށް ރާވާފައިވާ ކަންތައްތައް މުއިއްޒު، ރައީސްއާ ހިއްސާކުރެއްވިއެވެ. އަދި މި ކަންތައްތައް ސަރުކާރާއި ގުޅިގެން ކުރިއަށް ގެންދެވުމަށް ބޭނުންފުޅުވާ ކަމުގައިވެސް ވަނީ ވިދާޅުވެފައެވެ. ސަރުކާރަށް ފުރިހަމަ އެއްބާރުލެއްވުން ދެއްވާނެ ކަމުގެ ޔަގީންކަންވެސް މުއިއްޒު ދެއްވިއެވެ.\nބައްދަލުކުރެއްވުމުގައި ރައީސް ދެއްކެވި ވާހަކަފުޅުގައި އެމަނިކުފާނު ވަނީ ސަރުކާރުން މާލެ ސިޓީ ކަންސިލުން މާލޭގެ ކުރިއެރުމަށާއި، މާލެ ރައްޔިތުންގެ ލާބައާއި މަންފާއަށްޓަކައި ކުރައްވާ ހުރިހާ މަސައްކަތަކަށް ފުރިހަމައަށް އެއްބާރުލުން ދެއްވާނެކަމަށް ވިދާޅުވެފައެވެ. އަދި އެމަނިކުފާނުގެ ވާހަކަފުޅުގައި ސަރުކާރުގެ ލާމަރުކަޒީ ސިޔާސަތުގެ މައްޗަށް ވަނީ އަލިއަޅުއްވާލައްވާފައެވެ. އަދި އެ ސިޔާސަތުގެ ތެރެއިން މާލެ ސިޓީގެ ކަންކަން ހަރުދަނާކޮށް ކުރިއަށްގެންދިއުމަށް ރައީސް ވާހަކަފުޅުގައި ބާރުއެޅުއްވެވިއެވެ.\nMale rayyithunge kanboduvunthah hissaakurumashaa, masakkaithah thanfeezkurumugai beynunvaa eheetherikamaa medhu mashwara kurumah Raees @ibusolih aai eku miadhu binaakuranivi, ummeedhee bahdhaluvumeh vanee beyvvifai. Dhevvi vaguthaa, ummeedhee javaabuthakah shukuru dhannavan pic.twitter.com/nXIRt9DV5J\n— Dr Mohamed Muizzu (@MMuizzu) May 27, 2021\nމި މަހުގެ 17 ވަނަ ދުވަހު މަގާމުގެ ހުވާ ކުރެއްވި މޭޔަރު މުއިއްޒު މިއަދު ރައީސްއާ ބައްދަލު ކުރެއްވިއިރު މޭޔަރުކަމާއި ހަވާލުވެވަޑައިގަތް ފަހުން އޭނާ ގެންދަވަނީ ސަރުކާރުގެ އެކި ވަޒީރުންނާއި ބައްދަލުކުރައްވަމުންނެވެ.\nދެ ސަރުކާރެއްގައި ހަތް އަހަރުގެ މުއްދަތަކަށް ހައުސިން މިނިސްޓަރު މަގާމު ފުރުއްވި މުއިއްޒަކީ މާލޭގެ ފުރަތަމަ އިންތިޚާބީ މޭޔަރެވެ. ލާމަރުކަޒީ ނިޒާމަށް ގެނެވުނު އިސްލާހާއެކު، މިދިޔަ މަހުގެ 10 ވަނަ ދުވަހު ބޭއްވި ކައުންސިލް އިންތިޚާބުގައި މޭޔަރަކު އިންތިޚާބު ކުރީ ސީދާ މާލޭގެ ރައްޔިތުންގެ ވޯޓަކުންނެވެ.\nމުއިޒު އަށް ރާއްޖޭގައި ވެރިކަން ކުރެވޭނެ!!!ގާބިލު ކަން އެބަހުރި އެބަދައްކާ!!ޔާމީނަކައް ނުކުރެވޭނެ ވެރިކަމެއް!! ޥަގުން ގެ ފަހަތުން އަބަދަކު އަހަރެމެން ނަކައް ނުދުވެވޭނެ . މުއިއްޒު2023


އިބްރާހީމް ފަހީމް 12:50 AM އިޢުލާން\nމިހިނގާ 2020 ވަނަ އަހަރުގެ ނިޔަލަށް މިއިދާރާގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއްޖެއެވެ.\nވީމާ ސެކިއުރިޓީ ބެލެހެއްޓުމަށް ޝައުގުވެރިވާ ފަރާތްތަކުން 27 ޖަނަވަރީ 2020 ވާ ހޯމަ ދުވަހުގެ 11:00 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 29 ޖަނަވަރީ 2020 ވާ ބުދަ ދުވަހުގެ 11:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުނުކުރައްވާ ފަރާތްތަކުން ހުށަހަޅުއްވާ އަންދާސީ ހިސާބު ބަލައިނުގަނެވޭނެ ވާހަކަ ދެންނެވީމެވެ. އަދި އެހެން ފަރާތެއްގެ ބަދަލުގައި ވަޑައިގަންނަވާނަމަ އެކަން އެނގޭނެ ލިޔުމެއް ގެންނަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014)ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ބޭނުންފުޅުވާނަމަ ރަސްމީގަޑިގައި 6580072 ނަމްބަރ ފޯނަށް ގުޅުއްވުން އެދެމެވެ.\nތާރީޚް ހ: 24 ޖުމާދުލްޢޫލާ 1441 ތާރީޚް މ: 19 ޖަނަވަރީ 2020\nސެކިއުރިޓީ ބަލަހައްޓައިދޭނެ ފަރާތެއް ހޯދުން Reviewed by އިބްރާހީމް ފަހީމް on 12:50 AM Rating: 5


Afghanistan sarukaaraai Taliban aa dhemedhu kuriah dhaa...\nއަފްޣާން-ޠާލިބާން ސުލްހައިގެ ވާހަކަތައް\nއަފްޣާނިސްތާނު ސަރުކާރާއި ޠާލިބާނާ ދެމެދު ކުރިޔަށްދާ ތާރީޚީ ވާހަކަތައް، ނަތީޖާ ހާސިލްވާނެބާ؟\nވާހަކަތައް ފެށުމުގެ ގޮތުން ބޭއްވި ރަސްމިއްޔާތުގައި ގިނަ ގައުމުތަކެއްގެ އިސް އޮފިޝަލުން ވަނީ ބައިވެރިވެފައި\nގިނަ މަންދޫބުން މިރަސްމިއްޔާތުގައި ބައިވެރިވެވަޑައިގެންނެވީ ވަރޗުއަލް ކޮށް\nކ. މާލެ | 12 ސެޕްޓެންބަރ 2020 | ހޮނިހިރު 19:40 | 1,800\nއަފްޣާނިސްތާނާއި ޠާލިބާނާ ދެމެދު ކުރިޔަށްދާ ސުލްހައިގެ ވާހަކަތަކުގެ ތެރެއިން - އަލްޖަޒީރާ\n19 އަހަރުވީ ދިގު ހަނގުރާމަ ނިމުމަކަށް ގެނައުމަށްޓަކައި އަފްޣާނިސްތާން ސަރުކާރާއި ޠާލިބާނުން މިވަނީ ގަތަރުގެ ވެރިރަށް ދޯހާގައި ސުލްހައިގެ ވާހަކަތައް ފަށާފައެވެ. ހޮނިހިރު ދުވަހު މިވާހަކަތައް ފަށާފައިވާއިރު މިއީ މިހަނގުރާމައިގައި ޝާމިލްވާ ފަރާތްތަކުން އެއް މޭޒެއްގެ ދޮށަށް ފާއިތުވި 19 އަހަރު ތެރޭގައި އައި ފުރަތަމަ ފަހަރުވެސް މެއެވެ. އޮފިޝަލުންނާއި، ޑިޕްލޮމެޓުން އަދި މަޝްރަހު ދިރާސާ ކުރާ ފަރާތްތަކުން ދެކޭ ގޮތުގައި އަފްޣާނިސްތާން ސަރުކާރާއި ޠާލިބާނުން އެއް މޭޒެއްގެ ދޮށަށް ގެނެވުމަކީ ލިބުނު ވަރަށް ބޮޑު ކާމިޔާބީއެކެވެ. އެހެންނަމަވެސް އޭގެ މާނައަކީ ސުލްހައިގެ ވާހަކަތައް ފަސޭހައިން ނިންމާލެވި ނަތީޖާއަކާ ހިސާބަށް ދެވުން ނޫންކަމަށް އެފަރާތްތަކުން ދެކެއެވެ.\nސުލްހައިގެ ވާހަކަތައް ފެށުމުގެ ގޮތުން ބޭއްވި ރަސްމިއްޔާތުގައި ގިނަ ގައުމުތަކެއްގެ އިސް އޮފިޝަލުން ވަނީ ބައިވެރިވެފައެވެ. އޭގެތެރޭގައި އެމެރިކާ އާއި ބައިނަލްއަގްވާމީ އެކިއެކި ޖަމިއްޔާތައްކަމަށްވާ އދ ފަދަ ތަންތަނުން ވަނީ މަންދޫބުން ބައިވެރިވެފައެވެ. ކޮވިޑް-19 ގެ ސަބަބުން ގިނަ މަންދޫބުން މިރަސްމިއްޔާތުގައި ބައިވެރިވެވަޑައިގެންނެވީ ވަރޗުއަލް ކޮށެވެ.\nމިވާހަކަތަކުގައި އަފްޣާނިސްތާނުން އެންމެ ބޮޑަށް އަލިއަޅުވާލާނެ ކަމަށް ބެލެވިފައިވާ އެއް ކަމަކީ ދާއިމީ ގޮތަކަށް ހަމަލާ ބަދަލުކުރުން ހުއްޓާލުމާއި ގުޅޭގޮތުންނެވެ. މީގެއިތުރުން އަންހެނުންނާއި މައިނޯރިޓީގެ ހައްގުތަކާއި ތާލިބާންގެ އެތައް ހާސް ހަނގުރާމަވެރިންނެއް ހަތިޔާރު ބަހައްޓާ ސަރުކާރާ އެއްބާރުލުންދީގެން މަސައްކަތް ކުރުމާއި ގުޅޭގޮތުންވެސް އަފްޣާނިސްތާނުން ވާހަކަތައް ދައްކާނެ ކަމަށް ވަނީ ބެލެވިފައެވެ.\nމީގެއިތުރުން ޤާނޫނު އަސާސީއަށް ގެންނާނެ ބަދަލުތަކާއި ބާރުތައް ބެހުމާއި ގުޅޭގޮތުންވެސް ވާހަކަތައް ދައްކާނެ ކަމަށް ވަނީ ބެލެވިފައެވެ. ވާހަކަތައް ފެށިގެން މިދަނީ އެމެރިކާއަށް 2001 ވަނަ އަހަރުގެ ސެޕްޓެމްބަރ މަހުގެ 11 ވަނަ ދުވަހު ދިން ވަރުގަދަ ހަމަލާއަށް 19 އަހަރު ފުރުނުތާ އެއް ދުވަސް ފަހުންނެވެ. ސެޕްޓެމްބަރ 11ގެ މި ހަމަލާއަކީ އެމެރިކާ ސިފައިން އަފްޣާނިސްތާނަށް އެރުމުގެ މައިގަނޑު ސަބަބުވެސް މެއެވެ.\nސުލްހައިގެ ވާހަކަތައް ފެށިގެން މިދަނީ މިހަނގުރާމަ ނިމުމަކަށް ގެނައުމަށް ޠާލިބާނުންނާއި އެމެރިކާ އާ ދެމެދު މިއަހަރުގެ ފެބްރުއަރީ މަހު އެއްބަސްވުމަކާ ހަމައަށް އައުމަށްފަހު އެވެ. އެއެއްބަސްވުމުގެ ދަށުން އަފްޣާނިސްތާނުގައި ތިބި އެމެރިކާ ސިފައިން އެގައުމުން ފައިބަން ޖެހެއެވެ. އަދި ޠާލިބާނުން ދޭ ހަމަލާތައް ހުއްޓާލަން ޖެހެއެވެ. އަދި ޠާލިބާނުންނާއި އަފްޣާނިސްތާން ސަރުކާރާ ދެމެދު ވާހަކަތައް ކުރިޔަށް ގެންދިޔުމަށް އަފްޣާނިސްތާންގެ ޖަލުތަކުގައި ތިބި 5000 ޠާލިބާނުން ދޫކޮށްލަންޖެހެއެވެ.\nއެގޮތުގެ މަތިން އަފްޣާނިސްތާން ޖަލުތަކުގެ ތިބި ޠާލިބާނުން އެއްކޮށް މިނިވަންކޮށްފައިވަނީ ނިމިގެން ދިޔަ ހަފްތާގަ އެވެ.\nސުލްހައިގެ ވާހަކަތައް ފެށުމުގެ ގޮތުން ބޭއްވި ރަސްމިއްޔާތުގައި ވާހަކަތައް ބާއްވާ ގައުމުކަމަށްވާ ގަތަރުގެ ފޮރިން މިނިސްޓަރ ޝެއިޚް މުހައްމަދު ބިން އަބްދުލްރަހްމާން އަލް ޘާނީ ވަނީ ދެ ފަރާތުންވެސް ވާހަކަތައް ކުރިޔަށް ގެންދާއިރު ފުޅާ ދާއިރާއެއްގައި މަޝްވަރާތައް ކުރިޔަށް ގެންދިޔުމަށް އެދިވަޑައިގެންފައެވެ. ފާއިތުވި ދުވަސްތަކުގައި ލިބުނު ފިލާވަޅުތަކުން އިބްރަތް ހާސިލްކޮށް ކުރިމަގު އުޖާލާކުރުމަށް މިބައްދަލުވުމުގެ ތެރެއިން ނިންމުންތަކެއް ނިންމާނެ ކަމަށް އުންމީދުކުރައްވާ ކަމަށް ގަތަރުގެ ފޮރިން މިނިސްޓަރ ވިދާޅުވިއެވެ.\nއަދި މިހާރުގެ ހާލަތަށް ބަލާ ނިންމާ ނިންމުންތަކަކީ އޭގެ ސަބަބުން ރައްޔިތުންނަށް ފައިދާ ކުރަނިވި ނިންމުމަކަށް ވާންޖެހޭނެ ކަމަށްވެސް އޭނާ ވިދާޅުވިއެވެ.\nއެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕެ ވިދާޅުވީ މިވާހަކަތަކުން ނިކުންނަ ނަތީޖާ ވެގެންދާންވާނީ އަފްޣާނިސްތާން ބޭނުންވާ ގޮތަށްކަމަށާއި އެމެރިކާ ބޭނުންވާ ގޮތަށް ނޫންކަމަށެވެ. ވާހަކަތަކުގައި ބައިވެރިވާ ދެ ފަރާތުގެ އަމިއްލަ ޒިންމާތަތަކެއް އެބަހުރިކަމަށާއި ދެ ފަރާތުގެ މެދުގައި ހުރި ތަފާތު ކުރުންތައް ނައްތާލުމަށް މިއީ ލިބިގެންދާ ފުރުސަތެއް ކަމަށް ޕޮމްޕެ ވިދާޅުވިއެވެ.\nމިވާހަކަތައް ކުރިޔަށްދާއިރު ކުރިޔަށް އޮތް ހަފްތާތަކާއި މަސްތަކުގައިވެސް ގިނަ ގޮންޖެހުންތަކެއް ހުންނާނެކަމީ ޝައްކެތްވެސް ހުރި ކަމެއް ނޫންކަމަށާއި އެހެންނަމަވެސް މި ބައްދަލުވުމުން ނިންމާ ނިންމުމަކީ އަފްޣާނިސްތާނުގެ މިހާރުގެ ޖީލަށް އެކަނި އޭގެން އަސަރުކުރާނެ ނިންމުމެއް ނޫންކަމަށް ޕޮމްޕެ ވިދާޅުވިއެވެ. އޭގެ އަސަރު އަފްޣާނިސްތާނުގެ ކުރިއަށް އޮތް ޖީލުތަކަށާއި ދަރިންނާއި ދަރިންގެ ދަރިންނަށްވެސް ކުރާނެ ކަމަށް ޕޮމްޕެ ވިދާޅުވިއެވެ.\nވާހަކަތައް ފެށުމުގެ ރަސްމިއްޔާތުގައި އަފްޣާނިސްތާނާއި އިންވެގެން އޮންނަ ޕާކިސްތާނުގެ ފޮރިން މިނިސްޓަރ ވަނީ ގޮތެއް ނިންމުމުގައި ބޭރުގެ ފަރާތްތަކުގެ ބައިވެރިވުން ނުހޯދުމަށް އެދި އަފްޣާނިސްތާނަށް އިންޒާރު ދެއްވާފައެވެ. ޝާހް މުހައްމަދު ގުރައިޝް ވީޑިއޯ މެދުވެރިކުރައްވާ ވާހަކަ ދައްކަވަމުން ވިދާޅުވީ މިއީ އަފްޣާނިސްތާނުގެ ކުރިމަގާ މެދު ގޮތެއް ނިންމުމަށް ބާއްވާ ވާހަކަތަކެއް ކަމަށެވެ. އެހެންކަމުން އެވާހަކަތަކާއި ނިންމުންތައް ނިންމާނީ އަފްޣާނިސްތާނުން އަމިއްލައަށް ކަމަށާއި އެކަމުގައި އެހެން ފަރާތަކަށް ބާރުފޯރުވުމުގެ ފުރުސަތު ދެވިގެންނުވާނެ ކަމަށް ގުރައިޝް ވިދާޅުވިއެވެ.\nއަވަށްޓެރި އިންޑިޔާގެ ފޮރިން މިނިސްޓަރ ސުބްރަމާނިޔަމް ޖެއިޝަންކަރުވެސް ވަނީ މިމޭރުމުން ވާހަކަދައްކަވާފައެވެ. އެގޮތުން ސުލްހައިގެ ވާހަކަތައް ކުރިޔަށްދާންވާނީ އަފްޣާނިސްތާނުން ބޭނުންވާ ގޮތަށް އަފްޣާނިސްތާނުން ކޮންޓްރޯލް ކޮށްގެން ކުރިޔަށް ގެންދާ ވާހަކަތަކެއްގެ ގޮތުގައި ކަމަށް ސުބްރަމާނިޔަމް ވިދާޅުވިއެވެ.


ގްރައުންޑް އެސިސްޓެންޓް (ބ.ތުޅާދޫ ކައުންސިލް އިދާރާ)\nމި މިނިސްޓްރީއިން 25 ޖުލައި 2019 ގައި ޝާއިޢުކުރި ނަންބަރު: IUL)141-HR/141/2019/371) (ގްރައުންޑް އެސިސްޓެންޓް) ގެ\nއިޢުލާން ބާޠިލްކޮށް، އެ މަގާމަށް ކުރިމަތިލުމުގެ ފުރުސަތު އަލުން ހުޅުވާލީމެވެ.\nބ.ތުޅާދޫ ކައުންސިލް އިދާރާ\nކަނޑައެޅިފައިވާ އުސޫލުގެ ތެރެއިން 06 ގަޑިއިރު\nފުޓްސަލް ދަނޑު ހިނމެނޭ ސަރަޙައްދު ބެލެހެއްޓުން.\nޑިއުޓީ ޓޭބަލްގައިވާ ގޮތަށް ޑިއުޓީކުރުމާއި، ދުވަހުން ދުވަހަށް ސްޕަވައިޒަރަށް މައްސަލަތަށް އެންގުން.\nފުޓްސަލް ދަނޑު ދޫކުރުމަށް މިނިސްޓްރީން ހަމަޖައްސައިފައިވާ އުސޫލަ އެއްގޮތަށް ދަނޑު ދޫކޮށް ބެލެހެއްޓުން.\nޑިއުޓީގައި ހުންނައިރު ބަލަހައްޓަމުންގެންދާ ސަރަޙައްދަކަށް ކަމެއް ދިމާވެއްޖެނަމަ ހަވާލުވެފައިވާ ސްޕަވައިޒަރަކާ ގުޅިގެން އެކަމެއް ހައްލުކުރުމަށް މަސައްކަތް ކުރުން.\nތަނުގެ ސެކިއުރެޓީ ހަރުދަނާކުރުމަށް ކުރެވޭ މަސައްކަތަކުގައި ބައިވެރިވުން.\nތަނުގެ ލައިޓްތަށް ކަނޑައެޅިފައިވާ ގަޑިއަށް ދިއްލާ ނިއްވުން.\nފުޓްސަލް ދަނޑު ސާފުކޮށް ބެލެހެއްޓުން.


160،000 Dollarah Ganefaivaa Car Ga Massala Jeheythee Andhaalaifi - Vaguthu\n160،000 ޑޮލަރަށް ގަނެފައިވާ ކާރުގައި މައްސަލަ ޖެހޭ ވަރުން އަންދާލައިފި\nކިތަންމެ އަގު ބޮޑު އެއްޗެއް ވިޔަސް ބައެއް މީހުންނަށް އަންނަ ރުޅީގެ ސަބަބުން އެ އެއްޗެއް ހަލާކުކޮށްފާނެއޭ ބުނެވޭ ވާހަކަ އެއީ އާ ވާހަކައެއް ނޫނެވެ. އަންނަ ރުޅީގައި އެއްޗެހި ތަޅައި އަންދާލުމަށް ބައެއް މީހުން ޖެހިލުން ނުވާ އިރު އެފަދަ ވަގުތަކު ފަހުން ލިބޭނެ ގެއްލުމަކާ މެދު ވިސްނާނުލެވޭނެއެވެ.\nމިފަދަ ހާދިސާއެއް ރަޝިއާގައި މި ފަހުން ވަނީ ހިނގައިފައެވެ. ރަޝިއާގެ ޔޫޓިޔުބާއެއް މިވަނީ އޭނާ އަލަށް ގަނެފައިވާ 160،000 ޑޮލަރުގެ ކާރެއް އަންދާލައިފައެވެ.\nރަޝިއާގެ މަޝްހޫރު ޔޫޓިޔުބާ މައިކަލް ލިޓްވިން މިވަނީ އޭނާ ގަނެފައިވާ އަގު ބޮޑު މާސީޑީސް ކާރެއްގައި ހުޅު ޖަހައި ރޯކޮށްލާ އަދި ޔޫޓިޔުބަށް ވީޑިއޯ ލައިފައެވެ. ނުވަ މިލިއަނެއްހާ މީހުން އެ ވީޑިއޯ ބަލާފައިވާ އިރު އެ ވީޑިއޯ ވެގެންދާނީ މި އަހަރުގައި ވެސް ހިނގި އެފަދަ އެންމެ ތަފާތު އެއް ހާދިސާ އަށެވެ.\nޔޫޓިއުބާ ބުނެފައިވާ ގޮތުން ކާރު ގަނެގެން މައްސަލަ ޖެހެން ފެށުމުން މިހާތަނަށް ފަސް ފަހަރެއްގެ މަތިން އޭނާ އުޅޭ ސަރަހައްދުގެ މާސިޑީސް ކުންފުންޏަށް ވަނީ ދައްކައިފައެވެ. އެ ކުންފުނިން ވެސް ވަނީ އިތުރަށް އެ ކާރު ނެހެދޭނެ ކަމަށް ބުނެފައެވެ. ކަން މިހެން ހުރުމާއެކު އޭނާއަށް ފެނުނު އެންމެ ރަނގަޅު ހައްލަކަށް ވީ މީހުން ދިރިނޫޅޭ ސަރަހައްދަކަށް ގޮސް ކާރު ނައްތާލުމަށެވެ.\nމީޑިއާ ރިޕޯޓުތައް ބުނާ ގޮތުން ޔޫޓިޔުބާ މީކާއިލް ލިޓްވިން ވަނީ ކާރު ހެދުމަށް 40 ދުވަސް ވަންދެން ދީފައެވެ. އަދި އެހެން ގާއުމުތަކުން ކާރަށް ބޭނުންވާ ސްޕެއާ ޕާޓްސް ވެސް ގެނެސް އެޅުވުމުންވެސް ކާރު ރަނގަޅުވާ ގޮތެއް ނުވިއެވެ.


Agenda 19 Ah Furihama Ah Thaaeedhu Kuran - Illi - Vaguthu\nކުރިއަށް އޮތް ރައްޔިތުންގެ މަޖިލިސް އިންތިޚާބާއި ދިމާކޮށް، އެމް.ޑީ.ޕީން ހުށަހަޅާފައިވާ އެޖެންޑާ 19 އަށް ފުރިހަމަ އަށް ތާޢީދު ކުރައްވާ ކަމަށް، މާފަންނު މެދު ދާއިރާ އަށް ވާދަކުރައްވާ، އިލްޔާސް ފަރުހާދު (އިއްލި) ވިދާޅުވެއްޖެއެވެ.\nނަވަރާ ވަނަ ރައްޔިތުންގެ މަޖިލީހަށް އިއްލި ކުރިމަތިލައްވަނީ، މި ސަރުކާރު ގެނައުމަށް އެންމެ ބުރަ މަސައްކަތްތަކެއް ކުރެއްވި، ރައީސް އަލްއުސްތާޒު މަޢުމޫނު ޢަބްދުލްޤައްޔޫމުގެ ފުރިހަމަ ތަޢީދާއި އެކުއެވެ.\n"ވަގުތު" އަށް މަޢުލޫމާތު ދެއްވަމުން، އިއްލި ވިދާޅުވީ، ރައީސް އިބްރާޙިމް މުޙައްމަދު ޞާލިޙުގެ ވެރިކަން ދަމަހައްޓަން ކުރަންޖެހޭ ހުރިހާ މަސައްކަތެއްވެސް ކުރައްވާނެ ކަމަށާއި، އެޖެންޑާ 19 ގައި ހިމެނެނީ ދިވެހި ރާއްޖޭގެ ރައްޔިތުންނަށް އުފާވެރިކަމާއި ފާގަތިކަން ގެނެސްދިނުމާއި ގުޅޭ ޤާނޫނުތައް ކަމަށެވެ.\n"އެޖެންޑާ 19 އަށް އަޅުގަނޑު ވަރަށް ތާޢީދު ކުރަން. އޭގަ ހުރީ ދިވެހިރާއްޖޭގެ ރައްޔިތުން އުފަލާއި ފާގަތިކަމުގައި އުޅުމަށް ބޭނުންވާ ޤާނޫނުތަކުގެ ވާހަކަ. އެއަށް ޤާނޫނު ހަދަންވެގެން ރައްޔިތުންގެ މަޖިލީހުގަ އެބޭފުޅުންގެ މެޖޯރިޓީ ހޯދުމަށް މަސައްކަތް އެ ކުރަނީ. އަޅުގަނޑު ވަރަށް ތާޢީދު އެކަމަށް. އަޅުގަނޑަކީ މި ދާއިރާއިން، މި ދާއިރާގެ ރައްޔިތުން ހޮވައިފިކަމަށްވާނަމަ، އެ ބޭފުޅުންގެ އެ ޤާނޫނުތައް ފާސްކުރުމަށް އެންމެ ފުރަތަމަ ފޫގަޅަލާނެ އެކަކު. އެއީ ރައްޔިތުންނަށް ބޭނުންވާ ކަންކަން އޭގެ ތެރޭގައި ހުރީމަ." އިއްލި ވިދާޅުވިއެވެ.\nއިތުރަށް މަޢުލޫމާތު ދެެއްވަމުން އިއްލި ވިދާޅުވީ، މާފަންނު މެދު ދާއިރާ އަށް ކުރިމަތިލައްވައިގެން އެ ހުންނެވީ ހަތަރު ތަޞައްވަރެއް ދާއިރާގެ ރައްޔިތުންނާއި ހަމައަށް ގެނައުމަށް ކަމަށާއި، އެ ތަޞައްވަރުތައް އެޖެންޑާ 19 ގައި ހިމެނުން ކަމަށްވިޔަސް، މާފަންނު މެދު ދާއިރާގެ ރައްޔިތުންނަށް ގެންނަ ތަޞައްވަރުތައް މުޅިން ތަފާތު ވާނެ ކަމަށެވެ.\n"އަޅުގަނޑުގެ ފުރަތަމަ ކަމަކަށް މި އޮތީ ޤައުމިއްޔަތު. ދެވަނަ ކަމަށް މިއޮތީ ޞިއްޙަތު. ތިންވަނަ ކަމަކަށް ތަޢުލީމު، އަދި ހަތަރު ވަނަ ކަމަކަށް އިޤްތިޞާދު. މީގެ ތެރެއިން ބައިބައި އެބަހުރި އެޖެންޑާ 19 ގައި. ނަމަވެސް އެޖެންޑާ 19 ގައި އެބޭފުޅުން ގެންނަ ގޮތަކަށް ނޫން އަޅުގަނޑުގެ ދާއިރާ އަށް ގެންނަން މި އުޅެނީކީ." އިއްލި ވިދާޅުވިއެވެ.\nމަޖިލިސް މެމްބަރެއްގެ ޙައިޞިއްޔަތުން، ޤައުމަށް ޚިދުމަތް ކުރުމަކީ އިއްލި ގެ ވަރަށް ބޮޑު ހުވަފެނެކެވެ. އަދި ޤައުމިއްޔަތު ނެގެހެއްޓުމާއި، ތަޢުލީމީ ރަނގަޅު މުޖްތަމަޢެއް ބިނާ ކުރުމާއި، ދުޅަހެޔޮ ޞިއްޙަތެއްގެ ވެއްޓެއް ޤާއިމު ކުރުމާއި، އިޤްތިޞާދީ ގޮތުން ބާރުވެރި ރައްޔިތަކު ދިރިއުޅޭ ދާއިރާ އަކަށް މާފަންނު މެދު ދާއިރާ ހެދުމަކީ އިއްލި ގެ ވަރަށް ބޮޑު އުންމީދެއްވެސް މެއެވެ.\nމާޗް 24, 2019 00:37\nކަލެޔަށް އަދި ތި ގާނޫނުތަކުގެ އަޑީ ފޮރުވިފަހުރި ހިޔަޅު މަކަރު ނޭންގެނީ.. ހެޔޮނުވާނެ އެމްޑީޕީގެ ފިކުރަށް އާނއެކޭބުނަން ހެޔޮނުވާނެ.. ނުބައި ނުލަފާކަމާ މަކަރާ ހީލަތްނޫންކަމެއް ނެތް ބައެއް އެއީ..\nމާޗް 24, 2019 10:58\nނުބައިކަންކަމަށް ތާއީދުކުރާ ހުރިހާ މީހުންވެސް އެޖެންޑާ 19 އަށް ތާއީދުކުރާނެ. އިއްލެމެންގެ ފެށުންވެސް އޮތީ މިގޮތަށް. ޔަގީނުންވެސް އެއްކަމެއް ވަރަށް ސާފު. ވަނަތައް ތަރުތީބުކޮށްލާއިރު އިއްލަދާނީ ފުލަށް،\nމާޗް 24, 2019 12:59\nއެޖެންޑާ 19 ކިޔާ ލިގެން އުޅޭ ލިއުމަކު މަޖިލީހުން ފާސްކޮށްގެން ކުރަންޖެހޭ ކަމެއްނެތް .ނޫއިގްތިސާދަކީ އޮންނަ އެއްޗެއް ނޫން\nމަޖިލީސް މެޖޯރިޓީ އެމްޑީޕީއަށް ލިބިއްޖެ ނަމަ ފޮރުވިފައިވާ އެޖެންޑާ ބަދަލުވާގޮތުން މި ގައުމުގައި ތިބޭނީ ބޭރުގެ އެކިގައުމުތަކުގެ އެކިދީން ތަކަށް ނިސްބަތްވާ ރައްޔިތުންގެ މައްޗަށް އޮންނަ ރައްޔިތެއް. ދުވަސްކޮޅަކުން ދިވެހިން ކަތިލެވޭނެ ނޫނީ ވެރިކަން އެވެރިން ފޭރި ގަންނާނެ. މިކަން އެމީހުންކުރާނީ މިގައުމުގެ ރައްޔިތަކަށް ވެވޭން އޮންނަގޮތް ބަދަލުކޮށްގެން.\nމާޗް 24, 2019 14:11\nއެޖެންޑާ 19 އަށް ތާއިދު ކުރި ސަބަބުތަކަށް އަދި އެއްކަމެއް އިތުރުކުރަންފެނޭ އެއީ\nރައިސްޔާމީނުނޫން އެހެންހުރިހާރައިސުންގެ އަނބިން ބުރުގާނާޅާތީ މިހަރުގެ ރައީސާއި ޓިކެޓްދިންރައިސްގެއަނބިންވެސް ބުރުގަނާޅަތީ


ބ. އަތޮޅުހޮސްޕިޓަލުން ކުއިޒް މުބާރާތެއް ބާއްވަނީ\n27 މާރޗް 2013\nބ. އަތޮޅުހޮސްޕިޓަލުން ސިއްހީ ހޭލުންތެރިކަން އިތުރުކުރުމުގެ ގޮތުން ކުއިޒް މުބާރާތެއް ބާއްވަން ހަމަޖައްސައިފި އެވެ.\nއަތޮޅުހޮސްޕިޓަލުން ބުނީ މި މުބާރާތަކީ އެ ހޮސްޕިޓަލުގެ އަހަރީ ދުވަހާއި ދުނިޔޭގެ ސިއްޙަތުދުވަހާ ގުޅުވައިގެން ސިއްހީ ހޭލުންތެރިކަން އިތުރުކުރުމުގެ އިތުރުން، އޭދަފުށީގައި ދިރިއުޅޭ ރައްޔިތުންގެ ކިބައިގައި ސިއްހީ މައުލޫމާތުހުރި މިންވަރު ދެނެގަތުމަށާއި، ރަނގަޅު އާދަތަކަށް އަހުލުވެރި ކުރުމަށާއި އަދި ހުރިހާ އުމުރެއްގެ މީހުންގެ މެދުގައި އެކުވެރިކަމާއި އެއްބައިވަންތަކަން އާލާކުރުމުގެ މަގުސަދުގައި ބާއްވާ މުބާރާތެއް ކަމަށެވެ.\nއަތޮޅުހޮސްޕިޓަލާއި ކްލަބް ދަ ބިގިނާސް ގުޅިގެން ބާއްވާ މި މުބާރަތް ބޭއްވުމަށް ހަމަޖައްސާފައި ވަނީ އަންނަ އޭޕްރިލް7ން9އަށް މަލްޓިޕާޕަސް ހޯލުގައެވެ. ކުއިޒްގެ ސުވާލުތައް އަމާޒުކޮށްފައިވާނީ ސިއްހީ މައުލޫމާތުތަކުގެ މައްޗަށްކަމަށް އެފަރާތުން ބުނެ އެވެ.\nހޮސްޕިޓަލުން ބުނީ މި މުބާރާތުގައި ސްކޫލުކުދިން ފިޔަވައި އުމުރުން 18 އަހަރުން މަތީގެ އޭދަފުށީގައި ދިރިއުޅޭ ކޮންމެ މީހަކަށްވެސް ބައިވެވޭނެ ކަމަށެވެ. މުބާރާތުގައި ބައިވެރިކުރަންޖެހެނީ5ބައިވެރިންގެ ޓީމެއްގެ ގޮތުގައެވެ. މި މުބާރާތުގައި ސަރުކާރުއޮފީސް، ޖަމިއްޔާތަކަށް އަދި އަމިއްލަ ނަމުގައިވެސް ބައިވެރިވެވޭނެކަމަށް ހޮސްޕިޓަލުން ބުނެއެވެ.\nސިއްހީ ޓެކްނިކަލް އެއްވެސް ފަރާތަކަށް ބައިވެރިނުވެވޭގޮތަށް ބާއްވާ މި މުބާރާތުގެ ޗެމްޕިއަން ޓީމަށް 3000ރ. އަދި ރަނައަޕް ޓީމަށް 2000ރ. އަދި ތިންވަނަ ޓީމަށް 1000ރ. ވަނީ ހުށަހަޅާފައެވެ. އޭގެ އިތުރުން ބައިވެރިވާ ކޮންމެ ޓީމަކަށް ހަނދާނީލިޔުމަކާއި ފުރުޓް ބާސްކެޓެއްވެސް ދޭގޮތަށްވަނީ ހަމަޖެހިފަ އެވެ.\nމި މުބާރާތުގައި ބައިވެރިވާން ބޭނުންވާ ފަރާތްތަކުން އޭޕްރިލް2ގެ ކުރިން ބ. އަތޮޅުހޮސްޕިޓަލަށް ހުށަހަޅަން ޖެހެއެވެ. މުބާރާތާބެހޭ އިތުރު މައުލޫމާތު ހޯދުމަށް 7785384 ނުވަތަ 7901357 އާ ގުޅުމަށް ހޮސްޕިޓަލުން އެދެއެވެ.\nކުއިޒު މުބާރާތުގެ ގަވައިދު އަދި ބައިވެރިވުމަށްއެދޭ ފޯމް ޑައުންލޯޑް ކުރައްވާ


Test kurumuge hidhumaiy dhenee professional mingandu thakaai ehgothah: HPA\nޓެސްޓްކުރުމުގެ ޚިދުމަތްދެނީ ޕްރޮފެޝަނަލް މިންގަނޑުތަކާއި އެއްގޮތަށް: އެޗްޕީއޭ\nކޮވިޑް-19 އަށް ޓެސްޓްކުރުމުގެ ޚިދުމަތްދެނީ ޕްރޮފެޝަނަލް މިންގަނޑުތަކާއި އެއްގޮތަށްކަމަށް ހެލްތު ޕްރޮޓެކްޝަން އޭޖެންސީން ބުނެފިއެވެ.\nއެޗްޕީއޭއިން މިފަދައިން ބުނެފައިވަނީ ރޭ ނެރުނު ބަޔާނެއްގައެވެ.\nއެ ބަޔާނުގައި ބުނީ ކޮވިޑް-19 ކޮންޓްރޯލް ކުރުމަށް ކުރަމުންގެންދާ މަސައްކަތުގެ ދަށުން އެޗްެ.އޯ.ސީއާއި ސިއްހީ ޚިދުމަތްދޭ މަރުކަޒު ތަކުގައި ކޮވިޑް-19 އަށް ޓެސްޓު ކުރުމުގައި ދެމުންދާ ޚިދުމަތްތަކަކީ ޕްރޮފެޝަނަލް ޚިދުމަތްތަކެއް ކަމަށެވެ. އަދި އެ މަރުކަޒުތަކުގައި ދެމުން ގެންދާ ޚިދުމަތްތައް ފޯރުކޮށްދެމުން ގެންދަނީ، ޚިދުމަތްތައް ދިނުމުގައި ދިމާވެދާނެ ކަންތައްތަކަށްވެސް އިޖާބަދީގެންކަމަށް ވަނީ ބުނެފައެވެ.\nއެގޮތުން ސިއްހީ ޚިދުމަތްތެރިންނާއި ވޮލަންޓިއަރުން ރެއާއި ދުވާލު މަސައްކަތްކުރަމުންދަނީ އެންމެންގެ ސަލާމަތާއި ރައްކާތެރިކަމަށް އިސްކަންދީގެންކަމަށް އެޗްޕީއޭއިން ވަނީ ފާހަގަކޮށްފައެވެ. އަދި އެކަން ކުރަނީ ޚިދުމަތް ދިނުމުގައި އަމަލު ކުރުމަށް ކަނޑައަޅާފައިވާ މިންގަނޑުތަކާ އެއްގޮތްވާ ގޮތުގެ މަތިންކަމަށްވެސް މި ނޫސް ބަޔާނުގައިވެއެވެ.\nފާހަގަކޮށްލެވޭ ގޮތުގައި ކޮވިޑް-19ގެ ސާމްޕަލް ނެގުމުގައި ހަރަކާތްތެރިވާ ރެޕިޑް ރެސްޕޮންސް ޓީމްގެ މެންބަރަކަށް ރައްޔިތުންގެ މަޖިލީހުގެ ދިއްގަރު ދާއިރާގެ މެންބަރު އިކްރާމް ހަސަން ހަމަލާދިން ކަމަށް ބުނާ މައްސަލައެއް ވަނީ ފެންމަތިވެފައެވެ. މިކަމަށް އެބޭފުޅާ ވަނީ އިންކާރުކުރައްވާފައެވެ.\nކޮވިޑް-19 އަށް މިއަދު ޕޮޒިޓިވްވީ 27 މީހުން!016 hours ago\nއުނގޫފާރުން ފެނުނީ ފޯލްސް ޕޮޒިޓިވް ކޭހެއްކަމަށް ބުނެފި02 days ago\nޕޮޒިޓިވް ކޭހެއް ފެނި ރ.އުނގޫފާރު މޮނީޓަރިންގގެ ހާލަތަށް! 14days ago\nރޭގެ ޕޮޒިޓިވް ކޭސްތަކުގެ ތެރެއިން ގިނަ ކޭސްތައް ފެނިފައިވަނީ ހަދަމުންދިޔަ ރިސޯޓަކުން05 days ago


SunOnline: Guideline thakah fethey airport thakah jet jassan hudha dhenee\nގައިޑްލައިންތަކަށް ފެތޭ އެއާޕޯޓުތަކަށް ޖެޓު ޖައްސަން ހުއްދަ ދެނީ\nވީއައިއޭގައި ޕްރައިވެޓް ޖެޓުތަކެއް ޕާކުކޮށްފައި -- ފޮޓޯ: އެމްއޭސީއެލް\nކޮވިޑަށްފަހު ނިއު ނޯމަލްގައި ރާއްޖެ އަލުން ފަތުރުވެރިކަމަށް ހުޅުވާލާއިރު، އޭވިއޭޝަނުން ކަނޑައަޅާ ގައިޑްލައިންތަކަށް ފެތޭ އެއާޕޯޓުތަކަށް ޖެޓު އޮޕަރޭޓު ކުރުމުގެ ހުއްދަ ދޭން މަސައްކަތް ކުރަމުންދާ ކަމަށް ޓްރާންސްޕޯޓު މިނިސްޓްރީ އިން ބުނެފި އެވެ.\nރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކަ ކޮމެޓީގައި ވާހަކަ ދައްކަވަމުން ސްޓޭޓު މިނިސްޓަރު ޒުހައިރު ރޭ ވިދާޅުވީ ފަތުރުވެރިކަމަށް ރާއްޖެ އަލުން ހުޅުވާލާއިރު މާގިނަ ފްލައިޓުތަކެއް އަންނާނެ ކަމަށް އުއްމީދު ނުކުރެވޭ ކަމަށެވެ.\n"ޓޫރިޒަމް އަލުން ހުޅުވާލެވެއިރު ފުރަތަމަ ފަށައިގަންނައިރު އެކްސްޕެކްޓޭޝަންތަކާ އެއްވަރަށް ނާންނާނެ. ބޮޑަށް ބެލެވެނީ ޗާޓާސް އަދި ޕްރައިވެޓް ޖެޓްސް ތައް ކަމަށް އަންނާނީ،" ޒުހައިރު ވިދާޅުވިއެވެ.\nވެލާނާ އިންޓަނެޝަނަލް އެއާޕޯޓު ގައި ޖެޓެއް --- ސަން ފޮޓޯ/ އަހުމަދު އަވްޝަން އިލްޔާސް\nސަރުކާރުން ނިންމާފައިވަނީ އަންނަ މަހުން ފެށިގެން ރާއްޖެ ޓޫރިޒަމަށް ހުޅުވާލުމަށެވެ. ޓޫރިޒަމް އަލުން ފެށުމަށް ވާންޖެހޭ ތައްޔާރީތައްވެސް، ގައިޑްލައިންތައް އެކުލަވާލުމުގެ މަސައްކަތް މިހާރު ދަނީ ކުރަމުންނެވެ.\nޒުހައިރު ވިދާޅުވީ ވެލާނާ އިންޓަނޭޝަނަލް އެއާޕޯޓު ފިޔަވައި ރާއްޖޭގެ އެހެން ދެތިން އެއާޕޯޓަކަށް ޖެޓް ޖެއްސޭނެ ގޮތް ހެދޭތޯ ބަލަމުންދާ ކަމަށެވެ.\nވީއައިއޭގެ އިތުރުން ނ. މާފަރު އެއާޕޯޓާއި އދ މާމިނގިލި އަދި ދ ކުޑަހުވަދޫ އާއި ގއ ކޫއްޑޫ އަދި ގަން އެއާޕޯޓަކީ ޖެޓު އޮޕަރޭޓު ކުރެވޭ ފެންވަރުގެ އެއާޕޯޓުތަކެވެ.\nޒުހައިރު ވިދާޅުވީ އައިކާއޯ، އަޔާޓާ، ސިވިލްއޭވިއޭޝަން އަދި އެޗްޕީއޭގެ އެންގުންތަކާ އެއްގޮތަށް އެކުލަވާލާ ގައިޑްލައިންއަށް ފެތޭ ތަންތަނަށް ހުއްދަ ދޫކުރާނެ ކަމަށެވެ. މިހާރު ކުރިއަށްދަނީ ގައިޑްލައިން ފައިނަލައިޒް ކުރުމުގެ މަސައްކަތް ކަމަށް އޭނާ ވިދާޅުވިއެވެ.\nޒުހައިރު ވިދާޅުވީ ޓޫރިޒަމަށް ރާއްޖެ ހުޅުވާލުމުން ޓޫރިސްޓުން އަންނާނީ ފްލައިޓުގައި ކަމަށާއި ނަމަވެސް ރާއްޖެއަށް އޮޕަރޭޓު ކުރާ އެއާލައިންތައް އަދި ފްލައިޓުތަކުގެ އަދަދު ބަރޯސާވާނީ އެހެން ގައުމުތަކުން ބޯޑަރުތައް ހުޅުވާލާ މިންވަރަކަށް ކަމަށެވެ. ކުރިއަށް އޮތް ދެތިން ހަފްތާ ތެރޭ، ރާއްޖެއަށް ފްލައިޓު އޮޕަރޭޓު ކުރަނ އޮތް ޑިމާންޑު އެނގޭނެ ކަމަށް ޒުހައިރު ވިދާޅުވިއެވެ.\nރާއްޖޭގެެ ބޯޑަރުތައް ހުޅުވާލަނީ ކޮންއިރަކުންތޯ އެއާލައިންތަކުން ބަލަމުންދާ ކަމަށާއި މިހާރު ދުނިޔެ އޮތީ ގޮތެއް ނިންމަން އެނގޭ ހަލަތުގައި ނޫން ކަމަށް އޭނާ ވިދާޅުވިއެވެ. ރާއްޖޭގެ ބޯޑަރު ބަންދުކޮށް ބައިނަލްއަގުވާމީ ޝެޑިއުލް ދަތުރުތައް ހުއްޓާލީ މާޗު 27 ވަނަ ދުވަހު އެވެ.


Jonas Brothers enburi aee baiverinnaa eku | Mihaaru\n"ޖޯނަސް ބްރަދާޒް" އެނބުރި އައީ ބައިވެރިންނާ އެކު\n"ޖޯނަސް ބްރަދާޒް" ގެ ތިން ބެއިން ކަމަށްވާ ކެވިން (ކ)، ނިކް (މ) އަދި ޖޯއީ.\nއެމެރިކާގެ އެއްބަނޑު އެއްބަފާ ތިން ބެއިންގެ ޕޮޕް ބޭންޑް "ޖޯނަސް ބްރަދާޒް" ގެ ލަވައެއް އެހުންތެރިންނާ ހަމައަށް ނާންތަނާ ދުވަސްތަކެއް ފަހުން، އާ ސިންގަލްއެއް އެ މީހުންގެ ބައިވެރިންނާ އެކު "ސަކާ" ގެ ނަމުގައި ގެނެސްދީފި އެވެ.\n"ޖޯނަސް ބްރަދާސް" ގެ މެމްބަރުންނަކީ ބަތަލާ ޕްރިޔަންކާ ޗޯޕްޅާގެ ފިރިމީހާ ނިކް ޖޯނަސް އާއި ކެވިން އާއި ޖޯއީ ޖޯނަސް އެވެ. މި ތިން ބެއިންގެ ތެރެއިން ހަގީ ނިކް އެވެ.\nތިން ބެއިންގެ އެނބުރި އައުމަކަށް ފޭނުން އިންތިޒާރު ކުރަމުން އަންނަތާ ދުވަސްތަކެއް ފަހުން ގެނެސްދިން ލަވަ "ސަކާ" ގެ ވީޑިއޯ އިން ތިން ބެއިންގެ ބައިވެރިން ފެނެ އެވެ.\nއެގޮތުން ޕްރިޔަންކާގެ އިތުރުން މަޝްހޫރު ޓީވީ ސިލްސިލާ "ގޭމް އޮފް ތުރޯންސް" ގައި ސަންސާ ސްޓާކްގެ ރޯލް ކުޅޭ ސޯފީ ޓާނާ އާއި ކެވިން ޖޯނަސް، 31، ގެ އަންހެނުން ޑެނިއެލް ޖޯނަސް ވެސް ފެނިގެން ދެ އެވެ. ސޯފީއަކީ ޖޯއީ، 29، ގެ ލޯބިވެރިޔާ އެވެ.\nއައު ސިންގަލްއާ ބެހޭ ގޮތުން ތިން ބެއިން ބުނީ ފޭނުންނަށް ލަވަ ވަރަށް ކަމުދާނެ ކަމަށް އުންމީދުކުރާ ކަމަށާއި "ސަކާ" ގެ ވީޑިއޯއަކީ ވެސް ވަރަށް މަޖާކޮށް ކުރިއަށް ދިޔަ މަސައްކަތެއް ކަމަށެވެ. ހުކުރު ދުވަހު ދޫކޮށްލި ލަވައަށް މިހާތަނަށް ޔޫޓިއުބްގައި ވަނީ 14 މިލިއަނަށް ވުރެ ގިނަ ވިއުސް ލިބިފައިވެ އެވެ.\n"ޖޯނަސް ބަރްދާޒް" ގެ އާ ސިންގަލްއެއް ނެރެފައި މި ވަނީ ޕްރިޔަންކާ އާއި ފިރިމީހާ ނިކް ގުޅިގެން އަލްބަމެއްގެ މަސައްކަތް ވެސް ކުރަން ތައްޔާރުވަމުން އަންނަ ކަމަށް ރިޕޯޓްކޮށްފައި ވަނިކޮށެވެ. އެހެންވެ މާ ލަސްތަކެއް ނުވެ، ޖޯނަސްގެ ތިން ބެއިންގެ އަޑުގެ ތެރެއަށް ޕްރިޔަންކާގެ އަޑު ވެސް އިތުރުވެގެން ހިނގައި ދާނެ އެވެ.\nއޭނާއަކީ ކުރިން ވެސް މަގުބޫލު ލަވަތަކެއް ކިޔާފައިވާ ބަތަލާއެކެވެ. އޭގެ ތެރެއިން އެންމެ ފާހަގަކޮށްލެވެނީ "އިން މައި ސިޓީ" އާއި "އެކްޒޯޓިކް" އެވެ.\nJonas brothers enburi annaneetha?\n"ޖޯނަސް ބްރަދާޒް" އަކީ 2005 ގައި އުފެއްދި ބޭންޑެކެވެ. އެކަމަކު ބޭންޑް ވަނީ 2013 ގައި ރޫޅިފަ އެވެ. އައު ސިންގަލްއެއް ފޭނުންނަށް ދޫކޮށްލާފައި ވަނީ ހަ އަހަރު ފަހުންނެވެ.\nބޭންޑުން މިހާތަނަށް ހަތަރު އަލްބަމެއް ނެރެފައިވާ އިރު އެންމެ ފަހުން ނެރުނު އަލްބަމަކީ 2009 ގެ "ލައިންސް، ވައިންސް އެންޑް ޓްރައިން ޓައިމްސް" އެވެ.


ހަދަމުން އަންނަ ރިސޯޓެއްގައި މަސައްކަތް ކުރާ 63 މީހަކު ކޯވިޑަށް ފައްސިވެއްޖެ! - Sandhaanu\nހަދަމުން އަންނަ ރިސޯޓެއްގައި މަސައްކަތް ކުރާ 63 މީހަކު ކޯވިޑަށް ފައްސިވެއްޖެ!\nރާއްޖޭގައި ހަދަމުން އަންނަ ރިސޯޓެއްގައި މަސައްކަތްކުރަމުން އަންނަ ގިނަ އަދަދެއްގެ ބަޔަކު ކޯވިޑް19 އަށް ފައްސިވެެއްޖެއެވެ. ހެލްތު ޕްްރޮޓެކްޝަން އޭޖެންސީ (އެޗްޕީއޭ) އިން ހާމަ ކޮށްފައި ވާގޮތުގައި ކޮވިޑަށް ފައްސިވެފައިވަނީ ރ.އަތޮޅުގައި ތަރައްގީ ކުރަމުން އަންނަ ކުޑަކުރަތުގައި މަސައްކަތް ކުރާ މުވައްޒަފުން ތަކެކެވެ.\nއެޗްޕީއޭއިން ހާމަކުރި ގޮތުގައި އެރަށުން މިހާތަނަށް 89 ސުންކު ނަގާފައިވެއެވެ. އޭގެ ތެރެއިން 52 މީހަކު މިއަދު ފައްސިވެފައި ވާއިރު، ދެން ތިބި 11 މީހުން ފައްސިވެފައި ވަނީ މި މަހުގެ 21 އަދި 23 ގައެވެ.\nއެރަށުން ގިނަބަޔަކު ފައްސިވުމާއި ގުޅިގެން އިއްޔެ ކޯވިޑަށް ފައްސިވީ މީހުންގެ ޖުމްލަ އަދަދުވަނީ ބޮޑުތަނުން އިތުރުވެފައެވެ. މިގޮތުން އިއްޔެ 84 މީހުން ފައްސިވެފައި ވާއިރު، މިއީ ފަހަކަށް އައިސް އެންމެ ގިނައިން ބައްޔަށް މީހުން ފައްސިވީ އެއް ދުވަހެވެ.\nContact us: [email protected]sandhaanu.today | +960 9559967


Meehaku Dhoneh Dhinfahun Dharifulhu Maraai Hanguraamakuranee - Vaguthu\nއުމުރުން 24 އަހަރުގެ މަންމައަކު މި ވަނީ އޭނާގެ އަންހެން ދަރިފުޅަށް މީހަކު ދޮނެއް ދިން ފަހުން ވީ ކަންތައްތަކުގެ ވާހަކަ ހިއްސާ ކޮށްފައެވެ. ޒޯއީ ޕިކްނެޓް ނަމަކަށް ކިޔާ އެ އަންހެން މީހާގެ ދަރިފުޅު، ޓެޑީ އެއް ދުވަހު ނިދިން ހޭލިއިރު އޮތީ ވަރަށް ބޮޑަށް ފިނިވެފައެވެ.\nނޯތް ޔޮކްޝިރޭގައި ދިރިއުޅެމުން އަންނަ ޒޯއީ ވަނީ ވަގުތުން ހޮސްޕިޓަަލަށް ގުޅައި ހާލަތު ކިޔާދީފައެވެ. އެދުވަހު ކަންތައް ކުރަންވީ ގޮތުގެ އިރުޝާދު ޑޮކްޓަރުން ދިނެވެ.\nއެއީ ފެބްރުއަރީ އެއް ވަނަ ދުވަހު އެވެ. ނަމަވެސް އޭގެ އަނެއް ދުވަހު އުމުރުން 16 މަހުގެ ޓެޑީގެ ހާލަތު ގޯސްވިއެވެ. ވަގުތުން އޭނާ ގޮވައިގެން އޭ އެންޑް އީ ހޮސްޕިޓަލަށް ދިޔައެވެ. އެނގުނު ގޮތުގައި އެ ކުއްޖާއަށް ކުރިމަތިވެގެން އުޅެނީ ވައިރަސްއެއްގެ ސަބަބުން ކުރިމަތިވި ކަމެކެވެ.\nމިކަން ދިމާވި ފަހުން އެ ކުއްޖާއަށް ދެ ސްޓްރޯކް ޖެހުނެވެ. އަދި ފިޓް ޖެހުނެވެ. މިއާއެކު އޭނާ އަށް ވާހަކަދެއްކުން ހުއްޓުނެވެ.\nޒޯއީ ބުނީ،މިކަން ދިމާވީ މީހަކު ދަރިފުޅަށް ދޮނެއް ދިން ފަހުން ކަމަށެވެ. ދަރިފުޅަކީ ކުރިން ވަރަށް ވާހަކަދައްކާ ކުއްޖެއް ކަމަށްވެސް ބުންޏެވެ. މިހާރު ޒޯއީ ދަނީ ދަރިފުޅަށް އަތުގެ ހަރަކާތުން ވާހަކަދައްކަން ދަސް ކޮށްދެމުންނެވެ.\nއޭނާ ބުނީ، ދަރިފުޅަށް ކުރިމަތިވެގެން އުޅެނީ އެޗްއެސްއީ-1 އިންފެކްޝަން ކަމަށެވެ. ބެލެވޭ ގޮތުގައި މީހަކު ދަރިފުޅަށް ދޮނެއް ދިނީ ކަމަށާއި، ނޫނީ މީހަކު ބޮއެފައި ހުރި އެއްޗެއް ދަރިފުޅަށް ދިނީ ކަމަށް ބެލެވޭ ކަމަށެވެ.\nޒޯއި ފާހަގަކުރިގޮތުގައި، ދަރިފުޅުގެ ފަރާތުން ފުރަތަމަ ފެންނަން ފެށި އަލާމަތްތަކަކީ ނިދުމެވެ. އޭނާގެ ދަރިފުޅަކީ ވަރަށް އުފާވެރިކޮށް، އަދި ކުޅުމުގައި ކުރިން ހޭދަކުރި ކުއްޖެކެވެ. ނަމަވެސް ފަހުން ދަރިފުޅު މާ ގިނައިން ނިދައެވެ. އަދި ކާން ދެކޮޅު ހަދައެވެ.\nޒޯއީ ދަރިފުޅު ގޮވައިގެން ފުރަތަމަ ދިޔައީ ރެޑްކާ ޕްރައިމަރީ ހެލްތް ކެއާ ހޮސްޕިޓަލަށެވެ. އޭނާ ދަރިފުޅު ގޮވައިގެން ހޮސްޕިޓަލަށް ދިޔައީ، ފައި ނޫވެ، ދަރިފުޅުގެ ގައި ވަރަށް ބޮޑަށް ރަތް ވުމުންނެވެ. އަދި ދަރިފުޅު ގައި ހުރީ ވަރަށް ބޮޑަށް ފިނިވެފައެވެ. އެތަނުން ބުނީ، ދަރިފުޅުގެ މައްސަލައެއް ކަމަށެވެ. އަދި ގެއަށް ދިއުމަށް އެދުނެވެ.


#Typhoid aaeku beyrah hingumaai hodulun ithuruvejje! - 247.mv\n11:25 AM, Wednesday 12, August 2020\nހެލްތު ޕްރޮޓެކްޝަން އޭޖެންސީ\nޓައިފޮއިޑާއެކު ބޭރަށްހިންގުމާއި ހޮޑުލުން އިތުރުވެއްޖެ!\nކެއުމުގެ ކުރީންނާއި ކެއުމަށް ފަހުވެސް އަބަދުވެސް ސައިބޯނިލައިގެން ރީއްޗަށް އަތް ދޮވުމަށް ސަމާލުވޭ-- ފޮޓޯ: ޕިކްސާބޭ\nHulhukolhu 14:25 PM, Saturday 17, August 2019\nރާއްޖޭގެ އެކި ކަންކޮޅުތަކުގައި މިދުވަސްވަރު، ޓައިފޮއިޑް ހުން ފެތުރުމާއެކު، ހަލުއިކަމާއެކު ބޭރަށްހިންގުމާއި ހޮޑުލުމުގެ ރޯގާ ފެތުރެމުން ދާކަމަށް، މޯލްޑިވްސް ހެލްތު ޕްރޮޓެކްޝަން އޭޖެންސީން ބުނެފިއެވެ.\nއެޗްޕީއޭއިން ބުނީ، މީގެ ކުރީގެ އަހަރުތަކެކޭ އެއްފަދައިން މިއަރުވެސް ޖުލައި މަހުން ފެށިގެން ބޭރަށްހިންގުން އިތުރުވެފައިވާ ކަމަށެވެ. އެހެންކަމުން، އެންމެންވެސް މިކަމަށް ސަމާލުވެ، ރައްކާތެރިކަމުގެ ފިޔަވަޅުތައް އެޅުމަށް ވަނީ އިލްތިމާސްކޮށްފައެވެ.\nއެޗްޕީއޭއިން ބުނީ، މިއަހަރުގެ އެހެން މަސްތަކާ އަޅައިބަލާއިރު، ބޭރަށްހިންގުމާއި ހޮޑުލުން ޖުލައި މަހު ވަރަށް ބޮޑަށް އިތުރުވެފައިވާ ކަމަށެވެ. އެގޮތުން، ޖުލައި މަހުގެ ތެރޭގައި އެކަނިވެސް 3808 ކޭސް ރެކޯޑުކުރެވިފައިވާ ކަމަށެވެ.\nމީގެ އިތުރުން، ސާފުތާހިރުކަން ކުޑަވުމުގެ ސަބަބުން، ބެކްޓީރިއާގެ ޒަރީޢާއިން ފެތުރޭ ބައްޔެއް ކަމަށްވާ، ޓައިފޮއިޑް ވެސް މިހާރު ފެތުރޭން ފަށާފައި ވާކަމަށް އެޗްޕީއޭއިން ބުނެއެވެ.\nޓައިފޮއިޑު ހުމަކީ ސަލްމޮނެއްލާ ޓައިފީ ކިޔާ ބެކްޓީރިޔާއެއްގެ ސަބަބުން ޖެހޭ ފެތުރޭ ބައްޔެކެވެ. ސަލްމޮނެއްލާ ޓައިފި ބެކްޓީރިޔާގައި ތަފާތު3އެންޓިޖެން އެއް އެކުލެވިގެން ވެއެވެ. ޓައިފޮއިޑް ހުން ފަތުރާ މަސްދަރަކީ ޓައިފޮއިޑް ހުން ޖެހިފައިވާ ތިބޭމީހުންނާއި، އަދި ޓައިފޮއިޑް ހުން ޖައްސާ ބެކްޓީރިޔާ ހަށިގަނޑުގައި ހުރި މީހުންނެވެ.\nޓައިފޮއިޑް ފެތުރުމުގައި، ޓައިފޮއިޑް ހުން ޖައްސާ ބެކްޓީރިޔާ ސަލްމޮނެއްލާ ޓައިފި އާއި ތަޣައްޔަރުވެފައިވާ އަތް އަގަޔަށްލުމާއި، މި ބެކްޓީރިއާއިން ތަޣައްޔަރުވެފައިވާ މޭވާއާއި ތަރުކާރީއާއި ކިރުގެ ބާވަތްތައް ބޭނުންކުރުން ހިމެނެއެވެ. މެހި ފަދަ ތަކެއްޗަކީ ޓައިފޮއިޑް ހުން ފެތުރުމުގައި މެކޭނިކަލް ދައުރެއް އަދާކޮށްދޭ އެއްޗެކެވެ. ސަބަބަކީ އެކަތިން އަނެކައްޗަށް ޓައިފޮއިޑް ހުން ޖައްސާ ބެކްޓީރިޔާ މެހިފަދަ ތަކެތީގެ އެހީގައި ވާސިލްވާތީއެވެ.\nޓައިފޮއިޑް ހުމުގެ އަލާމާތްތަކުގެ ތެރޭގައި، ކާހިތް ނުވުމާއި، ބަނޑުގައި ރިއްސުން، ގަދައަށް ހުންއައުން އަދި ހަށިގަނޑުގައި ރިއްސުމާއި، ބޭރަށް ހިންގުމާއި ހަންގަނޑު ހިރުވާގޮތްވުން ފަދަ ކަންކަން ހިމެނެއެވެ.\nއެޗްޕީއޭއިން ބުނީ، މިދުވަސްވަރު، ސާފުތާހިރުކަމަށް އިތުރު ސަމާލުކަމެއް ދިނުމަށާއި، ކެއުމުގެ ކުރީންނާއި، ކެއުމަށްފަހު، އަދި ފާޚާނާ ބޭނުންކުރުމަށް ފަހުވެސް ރަނގަޅަށް ސައިބޯނިލައިގެން އަތްދޮވުމަށް ސަމާލުވުމަށް އިލްތިމާސްކުރާ ކަމަށެވެ.\nހަބަރު ހެލްތު ޕްރޮޓެކްޝަން އޭޖެންސީ ހޭލުންތެރިކުރުވުން ބޭރަށްހިންގުން ސިއްހީ ދާއިރާ ޓައިފޮއިޑް ހުން


Raeesul Jumhooriyyaa, Australia ge boduvazeerah thahuniyaa vidhaalhuvejje - One Online\nސިފައިންގެ ޖަލްސާއެއްގައި ރައީސް ވާހަކަފުޅު ދައްކަވަނީ -- ފޮޓޯ/ ރައީސް އޮފީސް\nރައީސުލްޖުމްހޫރިއްޔާ، އޮސްޓްރޭލިޔާގެ ބޮޑުވަޒީރަށް ތަހުނިޔާ ވިދާޅުވެއްޖެ\nއޮސްޓްރޭލިޔާގެ ފެޑެރަލް އިލެކްޝަން ކާމިޔާބުކުރެއްވުމާ ގުޅިގެން އެގައުމުގެ ބޮޑުވަޒީރު ހިޒް އެކްސެލެންސީ ސްކޮޓް މޮރިސަންއަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ތަހުނިޔާ ވިދާޅުވެ މެސެޖެއް ފޮނުއްވައިފިއެވެ.\nރައީސުލްޖުމްހޫރިއްޔާ ފޮނުއްވި ތަހުނިޔާގެ މެސެޖްގައި، ދިވެހި ސަރުކާރާއި، ރައްޔިތުންނާއި އަދި އެމަނިކުފާނުގެ އަމިއްލަ ނަންފުޅުގައި، އޮސްޓްރޭލިޔާގެ ބޮޑުވަޒީރަށާއި އޮސްޓްރޭލިއަން ލިބަރޓީ ޕާޓީއަށް ތަހުނިޔާ ވިދާޅުވެފައިވެއެވެ. އަދި، އޮސްޓްރޭލިޔާގެ ވަރުގަދަ ޑިމޮކްރަސީގެ ސަގާފަތް އެގޮތުގައި ދެމެހެއްޓުމުގައި ރައްޔިތުން ބޭނުންވާ ގޮތް ނިންމަވައިފި ކަމަށާއި، މި ކާމިޔާބީގެ ފަހަތުގައި އޮސްޓްރޭލިޔާގެ ބޮޑުވަޒީރު ސްކޮޓް މޮރިސަން ގެ ވެރިކަން ހިންގެވުމުގެ ގާބިލުކަން ވަރަށް މުހިންމު ރޯލެއް އަދާކޮށްފައިވާކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމީގެ އިތުރުން އޮސްޓްރޭލިޔާއަކީ ރާއްޖޭގެ ތަރައްގީގެ ވަރަށް މުހިންމު ބައިވެރިޔެއްކަމަށާއި، އޮސްޓްރޭލިޔާގެ އާ ސަރުކާރާއެކު ރާއްޖޭގެ ގުޅުން ކުރިޔަށް އޮތް ދުވަސްތަކުގައި އިތުރަށް ބަދަހިވެގެންދާނެކަމަށް އުއްމީދު ކުރައްވާ ކަމުގައިވެސް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހްގެ މެސެޖުގައި ވިދާޅުވެފައިވެއެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު\nރައީސުލްޖުމްހޫރިއްޔާ މަނަދުއަށް ކުރެއްވި ދަތުރުފުޅު ނިންމަވާލައްވައިފި\nރައީސުލްޖުމްހޫރިއްޔާ މަނަދުއަށް ވަޑައިގެންފި


އިންތިޒާރު ކުރަމޭ ލޯބިވާތީ (1) – Esfiya\nހިތާމަ ލޯބި September 25, 2020\nއިންތިޒާރު ކުރަމޭ ލޯބިވާތީ (1)\nއީސްޓަން ހައި ކޮލެޖުގެ ބެލް ޖެހުމާއެކު ހުރިހާ ކުދިން ގޭޓުން ވަންނަން ދިޔައެވެ. ކައިޒިލް ހުރީ އޭނާގެ ބެސްޓް ފްރެންޑް ޒިވްޔާ އާއެކު ގަައެވެ. ދެކުދިންވެސް ތިބީ ކޮލެޖުގެ ފުރަތަމަ ދުވަސް ކަމުން ކުޑަކޮށް ނުތަނަވަސް ވެފައެވެ. ކޮންމެ ކުއްޖެއްވެސް އެކުއްޖެއްގެ ކުލާހަށް ދިއުމަށް މިސްރާބު ޖެހިއެވެ. ކައިޒިލް ދާންޖެހެނީ ބިޒްނަސް މެނޭޖްމެންޓް ކުލާހަށެެވެ. އެހެނަސް ޒިވްޔާ ދާން ޖެހެނީ ސައިންސް ކުލާހަށެވެ. ދެއެކުވެރިން ހިނިތުންވެލާ އަތާ އަތް ޖަހާލަމުން ހުރިހާ ކަމެއްވެސް ރަނގަޅުވާނެކަމަށް ބުނެލިއެވެ.\nކައިޒިލް ކުލާސްތެރެެއަށް ވަނުމުން ގިނަ ކުދިންނެއްގެ ނަޒަރު އޭނާއަށް ހުއްޓެން ފެށިއެވެ. ނަމަވެސް މާބޮޑު ކަމަކަށް ނުހަދާ ގޮސް2ވަނަ ބަރީގަ އިން ހުސް ގޮނޑިއެއްގައި އިށީނެވެ. އިރުކޮޅަކުން ކުލާސްތެރެއަށް ފިރިހެން ވަންތަ ހިނގުމެއްގައި ކުއްޖަކު ވަނެވެ. އޭނާގެ އިސްތަށިގަނޑުވަނީ މިޒަމާނުގެ ގޮތައް ސްޓައިލް ކުރެވިފައެވެ. ދިގު ކަސްރަތީ ހަށިގަނޑެއްގެ ވެރިއެކެވެ. އެ ޒުވާނާގެ ރީތިކަން އެންމެ ބޮޑަށް ހާމަވަނީ އޭނާގެ އަޅި ކުލައިގެ ހިތްގައިމު ކަޅިއެވެ. ކޮނޑުގައި އަޅާފައިވާ ދަބަހުން ފެޝަނަށް ލޯބި ކުރާ ޒުވާނެއްކަން ހާމަވެއެވެ. ގިނަ އަންހެން ކުދިންނެއްގެ ނަޒަރު ދިޔައީ އޭނާއަށް ހުއްޓެމުންނެވެ. އެހެނަސް އެޒުވާނާ އެއިން ކަމަކަށް އަޅާލުމެއްނެތި ގޮސް ހުސްކޮށް އިން ގޮނޑިއެއްގައި އިށީނެވެ. ކައިޒިލް އަށް މީހަކު އައިސް އިށީންކަމުގެ އިހުސާސް ވެސް ނުވާ ފަދައެވެ. ކައިޒިލް އިނީ ނާވަސްވުމުން އިސްދަށަށް ޖަހައިގެންނެވެެ.\nއިރުކޮޅަކުން ޕްރޮފެސަރ ރަޖިސްޓަރ މާކު ކުރަންފެށިއެވެ. ޕްރޮފެސަރ ކައިޒިލްގެ ނަން ގޮވާލިއެވެ. މަަރްޔަމް ކައިޒިލް މާޖިދް. ކައިޒިލް ޔެސް ސާރ އޭ ބުނެލިއެވެ. އެ ސިކުންތިގައި އެ ޒުވާނާގެ އަމާޒު ކައިޒިލް އަށް ހުއްޓުނެވެ. އަދި ބޭއިހުތިޔާރުގައި ހިތާހިތުން އެނަން ކިޔާލެވުނެވެ. އެވަގުތު ކައިޒިލް އަށް މީހަކު ބަލާހެން ހީވިއެވެ. މޫނު އަނބުރާލި ހިނދު ކައިރީގައި އިން ޒުވާނާ އިނީ ސީދާ އޭނައަށް ބަލަހައްޓައިގެންނެވެ. ކައިޒިލް ކުޑަކޮށް ލަދުގަތެވެ. އެހެންކަމުން އިސްދަށަށް ޖެހިއެވެ. އިރުކޮޅަކުން ޕްރޮފެސަރ ގޮވާލިއެވެ. އިބްރާހިމް ޝަހުދާން ޝާމިލް. އެވަގުތު ޝަހުދާން ޔެސް ސާރ އޭ ބުނެލއިެވެ. ކައިޒިލްއަށްވެސް އިހުތިޔާރަކާ ނުލައި އެނަން ހިތާހިތުން ކިޔާލެވުނެވެ.\nޝަހުދާން އަށް އިނދެވުނީ އޭނާގެ ކައިރީ އިން ހޫރެއް ފަދަ ރީތި ކުއްޖާއަށް ގެއްލިފައެވެ. ކައިޒިލް އަށް އުނދަގޫވިއެވެ. ހޭ ޖޯކާ. ވަޓް އާ ޔޫ ލުކިން އެޓް. އަނގަޔަށް މެއްސެއް ވެއްޓިދާނެ. ޝަހުދާން ބަދަލުގައި ހިނިގަނޑެއް ޖަހާލިއެވެ. ނަތިން މަޗް. ހެހެހެ.. އެނީ ވޭ. އައިމް ޝަހުދާން.. އޭސް ޔޫ ހޭވް ހާޑް ސާރ ސޭއިން ބިފޯ. ކައިޒިލް ބުނެލިއެވެ. ޔާ ޔާ ޔާ.. އައި ނޯ. ވިއާޑޯ.. އެންޑް ޔޫ އާ ކަޕްކޭކް. ކައިޒިލް ރުޅިއައިމަ ކޯ ހުންނަ ގޮތުން ހީވަނީ ކަޕް ކޭކެއް ހެން. ހެހެހެހެހެހެ.. ކައިޒިލް ރުޅިގަދަވިއެވެ. ޔޫ ބިގް އިޑިއަޓް. އައިމް ކައިޒިލް ނޮޓް ކަޕްކޭކެ. ފްރީކް… ހެހެހެހެ.. މިހާރު މާ ވައްތަރު ކަޕްކޭކާ.. ހިހިހެހެހެހހިހެހެހެ.. ޝަހުދާން އިތުރަށް ކައިޒިލް ރުޅިއަރުވާލިއެވެ. އިރުކޮޅަކުން ކުލާސް ފެށުނެވެ. އެހިނދު ކައިޒިލް ޝަހުދާންއަށް ލޯއަޅާލިއެވެ. ރައްދުގައި ޝަހުދާން ހިނިގަނޑެއް ޖެހިއެވެ. ހެހެ.. ސީ ޔާ އާފްޓާ ކްލާސް. ކަޕްކޭކް، ހެހެ.. މިހެން ބުނުން ކައިޒިލް ފޫހިވައްތަރެއް ޖައްސާލިއެވެ. އަދި ފިލާވަޅާއިގެން ކުރިއަށް ދިޔައެވެ..\nބްރޭކް ގަޑިޖެހުމުން ކުދިން ކުލާސްތަކުން ނިކުތެވެ. އެހިނދު ކައޒިލްވެސް އަވަހަށް ކުލާހުން ނިކުމެ ޒިވްޔާ އާ އަރާ ހަމަވިއެވެ.. ޒިވްޔާ ފެނުމުން ދެކުދިން މިސްރާބު ޖެހީ ކެންޓީނަށެވެ. ކެނޓީނަށް ވަދެ އެއްޗެއް ގަތުމަށްފަހު ގޮސް މޭޒެއް ކައިރި ތިއްބެވެ. އިރުކޮޅަކުން ޒިވްޔާ ވަރަށް ބާރަށް ގޮވާލިއެވެ. ތުއްތޫ… ހައު ވޯޒް ޔޯ ފަސްޓް ޑޭ؟ އެވަގުތު ފަހަތަށް އެނބުރުނު ކައިޒިލް ވަގުތުން ހުއްޓުން އެރިއެވެ. އޭރު އެ ޒުވާނާ އައިސް ޒިވްޔާއަށް ހައި ފައިވް އެއް ދެނީއެވެ. އިރުކޮޅަކުން އެ ޒުވާނާ އެތާ ހުރި އަންހެން ކުއްޖާއަށް ބަލާލިއެވެ. އެހިނދު އޭނާގެ ދެލޯ ބޮޑުވިއެވެ. ދެވަނަ ސިކުންތުގައ ކައިޒިލްި ޒިވްޔާއަށް ބަލައިލެވުނީ ސުވާލުގެ ނަޒަރަކުންނެވެ.\nވާވް ފަރސްޓްޕާޓް ވަރަށް ވަރަށް ވެސް ސަޅި❤❤❤❤\nމާޝާ ﷲ ކީޕް އިޓްއަޕް ❤❤❤❤\nކައިޒިން އާ ޝަހުދާން ދިމާވި ހޭނެއްތުން ހީނުވެ ތޮޅުން ފެށީ ދޯ ހެހެހެހެހެހެހެ ވަރަށް މަޖާ އިނގޭ❤❤❤❤😂😂😂😂\nޔަޤީނޭ އެއީ ޝަހުދާން ކަން❤❤❤\nދެން އޮތް ބާގެ އިންތިޒާރު ގައި❤❤❤\n❤❤❤ސްޓޭ ސޭފް އެން ގުޑްލަކް\nއަދިބުނެލަން ހަދާން ނެތުނީ ކަވާ ޕިކް ވަރަށް ސަޅި❤❤❤😃😃😃😃😃😃😃😃😃❤❤❤\nAwesome story.. Vrh vrh reethi mi part. Can’t wait for next part. Stay safe nd keep it up !!\nNice storyy. Waiting for next part avahah upkohlahchey. Laav ya sis, You can do better\nWhen next part?????\nAssalam Alaykum, Dear readers of this ongoing story. I’m really sorry to tell this. But due to some problem I cannot continue to bring this story. Hope everyone will understand. And thanks for commenting and liking. I truly appreciate it. Once again I’m terribly sorry. Take care. Stay safe. Much love\nއަވްލީން (18ވަނަ ބައި)\nހިތާމަ ލޯބި November 20, 2017\nހިތާމަ އެހެނިހެން ދީނީ January 1, 2019\nއަންނަންދެން ހުންނާނަން ލޯބިން 9